જળસંચય - વૃક્ષ ઉછેર થકી ભારતનો આર્થિક વિકાસ — વિકાસપીડિયા\nહોમ પેજ / ઊર્જા / પર્યાવરણ / જળ / જળસંચય - વૃક્ષ ઉછેર થકી ભારતનો આર્થિક વિકાસ\nજળસંચય વિષે ની માહિતી આપેલ છે\nમહાન વૈજ્ઞાનિક અને આપણા ભૂતપૂર્વ રાષ્ટ્રપતિ ડૉ. અબ્દુલ કલામે અગાઉ એક ગર્ભિત ભવિષ્યવાણી કરતાં કહ્યું હતું કે, “વિશ્વમાં આગામી યુદ્ધો પાણી માટે લડાશે” આવનારા ૨૫ વર્ષોમાં ૩૫ થી વધુ દેશોમાં પાણીની ગંભીર કટોકટી સર્જાશે. આ દેશોમાં ભારત પણ સામેલ છે. આડેધડ જંગલો કપાઈ રહ્યા છે. પરિણામે દેશમાં વરસાદનું પ્રમાણ અનિયમિત થયું છે. એક તરફ ધરતીનું દોહન અને બીજી તરફ કોઈપણ પ્રકારના નિયંત્રણ વગર વસ્તી ઝડપથી વધી રહી છે. એમાંય આપણી અણસમજ, બેદરકારી અને જાગૃતતાના અભાવને લીધે જળસ્ત્રોત નિચોવાઈ ગયા છે. દેશના ૧/૩ ભાગ માટે દુષ્કાળ/પાણીની સમસ્યા કાયમી જેવી જ બની ગઈ છે. જ્યાં વર્તમાનના જ ઠેકાણાં ન હોય ત્યાં ૨૫ કે ૫૦ વર્ષ પછીની ચિંતા ક્યાં કરવી તેવી માનસિકતા આપણા અસ્તિત્વ માટે ખતરનાક સાબિત થઈ શકે તેમ છે. અત્યારે વર્તમાન સમયમાં પાણી અનાજની અછતની પરિસ્થિતિની સંભાવનાઓને જોતાં શું થયું છે અને શું કરવાનું છે તેનો વિચાર કરવો જરૂરી છે.\nભૂગર્ભ જળમાં પ્રતિવર્ષ સરેરાશ ૧૦ ફૂટ જેટલા ઊંડા પાણી ભૂગર્ભમાં ઊંડા ઊતરતા જાય છે. આથી પાણીનો પ્રશ્ન ગંભીર બની રહ્યો છે. દેશના ૬૦% જેટલા લોકોને પીવાનું શુદ્ધ સલામત પૂરતું પાણી મળતું નથી. ઉદા. તરીકે એકલા ગુજરાત રાજ્યના ૧૫ જિલ્લાઓમાં ફલોરાઈડવાળા પાણીથી દાંત અને અન્ય રોગો થાય છે. અને ૧૬ જિલ્લાઓમાં વધતાં ઓછા પ્રમાણમાં ખારાશની સમસ્યા છે. બોરવેલના પાણીમાં ફલોરાઈડ અને નાઈટ્રેટની માત્રા વધતી જાય છે. પરિણામે રાજ્ય સરકારે પાઈપલાઈન દ્વારા શુદ્ધ પાણી પુરુ પાડવા મોટો બોજ ઉઠાવવો પડે છે.\nજળ એ કુદરતી સંપત્તિ છે. પૃથ્વીનો ૨/૩ ભાગ જળથી છવાયેલી છે. તેમાં ૯૭% જળ તો સમુદ્રનું ખારું છે. બાકીનું ૩% જ મીઠું જળ છે. આમાંથી ૭૯% જળ તો બે ધ્રુવોમાં તેમ જ પર્વતો પર બરફ સ્વરૂપે કાયમી સંગ્રહિત થયેલું છે. બાકી ૨૧% માંથી ૨૦% જમીનમાં ભૂગર્ભ જળ સ્વરૂપે છે. ફક્ત ૧% જળ જમીન પરના કુદરતી અને કૃત્રિમ જળસંગ્રહ સ્થાનોમાં રહેલું છે.\nભારતના ગુજરાતમાં ખંભાતના આખાતમાં કલ્પસર યોજના થકી કરોડો ઘનમીટર શુધ્ધ પાણી સંગ્રહી શકાય તેવી કુદરતી અનુકૂળતા છે. કલ્પસર યોજના પાછળના ખર્ચ સામે જોયા વિના તાત્કાલિક વૈજ્ઞાનિક ઢબે તે યોજના શરૂ કરવી જ રહિ. આજે ભલે તેનો ખર્ચ, રોકાણ વધુ લાગે પરંતુ ૨૫ કે ૫૦ વર્ષ પછી વિશ્વના ઘણા દેશો પાણીની સમસ્યાનો સામનો કરતાં હશે ત્યારે ભારતનો આ પશ્ચિમ છેડો પાણીની બાબતમાં ઘણો સમૃદ્ધ બનાવી શકાય તેમ છે.\nનદીઓ પર ઉપરવાસમાં તેમજ નીચાણમાં વધુ આડબંધો:\nનદી પરના મોટાબંધોના ઉપરવાસમાં પણ બીજા મજબૂત નાના-મોટા બંધોબાંધવા તેમ જ પર્વતો પર આડબંધ બાંધી તેનું ધોવાણ અટકાવાય આમ, થતાં ઉપરવાસનું વરસાદનું પાણી એક સામટું નદીઓમાં નીચે આવતું રોકાશે અને ધીમે ધીમે આવશે અને પૂરની સમસ્યાનો આંશિક નિવેડો લાવી શકાશે. ઉપરવાસમાં પાણી સંગ્રહથી ત્યાં પણ લીલોતરી છવાશે વનક્ષેત્રમાં વૃક્ષોનું પ્રમાણ પણ વધશે અને પાણીની ઉપલબ્ધતા પણ વધશે. તેમજ તમામ નદીઓમાં નીચેના ભાગમાં દર ૫ થી ૧૦ કી.મી.ના અંતરે મજબૂત આડ ડેમ બાંધી મહત્તમ પાણીનો સંગ્રહ અને રિચાર્જ થાય તેવી યોજના બનાવાય તો ભૂગર્ભજળ ઘણાં ઊંચા આવી શકે તેમ છે.\nહયાત તળાવો તેમજ નવા મોટા તળાવો બનાવી પાસે રીચાર્જ કૂવા બનાવવા:\nજ્યાં જ્યાં પાણી નિકાલના કોસ પસાર થાય છે. ત્યાં જ્યાં નજીકમાં પડતર જમીનોમાં મોટા તળાવો બનાવવા તેમ જ હયાત અન્ય તળાવોને વધુ ઊંડા કરતી તેની પાસે મોટા રીચાર્જ કૂવાઓ બનાવી મહત્તમ પાણી તેમાં ગયા પછી વધતું જ પાણી કોસમાં આગળ વધીને જાય તેવી યોજના બનાવાય. આ તળાવોમાં નીચે કાંપ/પ્લાસ્ટિક પાથરી તળાવનું પાણી સિંચાઈ માટે અપાય તેમાંય ઘાસચારા અને બગાયત ખેતીને ટપક સિંચાઈથી આપવાનું પ્રાધાન્ય અપાય તે જોવું રહ્યું.\nનાની સરખી તલાવડીએ ભારત વિકાસમાં મોટું યોગદાન આપી શકે તેમ છે. તે માટે દરેક ખેડૂત પોતાની જમીનના પ્રત્યેક ટુકડામાં ૧૦% ભાગ જે નિચાણવાળો હોય તે પસંદ કરી તેમાં એક ખેત તલાવડી બનાવી બાજુમાં રીચાર્જ કૂવો બનાવી તેમાં ખેત તલાવડી ભરાતાં વધારાનું પાણી ફિલ્ટર થઈ કૂવામાં રિચાર્જ થાય જેના કારણે ખેડૂત અનિયમિત ચોમાસામાં પણ ચોમાસા સીઝન સારી રીતે પકવી શકે તેમ જ અન્ય એક વધુ સીઝન પાક પણ લઈ શકે આ ખેતતલાવડીમાં નીચે કાંપ/ પ્લાસ્ટિક પાથરી તેનું પાણી સિંચાઈ માટે મહત્તમ લઈ શકશે. પરિણામે ખેડૂતના બિયારણ, ખાતર, દવાઓના ખર્ચા નિષ્ફળ નહિ જાય અને નિશ્ચિત પાક લઈ શકશે અને ખેડૂતોમાં આપઘાતનું પ્રમાણ નોંધપાત્ર ઘટાડી શકાય તેમ છે. ખેત ઉત્પાદન વધશે તો જ કિલોદીઠ અનાજ ઉત્પાદનની પડતર નીચી આવે તો જ બજારમાં વ્યાજબી ભાવે અનાજ પ્રાપ્ય બનશે.\nછેલ્લા દસકામાં ચેકડેમોનું પ્રમાણ સારું એવું વધેલ છે. અને હજુ પણ ઠોળાવ વાળી જમીનોમાં જ્યાં જ્યાં શકાય છે તેવા તમામ સ્થાનો શોધી ત્યાં જન ભાગીદારીથી ગુણવત્તા યુક્ત ચેકડેમ બનાવાય. ચેકડેમ દ્વારા જળસંચય કરવામાં જે ખર્ચ થાય છે તે તમામ ખર્ચ એક પાકની સિઝનમાં પરત મળી જાય છે. વિશ્વમાં કોઈ એવો ઉદ્યોગ નથી જ્યાં કરેલ રોકાણ ચાર મહિનામાં જ પરત મળે અને જીવન પર્યન્ત ૧૦૦% નફો જ થાય.\nલાંબા આયુષ્ય ધરાવતાં કલમી ફળાઉ વૃક્ષો ઉછેરવા પ્રોત્સાહનઃ\nભારતમાં ખેડૂતોની જમીન મહ્દઅંશે નાના-નાના ટુકડાઓમાં વિભાજિત છે અને તેની સીમા પર શેઠા અને વાડથી ઘણી જમીન રોકાય છે. તેને બદલે ખેડૂતોને આ સીમા પર સહિયારા લાંબા આયુષ્ય ધરાવતા કલમી ફળાઉ વૃક્ષો ઉછેરવા પ્રોત્સાહિત કરાય અને ખેત તલાવડીથી ટપક સિંચાઈ પદ્ધતિ અપનાવી તેનો ઉછેર થાય તો ૫ થી ૧૦ વર્ષ પછી કાયમી નિશ્ચિત સારી એવી આવક જમીનનો બોગ આપ્યા વિના તેઓ મેળવી શકશે. એમાં ફળાઉ વૃક્ષોની પસંદગી આયોજનપૂર્વક કરી બારેમાસ આવક નિયમિત મળે તેવુ પણ થઈ શકે. ઉ.દા. તરીકે જામફળ, બોર, ચીકુ, રાયણ, આંબો, જાંબુના ફળ ઝાડની સંયુક્ત પસંદગી કરાય તો શિયાળાની શરૂઆતથી ચોમાસાની શરૂઆત સુધી આમાંથી નિયમિત આવક - રોજગારી ગ્રામ વિસ્તારમાં લોકો મેળવી શકશે. ખેડૂતોમાં જમીન સીમા વિવાદનો પણ આપોઆપ નિવેડો કાયમી સ્વરૂપે આવી જશે. દુષ્કાળમાં પણ નિયમિત આવક થતાં સરકારી સહાય પરનું અવલંબન કાયમી ઘટાડી શકાશે. આ વૃક્ષો પ્રદૂષણમાં ઘટાડો કરવા અને વરસાદનું પ્રમાણ વધારવામાં પણ ઉપયોગી થશે અન્ય લાખો લોકોને રોજગારી પ્રાપ્ત થશે.\nવધુ કોલ્ડ સ્ટોરેજો ઊભા કરી ત્યાંથી નિકાસ વ્યવસ્થા :\nબગાયત વૃક્ષો થકી ઉત્પન્ન થતાં ફળો તેમ જ સીઝનમાં ખેડૂતો દ્વારા ઉત્પાદિત શાકભાજી સંગ્રહ કરવા વધુ કોલ્ડ સ્ટોરેજો ઊભા કરાય તો ખેડૂતોને તેમના ફળ-શાકભાજીના યોગ્ય ભાવો મળી રહેશે - બગાડ અટકશે અને જાહેર જનતાને નિશ્ચિત પુરવઠો સતત મળતો રહેશે. બિન સીઝનમાં વધુ પડતાં ભાવો પ્રજાએ ચૂકવવા પડશે નહિ. ચાલુ વર્ષ કોલ્ડ સ્ટોરેજની અછતે ગુજરાતમાં બટાટા ઉત્પાદન કરતાં ખેડૂતોને વધુ ઉત્પાદન થવા છતાં નુકશાન થવા પામેલ હતું આ કોલ્ડ સ્ટોરેજમાં સંગ્રહાયેલા ફળો-શાકભાજી ત્યાંથી સીધા વિદેશમાં સુરક્ષિત નિકાસ કરવા માટેની યોગ્ય કડીરૂપ વ્યવસ્થા ગોઠવાય તો ખેડૂતોને નવા પાક લેવાનો, વૃક્ષો ઉછેરવા પ્રોત્સાહન પ્રાપ્ત થશે.\nઘર, ઓફિસ, કારખાના, સંસ્થાઓમાં જળ સંચય :\nવરસાદી જળ ઉત્તમ કક્ષાનું પીવાલાયક જળ છે. સ્વાસ્થપ્રદ છે. મકાનના ધાબા પર પડતા વરસાદને ડ્રેઈન પાઈપ દ્વારા ટાંકા વગેરેમાં સંગ્રહવાની વ્યવસ્થા કરી શકાય. પાંચ માણસ ૧૦x૧૦ ફુટના મકાનમાં રહેતાં હોય, તેની છત પર પડતું મૌસમના માત્ર ૧૨.૫ સે.મી. (૫” ઈચ) વરસાદનું ભેગું કરી ટાંકામાં ભરી લેવાય તો અંદાજિત કુલ ૧૧,૦૦૦ લિટર જેટલો પાણીનો સંગ્રહ થાય અને માથાદીઠ રોજનું પીવાનું છ લિટર પાણી ૧ વર્ષથી પણ વધુ ચાલે અને પીવાના પાણીનાં વલખાં ન મારવાં પડે. ઉપરોક્ત તમામ ઉપાયો વિકલ્પોનું વૈજ્ઞાનિક ઢબે, આયોજનદ બદ્ધ અમલીકરણ થાય તો કૃષિ ઉત્પાદન, રોજગારીમાં નોંધપાત્ર વધારાથી તેના પર નિર્ભર ૬૦% થી વધુ લોકોની આવક-ખરીદ શક્તિ વધતાં કૃષિ, ઔદ્યોગિક ઉત્પાદન- સેવા ક્ષેત્રમાં નોંધપાત્ર ઊંચો વિકાસ દર હાંસલ કરી શકાય અને વિકાસનો લાભ આમ આદમી સુધી પહોંચશે અને અનેક સમસ્યાઓનું નિવારણ લાવી શકીશું.\nBhatat gajera Feb 23, 2016 04:15 PM\nમારો સંદેશ ખુબ મોટો છે.પરંતુ અહિંયા હુ માત્ર થોડો સાર જ મુકીશ. કે આપણા ગામડા નિ આસપાસ માં નાના વોકળા કે પછી નાની મોટી નદી હોય એમા દર 500 મીટરે.અથવા તો 300 ફુટની લંબાઈએ.નાના એટલે કે વોકળાની ઉંચાઈ કર્તા થોડા નીચે.આડબંધો બાંધવાથી.પાણી પણ ભરાવો લેશે.અને જમીન નુ રોકાણ પણ નહી થાય.આ પ્રયોગ થી વોકળા નિ આસપાસ ના તમામ ખેતરોને ભરપૈર લાભ થશે.અને તાણીના તળ પણ ઉંચા આવશે.


April 13, 2021 08:05 PM\nકોરોના અને તેની વેક્સિન પછી જો સૌથી વધુ થતી હોય તો તે રેમડેસિવીર ઇન્જેકશનની છે. જેને કોરોના થોડો વધુ ગંભીર હોય તેને6આવા ઇન્જેક્શન આપવા પડે છે આમ છતાં સામાન્ય લક્ષણ ધરાવનારા પણ આ ઇન્જેક્શન લેવા માટે દોડાદોડી કરવા લાગ્યા છે. આવી સ્થિતિમાં ઇન્જેકશનની ખેંચ જોવા મળી રહી છે. જેને ખરા અર્થમાં આ ઇન્જેકશનની જરૂર છે અને ડોકટરે પણ પ્રિસ્ક્રાઈબ કયર્િ છે તેવા લોકોને ઇન્જેક્શન મળતા ન હોય તો અહી તે મેળવવા માટેની સરળ પધ્ધતિ આપવામાં આવી છે.\nસૌ પ્રથમ દર્દીનું આધાર કાર્ડ, આરટીંપીસીઆર ટેસ્ટ, સીટી સ્કેન ટેસ્ટ, ડોકટરનું પ્રિસ્ક્રીપશન વગેરે ડોક્યુમેન્ટ્સનો ફોટો પાડો. ખાસ ધ્યાન રાખજો, જે દિવસે ઇન્જેક્શન લેવાનું હોય એ દિવસની છેકછાક વગરની તરીકે વાળુ પ્રિસ્ક્રીપશન લખાવવું. આ બધા ડોક્યુમેન્ટ્સ ની કંપાઈલ્ડ પીડીએફ બનાવો. એને 9974073450 ઉપર વોટ્સએપ કરો. ત્યાર બાદ 9974073150 ઉપર કોલ કરો. આ બધી માહિતી અપલોડ કરી દીધી છે એવું જણાવો. એ લોકો ખરાઈ કરશે.\nઆ પછી વાત કરવા માટે નો ફરીથી સમય માંગો. લગભગ અડધી કલાક પછી નો સમય આપશે. ત્યારે ફરીથી કોલ કરો. ફોન નમ્બર સતત બીઝી આવશે. મુંજાશો નહિ. 15 /20 ટ્રાય પછી ફોન લાગશે. એ લોકો એ ખરાઈ કરી લીધી હશે. શહેર ના કેમિસ્ટ પાસે નો સ્ટોક જોઈ તમને કેમિસ્ટ નું નામ આપશે. ત્યાં પહોંચી જાઓ.\nમેડીકલ સ્ટોરમાં જાવ ત્યારે ત્યાં સાથે ઓરીજીનલ પ્રિસ્ક્રીપશન સાથે લઈ જવાનું રહેશે. એ પ્રિસ્ક્રીપશન ની એક ઝેરોક્સ સાથે રાખવી(આપણાં રેફરન્સ માટે). ઓરીજીનલ પ્રિસ્ક્રીપશન કેમિસ્ટ તમારી પાસેથી લઈ લેશે. કેમિસ્ટ તમને એક મેઈલ આઈડી આપશે, એ મેઈલ આઈડી પર તમામ ડોક્યુમેન્ટ્સ અપલોડ કરો.\n7 મી મિનિટ સરકારી ભાવે રેમડીસીવીર ઇન્જેક્શન તમારા હાથ માં હશે. કોઈ કાળાબજાર વગર, સરકારી ભાવે. કદાચ પ્રક્રિયા જટિલ લાગશે પણ સાવ સરળ છે. ન સમજાય તો હિતેન પારેખ(7575075759) મનોજભાઈ રાણપરા (9228307660), વિશાલભાઈ માંડલિયા (8905977776), અથવા મિલાપ શેઠ (9099098190)નો સંપર્ક કરવા અનુરોધ છે.\nતમામ ડોક્યુમેન્ટ્સ પીડીએફ બનાવી એકસાથે અપલોડ કરશો. કેમિસ્ટ ને ત્યાં જાઓ ત્યારે ઓરીજીનલ પ્રિસ્ક્રીપશન(ફ્રેશ તારીખ વાળુ,છેક છાક વગરનું) લઈ જવાનું ભૂલસો નહિ. સરકાર ને દોષ ન દેતાં, સિસ્ટમ ને ફોલો કરતા શીખીએ તેમ હિતેનભાઈ પારેખે જણાવ્યું છે.\nramdasivir injection rajkot corona positive case covid19


News & Views :: ગુજરાત વિધાનસભાની આગામી ચૂંટણીમાં કોંગ્રેસ અપનાવશે નો રિપીટ થિયરી\nગુજરાત વિધાનસભાની આગામી ચૂંટણીમાં કોંગ્રેસ અપનાવશે નો રિપીટ થિયરી\nઆગામી ગુજરાત વિધાનસભાની ચૂંટણીઓના ભણકારા વાગી રહ્યા છે ત્યારે કોંગ્રેસ દ્વારા કેટલાક ફેરફારો કરવામાં આવી શકે છે. નવી પોલિસી ટિકિટ આપવા મામલે લાગુ થઈ શકે છે. ત્રણથી ચાર વખત કોઈ નેતા ત્યાં એ બેઠક પર હારે છે ત્યાં નો રીપિટ થીયરી અમલ કરવામાં આવશે. વારંવાર રિપીટ ઉમેદવારને કોંગ્રેસ આ વખતે બદલશે. ઉમેદવાર જ નહીં તે જ્ઞાતિને પણ બદલશે. વારંવાર હારતા જ્ઞાતિના ઉમેદવારને પણ આ વખતે ટિકિટ 2022ની ચૂંટણીમાં કોંગ્રેસ દ્વારા નહીં આપવામાં આવે.\nઆમ અલગ પ્રકારની રણનીતિ આ વખતે કોંગ્રેસ દ્વારા અપનાવવામાં આવી છે. ગુજરાતથી જ જાણે તેની શરૂઆત કરવાની હોય એ રીતે કોંગ્રેસ આ વખતે પ્રયાસો રૂપી પ્રયોગ અહીંથી કર્યા છે. આગામી ગુજરાત વિધાનસભાની ચૂંટણીમાં આ પ્રયોગ કરવામાં આવશે, ત્યારે દેશભરમાં નવું મોડલ કોંગ્રેસનું લાગુ કરવામાં આવશે.\nકોંગ્રેસના મોડલની નીતિ બદલવામાં આવશે તેને લઈને ગઈકાલે જાહેરાત કરવામાં આવી છે ત્યારે જામી ગયેલા નેતાઓ છે તેમને પણ પરફોર્મ કરવું પડશે સગાઓને ટિકિટ નહીં મળે. પાંચ વર્ષ સુધી કામગીરીના લેખા જોખા ગણવામાં આવશે વિવિધ પ્રકારની પોલીસી કોંગ્રેસ દ્વારા બનાવવામાં આવી છે.


જે કાર્યમાં મુશ્કેલીઓ જણાય છે, ત્યાં પ્રામાણિક અને યોગ્ય મહેનત કરવાથી સફળતા મળે છે | નવગુજરાત સમય\n25-08-2021 11:45 AM\n1 / 1 જે કાર્યમાં મુશ્કેલીઓ જણાય છે, ત્યાં પ્રામાણિક અને યોગ્ય મહેનત કરવાથી સફળતા મળે છે\nમુશ્કેલીઓનો ખુલ્લા દિલે સામનો કરવાથી ઇચ્છાશક્તિ પ્રબળ બને છે અને મોટાં મોટાં કામો કરવાની ક્ષમતા પ્રાપ્ત થાય છે\nમાણસની ઇચ્છા હોય કે ન હોય, છતાં જીવનમાં ૫રિવર્તનશીલ ૫રિસ્થિતિઓ આવતી રહે છે. આજે ઉતાર હોય તો કાલે ચઢાવ. આગળ વધેલાં પાછળ પડે છે અને પાછળ પડેલાં આગળ વધે છે. મોટાભાગની વ્યક્તિઓ સુખ, સુવિધા, સં૫ન્નતા, લાભ, પ્રગતિ વગેરેમાં પ્રસન્ન અને સુખી રહે છે, ૫રંતુ દુઃખ, મુશ્કેલી, નુકસાન વગેરેમાં દુઃખી અને ઉદ્વિગ્ન થઈ જાય છે. આ મનુષ્યના એકાંગી દૃષ્ટિકોણનું ૫રિણામ છે. મુશ્કેલીઓ જીવનની સહજ સ્વાભાવિક સ્થિતિ છે, જેને સ્વીકારીને મનુષ્ય પોતાના માટે ઉ૫યોગી બનાવી શકે છે. જે વિ૫રીત સ્થિતિઓમાં કેટલાંક લોકો રડતા હોય છે, માનસિક ક્લેશ અનુભવે છે, એ જ મુશ્કેલીઓમાં બીજી વ્યક્તિ નવીન પ્રેરણાઓ, નવો ઉત્સાહ મેળવીને સફળતા પામે છે. બળવાન મનની વ્યક્તિ મોટી મુશ્કેલીઓને ૫ણ સ્વીકારીને આગળ વધે છે, જ્યારે નિર્બળ મનવાળી વ્યક્તિ જરા સરખી મુશ્કેલીમાં ૫ણ હતાશ થઈ જાય છે.\nવાસ્તવમાં, મુશ્કેલીઓ, દુઃખ, તકલીફો જીવનની કસોટી છે, જેમાં માણસનું વ્યક્તિત્વ ચમકી ઊઠે છે. સમય પરિવર્તનશીલ છે એ જ રીતે સ્થિતિ-પરિસ્થિતિ પણ પરિવર્તનશીલ છે. એ કદી એક જેવી રહી શકતી નથી. તમને એવું લાગે કે, જે કાર્યમાં મુશ્કેલીઓ જણાય છે, ત્યાં પ્રામાણિક અને યોગ્ય મહેનત કરવાથી તમને ચોક્કસ સફળતા મળી શકે છે. એ જ રીતે જો અનિવાર્ય સંજોગોમાં મુશ્કેલીઓનો સામનો કરવાની બાબત આવે ત્યારે કદી આત્મવિશ્વાસ અને આત્મબળને ગુમાવવાની જરૂર નથી. જો તમને સ્વયંમાં વિશ્વાસ હોય તો ગમે તેવી મુશ્કેલ પરિસ્થિતિનો સામનો કરવા માટે સક્ષમ બની રહો છો.\nમુશ્કેલીઓ મનુષ્યનાં જીવનમાં મહત્ત્વપૂર્ણ સ્થાન ધરાવે છે. તેને ખુલ્લા હૃદયથી સ્વીકારીને માનસિક વિકાસ સાધી શકાય છે. મુશ્કેલીઓનો ખુલ્લા દિલે સામનો કરવાથી ઇચ્છાશક્તિ પ્રબળ બને છે અને મોટાં મોટાં કામો કરવાની ક્ષમતા પ્રાપ્ત થાય છે, મુશ્કેલીઓમાં મનુષ્યની આંતરિક શક્તિઓ એકત્રિત અને સંગઠિત થઈને કામ કરે છે. જીવનની કોઈ ૫ણ સાધના મુશ્કેલીઓમાંથી ૫સાર થવાથી જ પૂર્ણ થાય છે. આ રીતે મનુષ્ય ઇચ્છે તો મુશ્કેલીઓને વરદાન બનાવી શકે છે અને શા૫ ૫ણ. આ૫ણે કોઈ૫ણ ૫રિસ્થિતિમાં આ૫ણા મનને સમતુલિત, શાંત અને સ્થિર રાખવું જોઈએ. આ૫ણે આ૫ણાં કરતાં વધારે સં૫ન્ન અને સુખી વ્યક્તિઓને જોઈને ઈર્ષ્યાળું તથા ખિન્ન થવાને બદલે પોતાના કરતાં વધારે દુઃખી, શક્તિહીન તથા અભાવગ્રસ્ત લોકો તરફ જોઈને સંતોષ માનવો જોઈએ કે આ૫ણા ૫ર ભગવાનની ઘણી દયા છે.\nધીરજની કસોટી સુખ કરતાં દુઃખમાં વધારે થાય છે. મહાપુરુષોની એ વિશેષતા હોય છે કે દુઃખો આવવાથી તેઓ આ૫ણી જેમ અધીરા થઈ જતા નથી. તેને પ્રારબ્ધકર્મોનું ફળ સમજીને તેઓ પ્રસન્નતાપૂર્વક સહન કરે છે. કષ્ટો અને મુશ્કેલીઓને દુઃખ માનીને જે તેનાથી દૂર ભાગે છે, તેને એ દુઃખરૂપે જ વળગે છે, ૫રંતુ જે બુદ્ધિમાન તેને સુખપ્રદ માનીને તેનું સ્વાગત કરે છે, તેમના માટે દેવદૂત સમાન વરદાયી નીવડે છે. જેવી રીતે આગની તેજ ભઠ્ઠીમાં ત૫વાથી સોનાનો રંગ નિખરી ઊઠે છે, એવી જ રીતે સાચી વ્યક્તિનું જીવન વિ૫ત્તિઓની આગથી જ ૫રિ૫ક્વ બને છે. તેનાથી મનુષ્યને સત્ય-અસત્ય, પોતાના–પારકાનું વાસ્તવિક જ્ઞાન થાય છે. આત્મીય સ્વજનો અને મિત્રોની ખરી ઓળખાણ ૫ણ ખરાબ સમયમાં જ થાય છે.\n૫રિવર્તનથી ડરવું અને સંઘર્ષોથી દૂર ભાગવું એ મનુષ્યની મોટી કાયરતા છે. મનુષ્ય જ્યાં સુધી જીવિત છે, ત્યાં સુધી તેણે ૫રિવર્તનપૂર્ણ ઉતાર-ચઢાવ અને બનતી બગડતી, અનુકૂળ-પ્રતિકૂળ ૫રિસ્થિતિઓનો સામનો કરવો જ ૫ડશે. સુખ-દુઃખ ,હાનિ-લાભ, સફળતા-નિષ્ફળતા, સુવિધા તથા મુશ્કેલીઓની વચ્ચેથી જ ૫સાર થવું ૫ડશે. તે તો આવશે જ અને માણસે તેની સામે ઝઝૂમવું જ ૫ડશે. આ૫ત્તિઓ સંસારનો સ્વભાવિક ધર્મ છે. તે આવે છે અને સદાય આવતી રહેશે. તેનાથી ન ભયભીત થાઓ, ન તો ભાગવાનો પ્રયાસ કરો, ૫રંતુ પોતાના પૂર્ણ આત્મબળ, સાહસ અને શૂરવીરતા સાથે તેનો સામનો કરો, તેના ૫ર વિજય મેળવો અને જીવનમાં મોટામાં મોટા લાભ ઉઠાવો. આમ, જીવનમાં જો કોઈપણ પરિસ્થિતિ પછી તે સારી હોય કે નરસી તેનો સકારાત્મકતાથી સામનો કરવાનું આત્મબળ તમારી પાસે હશે તો તમને પ્રગતિનાં પંથે આગળ વધતાં કોઈ જ રોકી શકશે નહીં.


rajasthan royals allrounder ben stokes may be unavailable for ipl 2021 2nd leg in uae kb – News18 Gujarati\nઓલરાઉન્ડર બેન સ્ટોક્સે (Ben Stokes)ગયા મહિને માનસિક સ્વાસ્થ્ય પર ધ્યાન કેન્દ્રિત કરવા માટે ક્રિકેટમાંથી અનિશ્ચિત વિરામ લેવાની જાહેરાત કરી હતી. હવે આઈપીએલ -2021 (IPL 2021) ના બીજા તબક્કામાં તેના રમવા અંગે શંકા છે. રાજસ્થાન રોયલ્સની ટીમ જોસ બટલર પણ પહેલાથી જ આઈપીએલ -2021 માંથી હટી ગયો છે.\nLast Updated : August 22, 2021, 16:10 IST\nનવી દિલ્હી: ભૂતપૂર્વ ચેમ્પિયન રાજસ્થાન રોયલ્સ ટીમને ઇન્ડિયન પ્રીમિયર લીગ (IPL-2021) ની 14 મી સીઝનના બીજા તબક્કામાં મોટો આંચકો લાગી શકે છે. ઈંગ્લેન્ડના ઓલરાઉન્ડર બેન સ્ટોક્સ, જે તેના માટે રમ્યા હતા, યુએઈમાં યોજાનારા બીજા ચરણમાં ભાગ લેવો શંકાસ્પદ છે. સ્ટોક્સે ગયા મહિને ક્રિકેટમાંથી અનિશ્ચિત વિરામની જાહેરાત કરી હતી, જેનો ઉદ્દેશ તેમના માનસિક સ્વાસ્થ્ય પર ધ્યાન કેન્દ્રિત કરવાનો હતો.\nઓલરાઉન્ડરે ઇંગ્લેન્ડની ટીમ સાથે બાયો-સુરક્ષિત વાતાવરણ(Bio Secure Bubble) માં પરિવારથી ઘણો સમય વિતાવ્યો હતો. આઈપીએલના પહેલા હાફમાં સ્ટોક્સ રોયલ્સનો ભાગ હતો પરંતુ આ દરમિયાન પંજાબ કિંગ્સ સામે ફિલ્ડિંગ કરતી વખતે તેણે આંગળીમાં ઈજા કરી હતી. તમામ ક્રિકેટ ટુર્નામેન્ટમાંથી બાકાત થયા બાદ, તે પાકિસ્તાન સામે 3-0થી વનડે જીતમાં ઇંગ્લેન્ડની આગેવાનીમાં પાછો ફર્યો. સ્ટોક્સે ફરીથી ટી 20 આંતરરાષ્ટ્રીય શ્રેણીમાં પણ ભાગ લીધો ન હતો.\nઇંગ્લેન્ડના કેટલાક મુખ્ય ખેલાડીઓ IPL-14 ના બીજા તબક્કાનો ભાગ બની શકશે નહીં. તેના નિર્ણયને ટેકો આપતા ઈંગ્લેન્ડ ક્રિકેટના મેનેજિંગ ડિરેક્ટર એશ્લે ગિલ્સે કહ્યું કે, "બેન સ્ટોક્સે પોતાની લાગણીઓ વિશે ખુલ્લેઆમ બોલવાની જબરદસ્ત હિંમત દર્શાવી છે. અમારું ધ્યાન અમારા તમામ ખેલાડીઓના માનસિક સ્વાસ્થ્ય અને સુખાકારી પર હંમેશા રહ્યું છે અને રહેશે.\nઆ પણ વાંચો: IPL 2021: ઈંગ્લેન્ડમાં 48 સિક્સર ફટકારનાર આ તોફાની બેટ્સમેનને RRએ ખરીદ્યો\nગાઇલ્સે આગળ કહ્યું, 'ઓછામાં ઓછા લાંબા સમય સુધી પરિવારથી દૂર રહેવું અને સમય પસાર કરવો ખૂબ જ પડકારજનક છે. છેલ્લા 16 મહિનામાં, આવા વાતાવરણમાં રહેવાથી (બાયો સિક્યોર) દરેક પર અસર પડી છે. બેનને જ્યાં સુધી જરૂર હોય ત્યાં સુધી આરામ આપવામાં આવશે. અમે તેને ભવિષ્યમાં ઇંગ્લેન્ડ માટે ક્રિકેટ રમતા જોવા માટે આતુર છીએ. ”સ્ટોક્સ ઉપરાંત, રોયલ્સ જોસ બટલરને પણ ચૂકી જશે, જેમણે આઇપીએલના બીજા તબક્કામાંથી બહાર નીકળ્યા છે કારણ કે તે એક જ સમયે તેના બીજા બાળકની અપેક્ષા રાખે છે.\nTags: Ben stokes, Indian cricket news, Rajasthan royals


YourDOSTની ફાઉન્ડર રિચા સિંઘ કહે છે,\n"જ્યારે હું IIT ગુવાહાટીમાં અભ્યાસ કરી રહી હતી, ત્યારે મારી હૉસ્ટેલમાં રહેતી મારી એક સહેલીએ આત્મહત્યા કરી લીધી. તે તેના પ્લેસમેન્ટને લઈને ચિંતિત હતી. પણ જો અમને તેની ચિંતાની જાણ હોત, તો એ ઘટનાને રોકી શકાઈ હોત. અમારા કેમ્પસમાં કાઉન્સેલર અને સાયકૉલૉજીસ્ટનાં હોવા છતાંયે, ભાગ્યે જ કોઈ વિદ્યાર્થી તેમની મદદ લેતા હતાં."\nજ્યારે રિચાએ આ મુદ્દા પર કામ કરવાનું શરૂ કર્યું, ત્યારે તેમને જાણવા મળ્યું કે, તેમની આસપાસ ઘણાં લોકો તણાવગ્રસ્ત હતાં, કોઈ વ્યવસાયમાં દબાણનાં લીધે, તો કોઈ સંબંધોમાં સમસ્યાનાં લીધે. જોકે, ઘણાં લોકો સામાજીક ભયનાં લીધે, પોતાની સમસ્યા વિશે વાત કરવા તૈયાર નહોતાં.\nYourDOST ની ટીમ\nઆજનાં જમાનામાં, જ્યારે ટૅક્નૉલૉજીએ સંપર્ક સાધવામાં સરળતા લાવી દીધી છે, ત્યારે રિચા માને છે કે આપણે તેમ છતાં પણ એકલા-અટુલાં છીએ. આ માન્યતા સાથે, રિચાએ તેમના મિત્રો સાથે YourDOST ની શરૂઆત કરી- જે એક 'ઈમોશનલ વૅલનૅસ પ્લેટફોર્મ' છે. અહીયાં સાઇકૉલાજિસ્ટ, કૉચ અને અન્ય સાઇકિઍટ્રિક જેવાં નિષ્ણાતો પાસે મદદ મેળવી શકાય છે.\nતેમણે પુનીત મનુજા સાથે વિચારવિમર્શ કરીને એક બિઝનેસ આઈડિયા તૈયાર કરવાનો પ્રયત્ન કર્યો. તેઓ મનોવિજ્ઞાનનાં ક્ષેત્રમાંથી નથી આવતાં, તે વાત શરૂઆતમાં તેમના માટે પ્રતિકુળ સાબિત થઈ. જેથી, બન્નેએ ઘણાં મનોવૈજ્ઞાનિકોને મળવાનું નક્કી કર્યું. તેમણે નોટ્સ લેવાનું શરૂ કર્યું અને મનોવૈજ્ઞાનિકો તેમને જે કંઈ પણ જણાવતાં, તેના વિશે બ્લોગ લખવાનું શરૂ કર્યું.\nરિચાનાં મિત્ર સત્યજીતે, તેમને પ્લેટફોર્મનાં કૉડિંગમાં મદદ કરી. જોકે, તે US સ્થિત હોવાથી, કેટલાક પડકારો હતાં. તો રિચા પ્રખર વર્માને મળી, જેઓ CTO તરીકે આ સંસ્થા સાથે જોડાયાં. રિચા કહે છે,\n"મને યાદ છે કે અમે Costa Coffee પર બેઠા હતાં, અને તેમણે 'હા' પાડવામાં એક મિનિટનો પણ સમય નહોતો લીધો અને અમારી પ્રોડક્ટને એક ઊંચા સ્તરે લઈ ગયાં. ત્યારપછીથી બધી વસ્તુઓ થાળે પડતી ગઈ."\nઆ બાબતોમાં નિષ્ણાતો મદદ કરી શકે છે:\n1.\tસ્વસ્થ અંગત સંબંધો કેળવવામાં\n2.\tફળદાયી તથા સંતોષજનક કાર્ય - અંગત જીવન વચ્ચે સંતુલન જાળવવું\n3.\tતમારા ધ્યેયને પ્રાપ્ત કરવા માટે, વધુ ધ્યાનપૂર્વક અભિગમ\n4.\tઆત્મવિશ્વાસમાં વૃદ્ધિ\n5.\tમિત્રો, પરિવાર તથા વ્યક્તિગત દબાણનો સામનો કરવા માટેની ક્ષમતા વિકસાવવી\nYourDOST તેના યૂઝર્સને, ઑનલાઈન ઈન્ટરફેસ મારફતે તેમની સમસ્યા જણાવવા માટે 'ઈન્સ્ટૅન્ટ ઍક્સેસ'ની સુવિધા આપે છે. તેમની પાસે 75થી પણ વધુ નિષ્ણાતોની ટીમ છે. આ વેન્ચરનું એક મુખ્ય પાસું છે કે, તેમના પ્લેટફોર્મ પર લોકોને સંપૂર્ણ અનામી રાખવામાં આવે છે.\n‘મેન્ટલ’, પણ પાગલ નહીં\nસાંભળવામાં ગમે તેટલો માર્મિક લાગે, પણ મેન્ટલ શબ્દ પાગલપન અને ગાંડપણ સાથે સંકળાયેલો છે. પરિણામસ્વરૂપે, મેન્ટલ કાઉન્સેલિંગ મેળવવું, તે આપણા સમાજમાં પ્રતિબંધિત છે. મદદ માગવાને, નબળાઈની નિશાની માનવામાં આવે છે. મોટાભાગે, આપણે આપણી સમસ્યાઓ આપણી પાસે જ રાખીએ છીએ, કારણ કે, આપણે આપણી નબળાઈઓનો સ્વીકાર કરવામાં બહુ સલામતી નથી અનુભવતા.\nરિચા માને છે કે, આ અંતરને ઘટાડવા માટે, ટૅકનૉલૉજી એક સંભવિત દાવેદાર છે.\nમેન્ટલ હેલ્થકેર ક્ષેત્રનાં રૂપે, ભારતમાં મોટાભાગે છે. મેન્ટલ હેલ્થ સાથે આવનારા પડકોરામાંથી આ એક છે. કાઉન્સેલિંગના સેશન, મોટાભાગે તમને સશક્ત કરવા માટે હોય છે, જેથી તમે એવા નિર્ણયો લઈ શકો જે તમને મદદરૂપ થઈ શકે. તમને દવાઓ લખી આપવા માટે, કે પછી તમને ઉપદેશ આપવા માટે નહીં.\nમેન્ટલ હેલ્થકેર હજી પણ તેના અવિકસિત પડાવ પર છે, અને તાજેતરમાં આ ક્ષેત્રમાં પ્રવેશ કરી રહેલાં, સ્ટાર્ટઅપ્સનાં ધસારા જોવા મળી રહ્યાં છે. હાલમાં, YourDOST વ્યક્તિગત રીતે લોકોને મદદ કરવાનું વિચારી રહ્યું છે. તેઓ કૉર્પૉરેટસ માં પણ આ અંગે જાગૃતિ ફેલાવવાની ઈચ્છા ધરાવે છે.\nભારતીય માર્કેટ પર ધ્યાન કેન્દ્રીત કરીને, તેના પર સંપૂર્ણ રીતે છવાઈ જવાનો પ્લાન છે. તેઓ લોકોની વૅલનેસ માટે, વન-સ્ટોપ સોલ્યુશન બનવા માંગે છે, પછી તે વ્યક્તિગત રીતે હોય, વ્યવસાયિક રીતે હોય કે પછી શૈક્ષણિક હોય. રિચા કહે છે,\n"ઊભા કરેલા ફંડ અમને અમારા પ્રયાસોને માપવામાં મદદ કરશે અને પ્લેટફોર્મ પર નિષ્ણાતોનાં ઉત્તમ પોર્ટફોલિયો સાથે, ભારતમાં ઉપસ્થિતિ દર્શાવવા માંગીએ છીએ."\nડેટા શું કહે છે?\nવર્લ્ડ હેલ્થ ઑર્ગેનાઈઝેશન (WHO)નાં એક અભ્યાસ મુજબ, ભારત, મોટી સંખ્યામાં ડિપ્રેશનનાં શિકાર લોકોનું ઘર છે. WHOનો મેન્ટલ હેલ્થ સર્વે 2010માં પણ આત્મહત્યાને 15-35 વર્ષની વયનાં લોકોમાં મૃત્યુનું ત્રીજું મોટું કારણ દર્શાવવામાં આવ્યું છે. દુનિયાભરમાં થતી આત્મહત્યાઓમાં, એકલા ભારત માત્રમાં જ 32% જેટલી આત્મહત્યાઓ થાય છે.\nઆજે આવા કેસમાં મદદ મેળવવા માટે જાગરૂકતા લાવવાની અત્યંત જરૂર સાથે, વ્હાઈટ સ્વાન ફાઉન્ડેશન, લિવ લવ ફાઉન્ડેશન અને હેલ્થઈમાઈન્ડ્સ જેવી ઘણી સંસ્થાઓ, માનસિક રોગ સાથે જોડાયેલા લાંછનને દૂર કરવા માંગે છે.\nલેખક: સિંધુ કશ્યપ\nદુનિયા જીતી લો: મહિલા ઉદ્યોગસાહસિકોને Sheroes.inની CEO સૈરી ચહલનું પ્રોત્સાહન


The car landed in an open gutter in Naswadi, rescuing the family | નસવાડીમાં ખુલ્લી ગટરમાં કાર ઉતરી, પરિવારનો આબાદ બચાવ - Divya Bhaskar\nThe Car Landed In An Open Gutter In Naswadi, Rescuing The Family\nઆબાદ બચાવ:નસવાડીમાં ખુલ્લી ગટરમાં કાર ઉતરી, પરિવારનો આબાદ બચાવ\nનસવાડી સ્ટેટ બેન્ક પાસેના વળાંકમાં ખુલ્લી ગટરમા કાર ખાબકતા લોકોએ આવેન કારને ખાડામાંથી બહાર કાઢી હતી.\nજિલ્લા કલેક્ટર, પ્રભારી મંત્રી, સાંસદને પણ પ્રશ્ન હલ કરવા સોશિયલ મીડિયામાં જણાવાયું\nરજૂઆત કરવા છતાંય પ્રશ્ન હલ થયો નથી\nનસવાડી ટાઉનમાંથી કવાંટને જોડતો મુખ્ય સ્ટેટ હાઈવે પસાર થાય છે. જે રસ્તા પર નસવાડી સ્ટેટ બેન્કમા મુખ્ય વળાંક પર ખુલ્લી ગટર રોડની બન્ને બાજુ છે. જે વખતે રોડ બન્યો હતો ત્યારે પણ ગ્રામજનો રજૂઆત કરી હતી કે બન્ને બાજુ વ્યવસ્થિત કરી આ ખુલ્લી ગટરને બંધ કરો. પરતું હવે લોકોના પ્રશ્ન હલ કરવા હોય તો સરકારના કાર્યકમોમા રજૂઆત કરવી પડે તો તે પ્રશ્ન હલ થાય. બીજી બાજુ નસવાડી ટાઉનના મુખ્ય રોડની ખુલ્લી ગટર માટે છોટાઉદેપુર સ્ટેટ આર એન્ડ બીના અધિકારીને પણ રજૂઆત થઈ છે. છતાંય પ્રશ્ન હલ થયા નથી. અનેક બાઈક સવાર રોડની બાજુમા ખુલ્લી ગટરમા પટકાયા છે.\nરવિવારે એક પરિવાર સાંજના સમયે કાર લઈ પ્રસંગમા આવ્યા હોય ઘરે જતા વખતે અચાનક ખુલ્લી ગટરમા કારનું આગળનું ટાયર ઉતરી ગયું હતું. જેને લઈ કારને નુકશાન થયું છે. ગ્રામજનો ધક્કો મારી કારને બહાર કાઠી હતી. સદનસીબે કારમા સવાર પરિવારને કોઈ ઇજા થઇ નથી. આ ગટર વ્યવસ્થિત થાય માટે જિલ્લા કલેક્ટરથી લઈ છોટાઉદેપુર પ્રભારી મંત્રી, સાંસદ બધાને ટ્વિટ કરી કામગીરી થાય બાબતે પ્રશ્ન હલ કરવા જાગૃત નાગરિક દ્વારા જાણ કરાઈ છે. છતાંય પ્રશ્ન હલ થયો નથી. ત્યારે હવે આમ જનતા ફરિયાદ કોને કરે તે પ્રશ્ન છે કોઈના જીવ ગયા બાદ ખુલ્લી ગટરનો પ્રશ્ન હલ થશે તે ચર્ચાનો વિષય બન્યો છે.\nભારત145-10 0-0 (0.3)


ઈલ્મની મહેદુદીય્યત | پايگاه علمي المنجي\nલોકોના ઈલ્મથી નાઉમ્મીદ હોવાનો બીજો સબબ ઈલ્મની મહેદુદીય્યત છે.\nઆ વિશેમાં ખુદવંદ ઈરશાદ ફરમાવે છે:\n"وَ مَا اُوتِیتُم مِنَ العِلمِ اِلاَّ قَلِیلاً۔"\nજ્યાં સુઘી ઈન્સાનના દિમાગ મુકમ્મલ તોરપર કામ ના કરે અને ઝહીનતરીન લોકો પણ દિમાગ ના કેટલાક હિસ્સાથી ફાયદો કરે તો ઈન્સાન કેવી રીતે દુનિયાના રાઝને સમજી શકે છે? અહલેબૈત અ.સ. ના ફરમુદાતમાં આ હકીકતની તસરીહ થઈ છે પરંતુ યુરોપ હવે કયાંક જઈને આનાથી આગાહ થયો છે. જ્યાં સુઘી ઝમાનએ ગ઼ૈબત જારી હોય અને બશર અક્લી તકામુલ સુઘી ના પહોંચે અને દિમાગ મુકમ્મલ તોરપર કામ ના કરે ત્યારે ઈલ્મની મહેદુદીય્યતના જવાબ આપી શકે છે? આ કેવી રીતે અંઘારી દુનિયાને નગરમાં તબ્દીલ કરી શકે છે?\nઅગર ઈલ્મ મુશ્કીલાત અને મજહુલ મતાલિબના જવાબ આપવાથી જ કાસિર હોય તો પછી સમાજમાં બહુ જ સવાલ વિના જવાબ બાકી રહી જશે પરંતુ લોકો આ મતલબને જાણી ગયા છે કે ઈલ્મ મુશ્કીલાતનો હલ નથી. બહુ જ દાનિશવરોએ આ હકીકતના એઅતેરાફ કર્યું છે. અમે અહીંયા આમાંથી કેટલીક એકના અકવાલ નક્લ કરીએ છીએ:\n૧. ઈલ્મની હદ માલુમ છે. આ અમે ચાજોની કૈફીયત ના વિશે નથી બતાવી શકતો. ઈલ્મ આપણાથી કહે છે કે જમીન કેવી રીતે સુર્યની પરિક્રમણ કરે છે ઈન્સાન કેવી રીતે પૈદા થાય છે અને મરે છે આ “કેમ” નો જવાબ નથી આપી શકતા.\n સુરએ ઈસરા, આયત નં ૮૫\n ઈલ્મે શીબહા ઈલ્મ વ ઈલ્મે દરોગ઼ીન, પેજ નં ૪૫\n‹ ઈલ્મ વ દાનિશ વેપારીઓ ના ઉપકરણ up ઉરશમીદસની ગલતી ›\nઆજના મુલાકાતીઃ:714 ગઈકાલના મુલાકાતીઃ:17262 સૌ મુલાકાતીની સંખ્યા:26027644


આત્મજ્ઞાન | ક્રોધથી મુક્તિ, ક્રોધના કારણ | Freedom from Anger - Acquire Self Realization | Krodh mukti-aatmgyan\nક્રોધ પર નિયંત્રણ\nક્રોધ મુક્તિ - આત્મજ્ઞાન\nશું તમે ક્રોધમાંથી મુકત થવા માંગો છો? – આત્મજ્ઞાન પ્રાપ્ત કરો!\nઆ બધું તમે ચલાવતા નથી. ક્રોધ-માન-માયા-લોભ કષાયો ચલાવે છે. કષાયોનું જ રાજ છે ! 'પોતે કોણ છે' એનું ભાન થાય ત્યારે કષાયો જાય. ક્રોધ થાય ત્યારે પસ્તાવો થાય, પણ ભગવાને કહેલું પ્રતિક્રમણ આવડે નહીં તો શું વળે ? પ્રતિક્રમણ આવડે તો છૂટકારો થાય.\nએટલે આ ક્રોધ-માન-માયા-લોભની સૃષ્ટિ ક્યાં સુધી ઊભી રહી છે ? 'હું ચંદુલાલ છું અને આમ જ છું' એમ નક્કી છે ત્યાં સુધી ઊભી રહેશે. આપણી પ્રતિષ્ઠા જ્યાં સુધી કરેલી છે કે 'હું ચંદુલાલ છું, આ લોકોએ પ્રતિષ્ઠા કરી આપણી અને આપણે એ માની લીધી કે 'હું ચંદુલાલ છું', તે ત્યાં સુધી આ ક્રોધ-માન-માયા-લોભ રહ્યા છે મહીં.\nપોતાની પ્રતિષ્ઠા ક્યારે જાય કે 'હું શુદ્ધાત્મા છું ભાન થાય ત્યારે.' એટલે પોતાના નિજસ્વરૂપમાં આવે ત્યારે પ્રતિષ્ઠા તૂટી ગઈ, ત્યારે ક્રોધ-માન-માયા-લોભ જાય, નહીં તો જાય નહીં. નહીં તો માર માર કરે તો ય ના જાય ને એ તો વધ્યા કરે ઊલટો. એકને મારે ત્યારે બીજો વધે, ને બીજાને મારે ત્યારે ત્રીજો વધે.\nBook Name: ક્રોધ (Page#26 Paragraph#2, #3, #4)\nQ. શું ક્રોધ એ નબળાઈ કહેવાય કે જબરાઈ કહેવાય?\nA. પ્રશ્નકર્તા : તો પછી મારું કોઈ અપમાન કરે ને હું શાંતિથી બેસું, તો એ નિર્બળતા ના કહેવાય ? દાદાશ્રી... Read More\nQ. ક્રોધ એ ખરેખર શું છે? ક્રોધ એ શા માટે જોખમ છે?\nA. ક્રોધ એટલે પોતે પોતાના ઘરને દીવાસળી ચાંપવી. પોતાના ઘરમાં ઘાસ ભર્યું હોય અને દીવાસળી ચાંપવી, એનું... Read More\nQ. શા માટે લોકો ગુસ્સે થઈ જાય છે?\nA. સામાન્યપણે આપણું ધાર્યું ના થાય, આપણી વાત સામો સમજતો ના હોય, ડીફરન્સ ઓફ વ્યુ પોઈન્ટ થાય, ત્યારે... Read More\nQ. તાંતો એટલે શું?\nA. ક્રોધમાં તાંતો હોય તેને જ ક્રોધ કહેવાય. દા.ત. ધણી-ધણીયાણી રાત્રે ખૂબ ઝઘડ્યા, ક્રોધ જબરજસ્ત ભભૂકી... Read More\nQ. આપણાથી ક્રોધ થઈ જાય તો કેવી રીતે સુધારવું?\nA. પ્રશ્નકર્તા : આપણાથી ક્રોધ થઈ જાય ને ગાળ બોલાઈ જાય, તો કેવી રીતે સુધારવું ? દાદાશ્રી : એવું છે ને... Read More\nQ. હું ક્રોધ કરી કરીને થાકી ગયો છું. હું કેવી રીતે ક્રોધમાંથી મુક્ત થઈ શકું?\nA. લોકો કહે છે, આ મારા ક્રોધની દવા શું કરવી ? મેં કહ્યું, તમે અત્યારે શું કરો છો ? ત્યારે કહે, ક્રોધને... Read More\nQ. તમારા જીવનમાંથી કેવી રીતે ક્રોધને દૂર કરી શકાય?\nA. કેટલાંક માણસો જાગૃત હોય છે, તે બોલે છે ખરાં કે આ ક્રોધ થાય છે એ ગમતું નથી. ગમતું નથી છતાં કરવો પડે... Read More\nQ. પારસ્પરિક સંબંધોમાં ક્રોધને કેવી રીતે કાબુ કરવો?\nA. પ્રશ્નકર્તા : આપણે ક્રોધ કોની ઉપર કરીએ, ઓફિસમાં સેક્રેટરી ઉપર ક્રોધ ના કરીએ અને હોસ્પિટલમાં નર્સ... Read More\nQ. હું ક્રોધ પર કેવી રીતે નિયંત્રણ કરી શકું?\nA. પ્રશ્નકર્તા : મારું કોઈ નજીકનું હોય, તેના પર હું ક્રોધિત થઈ જાઉં. એ કદાચ એની દ્રષ્ટિએ સાચો પણ હોય.... Read More\nશું ક્રોધ એ નબળાઈ કહેવાય કે જબરાઈ કહેવાય?\nક્રોધ એ ખરેખર શું છે? ક્રોધ એ શા માટે જોખમ છે?\nશા માટે લોકો ગુસ્સે થઈ જાય છે?\nતાંતો એટલે શું?\nઆપણાથી ક્રોધ થઈ જાય તો કેવી રીતે સુધારવું?\nહું ક્રોધ કરી કરીને થાકી ગયો છું. હું કેવી રીતે ક્રોધમાંથી મુક્ત થઈ શકું?\nતમારા જીવનમાંથી કેવી રીતે ક્રોધને દૂર કરી શકાય?\nપારસ્પરિક સંબંધોમાં ક્રોધને કેવી રીતે કાબુ કરવો?\nહું ક્રોધ પર કેવી રીતે નિયંત્રણ કરી શકું?


કેમ એક યુવાને MNCને બદલે એક સ્ટાર્ટઅપ સાથે જોડાવવાનો નિર્ણય લીધો!\nઆપણને નાનપણથી જ કહેવામાં આવ્યું છે કે મહેનત દ્વારા જ વ્યક્તિનું નસીબ બને છે. સારી કંપનીમાં નોકરી મેળવવાના સપના દરેક જોવે છે, પરંતુ ત્યાં પહોંચ્યા પછી મહેનત કરીને આગળ વધવાના સપના ભાગ્યે જ કોઇ જોતું હોય છે. જૉલ પણ કંઇક આવો જ છે જેને પોતાની મહેનત અને લગન પર વિશ્વાસ હતો. માટે જ ઇન્ટર્ન તરીકે જોડાયેલ જૉલ તેમની નિષ્ઠા અને મહેનત દ્વારા માત્ર એક વર્ષમાં જ કંપનીની જીવાદોરી સમાન બની ગયો!\nસામાન્ય રીતે તો તમે ઘણાં હેલ્થ એન્ડ વેલનેસ કાર્યક્રમો જોયા અને સાંભળ્યા હશે, પરંતુ Zoojoo.be એક એવો સોશિયલ હેલ્થ વેલનેસ કાર્યક્રમ છે જે ગેમ્સ અને અન્ય ગતિવિધિઓ દ્વારા લોકોને તેમના સ્વાસ્થ્ય પ્રત્યે જાગરૂક કરે છે, આ સાથે તે લોકોને હેલ્ધી લાઇફસ્ટાઇલ માટે પ્રેરિત પણ કરે છે.\nઆ કાર્યક્રમ કોઇ પણ ઓફિસના કાર્યસ્થળ પર હાજર નેટવર્ક પર પણ ઉપલબ્ધ કરાવી શકાય છે. જેમ કે કોઇ ઓફિસ આ સર્વિસ લેવા માગે છે તો,તેનો લાભ ઓફિસના દરેક કર્મચારીને મળશે. આજના યુગમાં લોકોની દિનચર્યા ઘણી વ્યસ્ત છે, જેના કરાણે તેમની પાસે પોતાની હેલ્થનું ધ્યાન રાખવાનો સમય જ નથી. આવા સંજોગોમાં આ સર્વિસ એકબીજાની હેલ્થ માટે જાગરૂક કરતો આકર્ષક નુસ્ખો છે. આ પ્રકારની આ પ્રથમ સર્વિસ છે.\nજૉલ ફર્નાન્ડિસ એક યુવા કર્મચારી છે, જે Zoojoo.be સાથે એક વર્ષ પહેલા જ જોડાયા છે. તેઓ આ સર્વિસ કંપનીમાં એક ઇન્ટર્ન તરીકે આવ્યા હતાં, પરંતુ તેમની સારી કામગીરીના કારણે તેમની આજે આ કંપનીમાં શ્રેષ્ઠ કર્મચારી તરીકે ગણતરી થાય છે. જૉલે એક મલ્ટીનેશનલ કંપનીની નોકરી છોડીને એક નવી શરૂ થયેલી કંપની સાથે જોડાવાનું નક્કી કર્યું, કારણ કે તેઓ દરેક બાબતને નવેસરથી સમજવા માગતા હતાં. એક એમએનસીની નોકરી તેમને સારો પગાર તો આપી શકે તેમ હતી પરંતુ નવી કંપનીમાં કામ કરવાનો અનુભવ તદ્દન અલગ હોય છે. અહિંયા નાનામાં નાની બાબતો પણ શીખવા મળે છે. જેની સાથે કોઇ પણ નવા ઉદ્યમની શરૂઆત કેવી રીતે થઇ શકે છે કે તે વાતને પણ ઘણી ઉંડાણપૂર્વક સમજી શકાય છે.\nZoojoo.beના સંસ્થાપક અવિનાશ સૌરભ જૉલના કામ પર બહુ વિશ્વાસ રાખે છે. અવિનાશ પહેલેથી જ નવા અને પ્રતિભાવશાળી યુવાનો પર વધારે વિશ્વાસ રાખે છે. અવિનાશનું માનવું છે કે યુવાનોની પાસે નવા નવા આઇડિયાઝની હારમાળા હોય છે અને તેઓ વધારે મન લગાવીને કામ કરે છે. આજ કારણે તેઓ નવા-નવા ઇન્ટર્નને વધારે પ્રોત્સાહિત કરે છે. બીજું કારણ એ પણ છે કે નવા લોકોને શીખવાની લાલચ હોય છે જેના લીધે તેમને સમજાવવું સરળ પણ રહે છે.\nજૉલ જ્યારે કોલેજમાં હતાં ત્યાંરથી જ તેમના મગજમાં રચનાત્મક આઇડિયાઝ આવતા રહેતા હતાં. એટલા માટે નોકરી છોડીને કંઇક નવું કરવા ઇચ્છતા હતાં.\nએક ઇન્ટર્નથી શ્રેષ્ઠ કર્મચારી સુધીની યાત્રા\nઅવિનાશનું કહેવું છે કે કોલેજનું ભણતર પૂરું કર્યા બાદ મોટા ભાગના વિદ્યાર્થીઓ ક્યાંક ને ક્યાંક ઇન્ટર્ન તરીકે જોડાતા જ હોય છે. પરંતુ તેમાં સૌથી મહત્વની બાબત એ છે કે, કયો ઇન્ટર્ન કંપનીના હિત માટે સારા આઇડિયાઝ આપે છે, કેવી રીતે કાર્ય કરે છે. આવા જ કઇક સારા લક્ષણો જૉલમાં છે. તેઓએ કંપનીની કાર્યપ્રણાલીને ખૂબ જ સારી રીતે અને જલદી સમજી લીધી હતી. કંપનીની સૌપ્રથમ એન્ડ્રોઈડ એપ તૈયાર કરવામાં પણ જૉલે મદદ કરી. આજે જૉલ આઇ ઓપરેટિંગ સિસ્ટમ માટે એપ તૈયાર કરનાર ટીમને લીડ કરી રહ્યાં છે.\nટેક્નિકલ જ્ઞાન ઉપરાંત જૉલ બિઝનેસમાં આવતી મુશ્કેલીઓની જવાબદારી લેવામાં પણ હંમેશાં આગળ રહેતા હતાં અને કંપની માટે પોતાનાથી બનતી દરેક મદદ કરતા.\nજૉલે તેનું સ્કૂલિંગ અને કોલેજ સેન્ટ જોસેફ કોલેજ બેંગલુરુમાંથી કર્યું છે. ગ્રેજ્યુએશન દરમિયાન જ જૉલને એક એન્ડ્રોઈડ બેઇઝડ પ્રોજેક્ટમાં કામ કરવાનો ચાન્સ મળ્યો અને અહિંયાથી જૉલની મોબાઇલ એપ્લિકેશન ડેવલપમેન્ટ જર્નીની શરૂઆત થઇ. ગ્રેજ્યુએશનના છેલ્લા વર્ષમાં જૉલને એક લાઇવ પ્રોજેક્ટમાં ઇન્ટર્ન તરીકે કામ કરવું હતું, જેના માટે તેઓએ Zoojoo.beમાં અપ્લાય કર્યુ, અને ત્યાં તેઓએ છ મહિના માટે ઇન્ટર્ન તરીકે કામ કર્યું. જૉલની સારી કામગીરીને જોઇને ઇન્ટર્નશિપના અંતમાં અવિનાશે તેમને નોકરીની ઓફર આપી. જૉલે આ ઓફર સ્વીકારી લીધી.\nશું કહે છે જૉલ?\nજૉલનું આ અંગે કહેવું છે,\n“નવી કંપનીમાં કામ કરવાનો નિર્ણય મારો એકદમ યોગ્ય હતો. અહિંયા મને ઘણું બધું શીખવા મળ્યું છે.”\nઆ માટે જૉલ, જે યુવાનો પોતાના કરિયરની શરૂઆત કરી રહ્યાં છે, તથા કંઇક નવું અને ક્રિએટિવ કરવા માંગે છે, તેમને કોઇ નવી કંપની જોઇન કરવાની સલાહ આપે છે. હાલમાં જ તેઓએ Zoojoo.beમાં એક વર્ષ પૂર્ણ કર્યું છે. જૉલ હાલમાં પણ આ કંપનીમાં નવા છે, પરંતુ તેમના દ્વારા આપવામાં આવતા આઇડિયાઝ લોકો સાંભળે છે અને તેને અમલમાં પણ લાવે છે. જૉલ તેમની ટીમના સદસ્યને સંદેશ આપતા કહે છે, “તમે બધા બેસ્ટ છો અને તમે શ્રેષ્ઠ કાર્ય કરી રહ્યાં છો. તમારું આ કાર્ય લોકોને પોતાના હેલ્થ માટે જગરૂક કરે છે.” જૉલને ફોટોગ્રાફીનો ખૂબ જ શોખ છે. આ માટે વીકેન્ડમાં તેઓ મિત્રો સાથે ફોટોગ્રાફી કરે છે અને અંગ્રેજી સિરિયલો જોવાની સાથે સાથે થોડું વાંચન પણ કરી લે છે.


સત્ય નાડેલા ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » સત્ય નાડેલા ફ્રેનોલોજી માટે ચિત્રો, તસવીરો અને છબીઓ.\nપાઓ સત્ય નાડેલા ફોટો ગેલરી, સત્ય નાડેલા ચિત્ર, અને સત્ય નાડેલા છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે સત્ય નાડેલા જ્યોતિષ શાસ્ત્ર અને સત્ય નાડેલા જન્માક્ષર વચ્ચે જે તમે astrosage.com પર જોઈ શકો છો. આ સત્ય નાડેલા ચિત્ર વિભાગ નિયમિત રૂપે અપડેટ થાય છે.\nસત્ય નાડેલા 2021 કુંડળી and જ્યોતિષ\nનામ: સત્ય નાડેલા\nજન્મ તારીખ: Aug 19, 1967\nજન્મનું સ્થળ: Hyderabad, India\nસત્ય નાડેલા કુંડળી\nવિશે સત્ય નાડેલા\nસત્ય નાડેલા પ્રણય કુંડળી\nસત્ય નાડેલા કારકિર્દી કુંડળી\nસત્ય નાડેલા જન્મ જન્માક્ષર/ જન્મ કુંડળી/ કુંડળી\nસત્ય નાડેલા 2021 કુંડળી\nસત્ય નાડેલા Astrology Report\nસત્ય નાડેલા ફ્રેનોલોજી માટે ની છબીઓ


Gujarati News » National » Demands of Rakesh Tikait keep changing like the weather, now differences in organizations started emerging\nછેલ્લા 11 મહિનાથી દિલ્હીની સરહદ પર ચાલી રહેલા ખેડૂતોના આંદોલનના નેતાઓ, સરકારે કૃષિ કાયદા પાછા ખેંચી લીધા તેને પોતાની જીત ગણાવવા લાગ્યા છે. સરકારે કૃષિ કાયદા પાછા ખેચ્યા બાદ હવે, MSP ગેરંટી અને ખેડૂતો વિરુદ્ધ નોંધાયેલા તમામ રાજ્યોમાં કેસ પાછા ખેંચવાની માંગ કરવામાં આવી રહી છે.\nPublish Date - 6:17 pm, Mon,6December 21 Edited By: Bipin Prajapati Follow us -\nખેડૂત નેતા રાકેશ ટિકૈત\nભારતીય કિસાન યુનિયનના રાષ્ટ્રીય પ્રવક્તા રાકેશ ટિકૈતની(Rakesh Tikait) માંગણીઓ પણ હવામાનની જેમ બદલાય છે. સૌ પ્રથમ, તેમની માંગ કેન્દ્ર સરકાર પાસેથી ત્રણેય કૃષિ કાયદાઓ (Agricultural bills) પાછા ખેંચવાની હતી, ગુરુ પૂર્ણિમાના દિવસે, વડાપ્રધાન નરેન્દ્ર મોદીએ (Prime Minister Narendra Modi) ખેડૂતોની તે માંગને સ્વીકારી અને આ ત્રણેય કૃષિ કાયદા (Farmer bills) પરત લેવાનુ બીલ લોકસભા અને રાજ્યસભામાં રજૂ કરવામાં આવ્યા અને કૃષિ કાયદાઓ પાછા ખેંચવામાં આવ્યા. છેલ્લા 11 મહિનાથી દિલ્હીની સરહદો પર ચાલી રહેલા ખેડૂતોના આંદોલનના (Farmer protest) નેતાઓ તેને પોતાની જીત ગણાવવા લાગ્યા.\nજ્યારે કેન્દ્ર સરકારે એગ્રીકલ્ચર એક્ટને પાછો ખેંચી લીધો, હવે તે પછી MSP ગેરંટી અને ખેડૂતો વિરુદ્ધ નોંધાયેલા તમામ રાજ્યોમાં કેસ પાછા ખેંચવાની માંગ કરવામાં આવી હતી. ટિકૈતે તો એમ પણ કહ્યું કે 26 જાન્યુઆરી દરમિયાન દિલ્હી પોલીસે જે ટ્રેક્ટર રોક્યા હતા તે હવે તમામ ખેડૂતોને પાછા આપવામાં આવે. આ સાથે હરિયાણા, રાજસ્થાન, પંજાબ અને યુપીમાં તેમની સામે નોંધાયેલા 55 હજારથી વધુ કેસ પાછા ખેંચવા જોઈએ. ત્યાર બાદ ખેડૂત હડતાળ ખતમ કરવાનું વિચારશે.\nરાકેશ ટિકૈતની આ બંને માંગણીઓ પર ભાર મૂક્યા બાદ હવે અન્ય ખેડૂત નેતાઓ પણ આના પર ભાર મુકી રહ્યા છે. ખેડૂત નેતા ચધુનીએ ત્યાં સુધી કહ્યું કે જ્યાં સુધી ખેડૂતો પર દાખલ કરાયેલા કેસો પરત લેવામાં નહીં આવે અને MSP ગેરંટી આપવામાં નહીં આવે ત્યાં સુધી ખેડૂતો પાછા હટશે નહીં. બે દિવસ પહેલા રાકેશ ટિકૈતે પોતાના ઈન્ટરનેટ મીડિયા એકાઉન્ટ પરથી એક નવું ટ્વિટ કર્યું હતું,\nતેમણે તેમા લખ્યું હતું કે, સરકાર દરેક વસ્તુનું ખાનગીકરણ કરવાનો પ્રયાસ કરી રહી છે, તેથી જ કૃષિ કાયદા પણ બનાવવામાં આવ્યા હતા, હવે તે પાછા ખેંચી લેવામાં આવ્યા છે, હવે સરકાર બેંકોનું ખાનગીકરણ કરી રહી છે. શું કરવું. આ માટેનું બિલ પણ સંસદમાં રજૂ કરવામાં આવશે. હવે તે બેંકોના ખાનગીકરણ સામે પણ આંદોલન કરવાનો પ્રયાસ કરી રહ્યો છે. ટ્વિટર પર તેમણે લખ્યું કે હવે ખાનગીકરણ સામે દેશવ્યાપી આંદોલનની જરૂર છે. આ માટે તેણે એક પોસ્ટર પણ બહાર પાડ્યું હતું.


ભરૂચમાં દીપડીનું શંકાસ્પદ મોત, ઝેર અપાયાના આક્ષેપ વચ્ચે થયો મોટો ખુલાસો – Gujaratmitra Daily Newspaper\nભરૂચ(Bharuch): વાલિયા(Valiya) તાલુકાના મેરા ગામના ખેતર(Farm)માંથી શંકાસ્પદ દીપડી(Leopardess)નું મોત(Death) થતાં તેના પર સાડા ચાર વર્ષથી નજર રાખતાં લેપર્ડ એમ્બેસેડર ટીમ (Leopard Ambassador Team)ના સભ્યએ મોતને ભેટેલી દીપડીને ઝેર(Poison) અપાયું હોવાનો સ્ફોટક આક્ષેપ કરવામાં આવતાં અનેક તર્કવિતર્ક ઊભા થયા છે. જો કે, વાલિયા વનવિભાગ(Forest Department) તો દીપડીનું મોત ડી-હાઈડ્રેશનના કારણે મોત થયું હોવાનું તારણ કાઢ્યું છે.\nવાલિયાના પાણીદાર વિસ્તારમાં દીપડીનું શંકાસ્પદ મોત\nલેપર્ડ એમ્બેસેડર સભ્યનો આક્ષેપ: કદાચ ઝેર અપાયું હોઈ શકે\nદીપડીનું મોત થયું એ જગ્યાએ બારમાસ કીમ નદી અને ઉકાઈ કેનાલ જતી હોવાથી ડી-હાઈડ્રેશનથી મોત શંકાસ્પદ\nવાલિયા તાલુકામાં શેરડી અને મકાઇનાં ખેતરો પાણી અને ખાધા-ખોરાકને કારણે દીપડા માટે આશ્રયસ્થાન બન્યાં છે. વાલિયા તાલુકામાં દીપડા પર લેપર્ડ એમ્બેસેડર ટીમ દ્વારા ઊંડો અભ્યાસ કરાયો હતો. ગત વર્ષ-૨૦૧૮માં નેત્રંગ વનવિભાગે વાલિયાના ડણસોલી ગામે એક દીપડી પાંજરે તો પુરાઈ પણ લોખંડના પાંજરે દીપડીની પૂછડી તૂટી ગઈ હતી. દીપડીનાં બચ્ચાં હોવાથી આખરે વનવિભાગે શિડ્યુલ વનનું પ્રાણી હોવાથી તકેદારી રાખી એ જ ખેતરમાં છોડવાનો નિર્ણય કર્યો હતો. વાલિયામાં તાલુકામાં કેમેરાથી ટ્રેપિંગ કરતી લેપર્ડ એમ્બેસેડર ટીમે આ દીપડી પર રિસર્ચ કરવાનો નિર્ણય કર્યો હતો.\nFSLની ચકાસણી ન થતાં તંત્ર સામે શંકા\nઆ દીપડીનું નામ ‘બ્રોકન તેલ’ રખાયું હતું. જે ડણસોલી, ગાંધુ, કરા, મેરા, ઘોડા અને પાડોશી માંગરોળના ગીજરમ, આમલડેરા ગામ મળી ૨૨ કિ.મી. કાર્યક્ષેત્રમાં ફરતી હતી. આ દીપડી અત્યાર સુધી ૩ વાર પ્રેગ્નેન્ટ થતાં ૮ બચ્ચાંને જન્મ આપ્યો હતો. લેપર્ડ એમ્બેસેડર ટીમના સભ્ય કૌશલ મોદી, ચેતન જોષી સહિતની ટીમે આ દીપડીના માનવ વસાહત, ખેતરો તેમજ ઘણીવાર ખોરાક માટે બકરી, વાછરડાનું મારણ કર્યાનું ૧૨૦ વખત ડોક્યુમેન્ટ કર્યુ હતું. છતાં સદનસીબે હજુ સુધી એકપણ વાર દીપડીએ માણસ પર હુમલો કર્યો નથી. હાલ તા.૨૮ એપ્રિલે મેરા ગામે આ દીપડીનું રહસ્યમયી મોત થયું હતું.\nઅત્રે ઉલ્લેખનીય એ છે કે, મેરા ગામમાં બારમાસી કીમ નદી અને બાજુમાં ઉકાઈની કેનાલ હોવાથી ડી-હાઈડ્રેશનનો મુદ્દો ગળે બેસતો નથી. તેમજ દીપડીનું શંકાસ્પદ મોત જોતાં FSLની ચકાસણી ન થતાં તંત્ર સામે શંકા ઉપજે છે.\nવૈજ્ઞાનિક ઢબે પૃથ્થકરણ થાય તો સચોટ નિવેડો આવે: કૌશલ મોદી\nઆ અંગે લેપર્ડ એમ્બેસેડરની રિસર્ચ ટીમના કૌશલ મોદીએ જણાવ્યું હતું કે, દીપડીનું મોત શંકાસ્પદ રીતે થયાનું અનુમાન છે. કદાચ ઝેર અપાયું હોય એવો અંદેશો છે. વૈજ્ઞાનિક ઢબે પૃથ્થકરણ થાય તો સચોટ નિવેડો આવે. જો કે, આ દીપડીએ ક્યારેય માનવી પર હુમલો કર્યો નથી.\nહાઈડ્રેશનના કારણે મોત થયું હોય એવું લાગે છે: મહિપાલસિંહ ગોહિલ\nવાલિયાના RFO મહિપાલસિંહ ગોહિલે જણાવ્યું હતું કે, દીપડીના મોતની જાણ થતાં વનવિભાગ મેરા ગામે પહોંચી ગયો હતો. વન વિભાગે PM કરાવી અગ્નિસંસ્કાર કર્યાં હતાં. હાલમાં ગરમીના પ્રમાણમાં ડી-હાઈડ્રેશનના કારણે મોત થયું હોય એવું અનુમાન છે. FSL રિપોર્ટ માટે પુછાતાં તેમણે જણાવ્યું હતું કે, FSL રિપોર્ટ અંગેનો નિર્ણય તબીબ લે છે.\nRelated Items:bhruch, featured6, Leopardess Death, Valiya\nવલસાડની કોર્ટમાં ફિલ્મ ‘મેરી જંગ’ જેવો કિસ્સો, કોર્ટ પરિસરમાં કર્મચારીએ ઝેર પીધું\nભરૂચ નગરપાલિકાની આ ગંભીર બેદરકારી પશુઓ માટે જીવલેણ સાબિત થઇ


Posted on 11:10 am August 4, 2021 Author Niraj PatelComments Off on શ્લોકા મહેતાની બહેને શેર કરી અંબાણીના લાડલાની તસવીરો, જમીન ઉપર મસ્તીથી રમતો જોવા મળ્યો પૃથ્વી અંબાણી\nઅંબાણી પરિવાર આજે કોઈ ઓળખનો મહોતાજ નથી, દેશમાં જ નહિ પરંતુ દુનિયાભરમાં અંબાણી પરિવારનો ડંકો વાગે છે, ત્યારે તેમના પરિવાર સાથે જોડાયેલી ખબરો પણ હંમેશા ચર્ચામાં રહેતી હોય છે, અંબાણી પરિવારના સદસ્યો પણ હંમેશા લાઇમ લાઇટમાં છવાયેલા રહે છે, ત્યારે હાલ અંબાણી પરિવારનો કુલ દિપક પૃથ્વી અંબાણી પણ લાઇમ લાઇટમાં છવાયેલો રહે છે.\nહાલમાં જ શ્લોકા અંબાણીની બહેને પૃથ્વી અંબાણીની એક તસ્વીર સોશિયલ મીડિયામાં શેર કરી છે જે ખુબ જ વાયરલ થઇ રહી છે. આ તસ્વીરની અંદર પૃથ્વી અંબાણી કાર્પેટ ઉપર મસ્તીથી રમતો જોવા મળી રહ્યો છે. લોકો આ તસ્વીરને ખુબ જ પસંદ કરી રહ્યા છે. આ તસ્વીરની અંદર પૃથ્વીનો ચહેરો તો નથી દેખાઈ રહ્યો પરંતુ તે પોતાની માસીની દીકરી સાથે રમતો જોવા મળી રહ્યો છે.\nતમને જણાવી દઈએ કે મુકેશ અંબાણી અને નીતા અંબાણીના મોટા દીકરા આકાશ અંબાણીની પત્ની શ્લોકા મહેતાએ 10 ડિસેમ્બર 2020ના રોજ દીકરા પૃથ્વીને જન્મ આપ્યો હતો. અત્યાર સુધી પૃથ્વીની ઘણી જ ઓછી તસવીરો સામે આવી છે. દીકરાના જન્મ સાથે દાદા મુકેશ અંબાણીએ પોતાના પૌત્ર પૃથ્વીની ખુબ જ ક્યૂટ તસ્વીર સોશિયલ મીડિયામાં પોસ્ટ કરી હતી, જે ખુબ જ વાયરલ થઇ હતી.\nહાલમાં જ મુકેશ અંબાણીના ઘરની વહુ શ્લોકા મહેતાની બહેન દિયાએ પોતાની ઇન્સ્ટા સ્ટોરીમાં એક તસ્વીર શેર કરી છે. આ તસ્વીરમાં કાર્પેટ ઉપર બે બાળકો રમતા દેખાઈ રહ્યા છે. તસ્વીરનાં કેપશનમાં લખ્યું છે “બેબી P (પૃથ્વી) અને M પહેલાથી જ સારા મિત્રો છે. જો કે આ તસ્વીરની અંદર બંને બાળકોનો ચહેરો નજર નથી આવી રહ્યો. પરંતુ પૃથ્વી સાથે જે બાળકી રમતી જોવા મળી રહી છે તે તેની માસીની દીકરી હોવાનું અનુમાન છે.


Save the cursed goats lying | બકરું બચાવવા કેનાલમાં પડેલા મામા-ભાણેજનાં ડૂબી જવાથી મોત - Divya Bhaskar\nSave The Cursed Goats Lying\nબકરું બચાવવા કેનાલમાં પડેલા મામા-ભાણેજનાં ડૂબી જવાથી મોત\n(તસવીરમાં મૃતદેહોની શોધખોળ કરી રહેલા ફાયર જવાનો)\n- બકરું બચાવવા કેનાલમાં પડેલા મામા-ભાણેજનાં ડૂબી જવાથી મોત\n- વિસનગર પંથકના ચિત્રોડા ગામની અરેરાટીભરી ઘટના\n-સુજલામ્ સુફલામ્ કેનાલમાંબકરું લપસી પડતાં તેને બચાવવા પડેલો ભાણો ડૂબ્યો\n- ભાણાને બચાવવા પડેલા મામા પણ પાણીમાં ગરકાવ\nવિસનગર : વિસનગર તાલુકાના ચિત્રોડા ગામની સીમમાંથી પસાર થતી સુજલામ્ સુફલામ્ કેનાલમાં શુક્રવારે સાંજે લપસી પડેલા બકરાને બચાવવા પડેલો ભાણો ડૂબતાં તેને બચાવવા મામા પણ કેનાલમાં પડ્યા હતા. જેમાં મામા-ભાણા બંને પાણીમાં ગરકાવ થઈ જતાં બંનેના મોત થયા હતા. ચિત્રોડા ગામના મુકેશભાઇ ભાથીભાઇ દેવીપૂજક તેમના ભાણા દિનેશભાઇ ભરતભાઇ દેવીપૂજક સાથે શુક્રવારે સાંજે ગામની સીમમાં બકરાં ચરાવવા ગયા હતા.\nજ્યાં સુજલામ્ સુફલામ્ કેનાલ પાસે બંને બકરાં ચરાવી રહ્યા હતા તે દરમિયાન એક બકરૂ કેનાલમાં લપસી પડતાં તેને બચાવવા દિનેશભાઇ કેનાલમાં પડ્યા હતા. કેનાલમાં પાણી વધારે હોવાથી દિનેશભાઇ ડુબવા લગતાં તેણે બુમાબુમ કરી હતી. જેથી તેને બચાવવા મામા મુકેશભાઇ પણ પાણીમાં પડતાં બંને ડુબવા લાગ્યા હતા. આજુબાજુમાંથી પસાર થતા લોકોએ તેમને ડુબતા જોઇ બુમાબુમ કરતાં ઘટના સ્થળે લોકો એકઠાં થઇ ગયાં હતાં\nપાણીમાં ગરકાવ થઇ ગયેલા મામા-ભાણાની સ્થાનિક તરવૈયાઓએ બહાર કાઢ્યા હતા પરંતુ ત્યાં સુધી બંને જીવ ગુમાવી ચૂક્યા હતા. આ અંગેની જાણ થતાં ટીડીઓ કાળુભાઇ પટેલ અને પીઆઇ બી.એ. ચૌધરી પણ ઘટના સ્થળે દોડી આવ્યા હતા. આ બનાવ અંગે પોલીસે અકસ્માતે મોત અન્વયે નોંધ કરી છે. આ ઘટનાથી ગામમાં શોકની છવાઇ ગયો હતો.\nચાર દિવસમાં ડૂબવાથી મોતની ત્રીજી ઘટના\nવિસનગર તાલુકામાં પાણીમાં ડુબી જવાથી મોત નીપજવાના બનાવમાં છેલ્લા ચાર દિવસમાં ત્રીજી ઘટના બની છે. 9મીએ દેણપ નજીક રૂપેણ નદીમાં ન્હાવા પડેલો યુવક તણાતાં મોત થયું હતું. જ્યારે 10મીએ ભાલક ગામમાં હવાડામાં ન્હાવા પડેલા કિશોરનું પાણી પી જવાથી મોત થયું હતું. જ્યારે શુક્રવારે મામા-ભાણાનું ડૂબી જતાં મોતને ભેટ્યા હતા. થોડાક દિવસો અગાઉ ખંડોસણના યુવકનું પણ ડુબી જવાથી મોત નીપજ્યું હતું.


Rains with thunderstorms in Anand district, unseasonal monsoon | આણંદ જિલ્લામાં વાવાઝોડા-ગાજવીજ સાથે વરસાદ, કમૌસમી માવઠાંને કારણે ખેડૂતોના જીવ તાળવે ચોંટ્યા - Divya Bhaskar\nRains With Thunderstorms In Anand District, Unseasonal Monsoon\nકમૌસમી વરસાદ:આણંદ જિલ્લામાં વાવાઝોડા-ગાજવીજ સાથે વરસાદ, કમૌસમી માવઠાંને કારણે ખેડૂતોના જીવ તાળવે ચોંટ્યા\nઆંકલાવ, બોરસદ, પેટલાદ અને ખંભાતમાં પાણી ભરાયાં\nસમગ્ર દિવસ દરમિયાન વાતાવરણમાં ભારે ઉકળાટ વર્તાયા બાદ આણંદ શહેર અને જિલ્લામાં શુક્રવારે મોડી સાંજે અચાનક હવામાનમાં પલટો આવ્યો હતો. જેમાં આણંદ શહેર ઉપરાંત અન્ય તાલુકા પેટલાદ, બોરસદ અને આંકલાવ, ખંભાતમાં ગાજવીજ, પવન સાથે વરસાદ વરસ્યો હતો. જોકે, અચાનક આવી પડેલા વરસાદને પગલે આણંદ જિલ્લાના ખેડૂતો તૈયાર થયેલા પાકને લઈને ચિંતિત બન્યા હતા. આણંદ શહેરમાં પવન સાથે માત્ર થોડાં છાંટા જ પડ્યા હતા.\nજોકે, સખત પવનને કારણે વાતાવરણમાં ઠંડક પ્રસરી ગઈ હતી. પરંતુ, બીજી તરફ આંકલાવ, બોરસદ, પેટલાદ અને ખંભાતમાં વરસાદી ઝાપટું પડતાં રસ્તાઓ પર પાણી ભરાઈ ગયા હતા. જિલ્લામાં ભરઉનાળે વરસાદ પડતાં ખેડૂતોમાં દોડધામ મચી ગઈ હતી. કમૌસમી વરસાદને પગલે ઉનાળુ બાજરી, કેરી, લીલા શાકભાજી જેવા પાકને નુકસાન થવાની ભીતિ સર્જાઈ છે. હવામાન વિભાગના સૂત્રોના જણાવ્યા અનુસાર, સામાન્ય રીતે આણંદમાં 15મી જૂન પછી વરસાદનું આગમન થતું હોય છે પરંતુ મે અંતમાં જ વરસાદ વરસતાં ખેડૂતો ચિંતિત બન્યા હતા. નોંધનીય છે કે, વરસાદને કારણે આણંદના બે ડિવિઝનમાં વીજળી ડુલ થવાની કુલ છ ફરિયાદ મળતાં વિભાગ દ્વારા તુરંત જ તેનું નિવારણ લાવવામાં આવ્યું હતું.\nનડિયાદના વાતાવરણમાં ટાઢોડું પ્રસર્યું\nનડિયાદ શહેરમાં એકાએક આભમાં વાદળોએ ડેરાતંબુ જમાવી દીધાં હતા અને રાત્રિના તો વાતાવરણમાં પલટો આવ્યો હતો. તેજ પવન ફૂંકાવાના લીધે શહેરીજનોએ ઠંડકનો અહેસાસ કર્યો હતો. હવામાન પલટાવાના લીધે વરસાદના છાંટણા વરસવાની શક્યતા પ્રબળ બની હતી. જો કે, વરસાદ નહીં પડતાં નગરજનોએ હાશકારો અનુભવ્યો હતો.\nજિલ્લામાં આગામી પાંચ દિવસ સુધી વાદળછાયું વાતાવરણ રહેશે\nહવામાન ખાતાની આગાહી મુજબ આગામી પાંચ દિવસ દરમ્યાન આકાશ અંશત: વાદળછાયું રહેશે. શુક્રવારે મહતમ તાપમાન 40થી 42 ડીગ્રી તથા લઘુત્તમ તાપમાન 27 થી 28ડીગ્રી સે. નોંધાયું હતું.\nઆણંદમાં ઝાડ ધરાશાયી થતાં વીજપુરવઠો ખોરવાયો\nઆણંદ જિલ્લા ડિઝાસ્ટર કચેરીના સૂત્રોએ જણાવ્યું હતું કે, શુક્રવારે સુસવાટાભેર પવન ફૂંકાતા શહેરના રામજી મંદિર પાસે વૃક્ષ ધરાશાયી થયું હતું. જેના પગલે સમગ્ર વિસ્તારમાં વીજપુરવઠો ખોરવાયો હતો. આ બાબતે ડિઝાસ્ટર કચેરીમાં ફરિયાદ આવતા પ્રિ-મોન્સુન કામગીરી અંતર્ગત તાત્કાલિક વન વિભાગને જાણ કરી ઝાડને હટાવાયું હતું. જોકે, લોકડાઉન હોય ટ્રાફિકની સમસ્યા સર્જાઈ નહોતી.


અારોપી હાર્દિકને પ્રથમ વખત સાક્ષી તરીકે હાજર કરાયો - Sambhaav News\nઅમદાવાદ: પાટીદાર આંદોલન સમયે જીએમડીસી પર થયેલા પોલીસ દમન કેસમાં આજે પાસના કન્વીનર હાર્દિક પટેલને સાક્ષી તરીકે મેટ્રો કોર્ટમાં હાજર કરવામાં આવ્યો છે. તેને સાબરમતી જેલમાંથી આજે સવારે પોલીસ જપ્તા સાથે મેટ્રો કોર્ટમાં રજૂ કરવામાં આવ્યો હતો. ઉલ્લેખનીય છે કે જીએમડીસી ગ્રાઉન્ડ ખાતે પોલીસે અસંખ્ય પાટીદારો ઉપર દમન ગુજાર્યું હતું. આ અંગે મેટ્રો કોર્ટમાં ખાનગી ફરિયાદ થઇ હતી. આ કેસમાં હાર્દિકનું નિવેદન જરૂરી હોવાથી મેટ્રો કોર્ટે સમન્સ જારી કર્યો હતો. 25 ઓગસ્ટ, 2015ના રોજ જીએમડીસી ગ્રાઉન્ડ ખાતે વિશાળ રેલી બાદ હાર્દિકે અામરણ ઉપવાસ કરવાની જાહેરાત કરી હતી.\nતેના સમર્થનમાં ગ્રાઉન્ડમાં બેઠેલા પાટીદારોને ગ્રાઉન્ડ ખાલી કરાવવા બાબતે પોલીસે પાટીદારો પર બેફામ લાઠીચાર્જ ગુજાર્યો હોવાના આક્ષેપ થયા હતા. આ ઘટના બાદ સમગ્ર ગુજરાતમાં િહંસા ફાટી નીકળી હતી. પોલીસે ગુજારેલા દમન બાદ મેટ્રો કોર્ટમાં ખાનગી ફરિયાદ થઈ હતી. આ કેસમાં હાર્દિકનું નિવેદન જરૂરી હોવાથી મેટ્રો કોર્ટે સમન્સ જારી કર્યો હતો.\nવિસનગર કોર્ટમાં રજૂ કરાયા બાદ ગઈકાલે તેને અમદાવાદ ખાતેની સાબરમતી સેન્ટ્રલ જેલમાં લાવવામાં અાવ્યો હતો અને આજે સાબરમતી સેન્ટ્રલ જેલમાંથી હાર્દિક પટેલને પૂરતા પોલીસ બંદોબસ્ત સાથે મેટ્રો કોર્ટમાં સાક્ષી તરીકે રજૂ કરાયો હતો. હાર્દિકને આજે કોર્ટમાં લવાતાં મોટી સંખ્યામાં પાટીદારો ઊમટી પડ્યા હતા, જેને પગલે પોલીસે સવારથી જ ચુસ્ત બંદોબસ્ત ગોઠવી દીધો હતો.\nNextમારા કામને બોલવા દઉં છુંઃ સોનાક્ષી સિંહા »\nPrevious « ડ્રાઇવર-ક્લીનર ૪૯ લાખનો માલ લઇ ફરાર


Posted on 5:19 pm June 1, 2022 Author Shah JinaComments Off on દીકરા સિદ્ધૂ મૂસેવાલાની અસ્થિ લેવા પહોંચેલી માતાની હાલત જોઇ તમારી આંખમાંથી પણ આવી જશે આંસુ\nદીકરાની અસ્થિઓ લેવા પહોંચેલી માતાની રડી-રડીને હાલત ખરાબ, બોલી- દુશ્મનોએ મારા6ફૂટના સિદ્ધુનો નાનો ઢગલો કરી દીધો…\n29 મેની સાંજ સિદ્ધૂ મૂસેવાલાના માતા-પિતા માટે એવો સમય સાબિત થયો જ્યારે તેમને તેમના એકમાત્ર પુત્રના મૃત્યુના સમાચાર મળ્યા. સિદ્ધુ મુસેવાલાની રવિવારના રોજ હુમલાખોર દ્વારા ગોળીઓ મારી નિર્દયતાથી હત્યા કરવામાં આવી હતી. સિદ્ધુ મુસેવાલા માત્ર 28 વર્ષનો હતો, આટલી નાની ઉંમરે તેની દિનદહાડે ગોળી મારીને હત્યા કરવામાં આવી હતી.\nપુત્રની ગોળીઓથી છલકી ગયેલી લાશ જોઈ ત્યારથી અત્યાર સુધી માતાની હાલત રડી રડીને ખરાબ છે, ત્યાં પિતા પણ પુત્રને ગુમાવ્યા બાદ ખૂબ જ તૂટી ગયા છે.માસીનો હાલ પૂછવા ગયેલ દીકરો કયારેય ઘરે પાછો નહીં આવે એ કોને ખબર હતી. એક પિતાનો ખભો તૂટી ગયો.સિદ્ધુ મુસેવાલાના અંતિમ સંસ્કાર 31 મેના રોજ કરવામાં આવ્યા હતા. આ દરમિયાન અનેક તસવીરો અને વીડિયો સામે આવ્યા જેણે દરેકના દિલ તોડી નાખ્યા.\nત્યાં 1 જૂનના રોજ સિદ્ધુના માતા-પિતા તેમના પુત્રની અસ્થિ લેવા પહોંચ્યા હતા. પુત્રને રાખ થઈ ગયેલો જોઈ માતાના આંસુ રોકી રહ્યા નથી. તેમણે રડતાં રડતાં કહ્યું- મારા6ફૂટના સિદ્ધુને દુશ્મનોએ એક નાનો ઢગલો કરી દીધો.’ આ લાચાર માતાનો આ અવાજ દરેકના હૃદયને તોડે તેવો છે.\nસિદ્ધુ મુસેવાલાની અસ્થિઓનું બુધવારે શ્રી કિરતપુર સાહિબમાં વિસર્જન કરવામાં આવ્યું હતું. પંજાબી ગાયકના મંગળવારે માણસાના મુસા ગામમાં અંતિમ સંસ્કાર કરવામાં આવ્યા હતા. તેમના ફેવરિટ સિંગરને જોવા માટે હજારો લોકો એકઠા થયા હતા.ઉલ્લેખનીય છે કે, મુસેવાલાને અંતિમ વિદાય દરમિયાન દુલ્હાની જેમ તૈયાર કરવામાં આવ્યા હતા.\nતેમને લાલ પાઘડી પહેરાવવામાં આવી હતી અને વરરાજાની જેમ શણગારવામાં આવ્યા હતા. 29 મેના રોજ પંજાબના માનસામાં હુમલાખોરો દ્વારા સિદ્ધુ મુસેવાલાની ગોળીઓ મારીને હત્યા કરવામાં આવી હતી. સિદ્ધુના નિધનથી પંજાબી ઈન્ડસ્ટ્રીને મોટું નુકસાન થયું છે. પંજાબે એક ચમકતો સ્ટાર અને યુવા પ્રતિભા ગુમાવી છે.સિદ્ધુ મુસેવાલાની માતા પોતાના પુત્રના લગ્ન જોવા માંગતી હતી. પરંતુ તેમની આ ઈચ્છા કાયમ માટે અધૂરી રહી.\nA post shared by Sardar sardarni (@sardar_sardarni_pb30)


કંગનાએ પ્રેસ કોન્ફરન્સમાં મચાવી બબાલ – રિપોર્ટર સાથે બાખડી પડી – Revoi.in\nકંગનાએ પ્રેસ કોન્ફરન્સમાં મચાવી બબાલ – રિપોર્ટર સાથે બાખડી પડી\nJuly 8, 2019 kennithfarley83 0\nJuly 8, 2019 kennithfarley83\nબોલિવૂડ અભિનેત્રી કંપની રણૌત હાલમાં તો તેના આગામી ફિલ્મ જજમેંટન હૈ ક્યાના પ્રમોશનમાં વ્યસ્ત છે. આ જ ફિલ્મનું એક ગીત વખર સ્વેગ રિલીઝ થયું હતું. ગીતના લોન્ચિંગ દરમિયાન યોજાયેલી પ્રેસ કોન્ફરન્સમાં કંગના રણૌત રિપોર્ટર પર ભડકી હતી. રિપોર્ટર સવાલ પૂછે એ પહેલા જ કંગનાએ બબાલ મચાવી હતી.\nકંગનાએ એક પત્રકાર પર આરોપ લગાવતા કહ્યું હતું કે પત્રકાર જાણી જોઇને તેના વિરુદ્વ જેમ તેમ લખે છે. તેના કારણે કંગનાની બ્રાન્ડ અને ઇમેજ વધુ ખરાબ થઇ રહી છે. રિપોર્ટર સાથે બોલાચાલી કરતા કહ્યું હતું કે તમે મારી વાનમાં આવ્યા હતા અને ત્રણ કલાકના ઇન્ટરવ્યૂ બાદ વસ્તુ બદલાઇ ગઇ હતી. શું મે મણિકર્ણિકા બનાવીને કોઇ ભૂલ કરી છે?\nકંગના સ્ટેજ પર રિપોર્ટર પર સવાલો ઉઠાવી રહી હતી અને રિપોર્ટર પણ તેનો બચાવ કરી રહ્યો હતો. આ હંગામા દરમિયાન એંકર મામલાને થાળે પાડવા માટે પ્રયાસ કરી રહ્યો હતો તેવામાં ત્યાં હાજર એક રિપોર્ટર રોષે ભરાયો હતો. રિપોર્ટર તેનો વિરોધ કરતો હતો. આ બબાલ બાદ એકતાએ એંકરને ચૂપ કર્યો હતો અને વાતચીત આગળ વધારવા કહ્યું હતું.\nકંગના અને રિપોર્ટસ વચ્ચેની આ બબાલને શાંત કરવા માટે આવેલા હોસ્ટ પર પણ મીડિયાવાળા ભડક્યા હતા. ત્યારબાદ એકતા કપૂરે આ મામલાને શાંત કર્યો હતો. જો કે હાલમાં તો કંગના આ વાતને લઇને સમાધાન કરવાના કોઇ મૂડમાં નથી.\ntags: bollywood Bollywood Celebrities Entertainment Films Kangana Ranaut\nprevious શેરબજારમાં સપ્તાહના પ્રારંભમાં જ 400 પોઇન્ટનો કડાકો\nnext એરસ્ટ્રાઈક બાદ જૈશ અને લશ્કરે તૈયબાના બદલાયા ટ્રેનિંગ કેમ્પ, હવે અફઘાનિસ્તાનમાં બન્યા નવા અડ્ડા


sony india year end sale offers discount Bravia TVs headphones cameras gh ag – News18 Gujarati\nYear End સેલમાં Sony આપી રહ્યું છે ધમાકેદાર સેલ! અડધી કિંમતમાં લઈ આવો Smart TV, હેડફોન અને સ્પીકર્સ\nઆ સેલ3જાન્યુઆરી સુધી ચાલશે\nTech News - સ્માર્ટ ટીવી અને હેડફોન સિવાય પણ કંપની તેના ટ્રુ વાયરલેસ ઇયરબડ્સ પર પણ ગ્રાહકોને ડિસ્કાઉન્ટ ઓફર કરી રહી છે\nLast Updated : December 20, 2021, 07:42 IST\nદિગ્ગજ ઇલેક્ટ્રોનિક્સ ગેજેટ્સ પ્રોડક્શન કંપની (Electronics gedgets Production Company) સોનીનું યર એન્ડ સેલ (Sony Year End Sale) ચાલી રહ્યું છે. જેમાં ગ્રાહકોને કંપનીના બ્રાવિયા સ્માર્ટ ટીવી (Bravia Smart TV) અને ઓડિયો પ્રોડક્ટ્સ (Sony Audio Products) પર ડિસ્કાઉન્ટ, કેશબેક તેમજ બ્રાવિયા (Bravia) ના કેટલાક નિશ્ચિત મોડલ્સ પર કંપની દ્વારા2વર્ષની વોરંટી પણ આપવામાં આવી રહી છે. આ ઉપરાંત કંપની તેની ટ્રુ વાયરલેસ ઇયરબડ્સ (Sony true wireless earbuds), હેડફોન અને બ્લૂટૂથ સ્પીકર્સ જેવી ઓડિયો પ્રોડક્ટ્સ પર 60% સુધીનું ડિસ્કાઉન્ટ પણ ઓફર કરી રહી છે. કંપની પોતાની આ ઓફર તેના ઓફલાઈન સ્ટોર તેમજ ઓનલાઈન સ્ટોર અને એમેઝોન (Amazon), ફ્લિપકાર્ટ (Flipcart) પર આપી રહી છે. આ સેલ3જાન્યુઆરી સુધી ચાલશે.\nકંપનીના યર એન્ડ સેલમાં, કંપની તેના બ્રાવિયા સ્માર્ટ ટીવીના કેટલાક નિશ્ચિત કરેલા સિલેક્ટેડ મોડલ્સ પર ઇન્સ્ટન્ટ કેશબેક ઓફર સાથે 30% સુધીનું ડિસ્કાઉન્ટ પણ ઓફર કરી રહી છે. આ સિવાય કંપની કેટલાક બ્રાવિયા સ્માર્ટ ટીવી મોડલ્સ પર2વર્ષની વોરંટી પણ આપી રહી છે. મહત્વનું છે કે આ વોરંટી કંપનીની વેબસાઈટ પર લિસ્ટેડ સ્માર્ટ ટીવી પર જ આપવામાં આવી રહી છે.\nકંપની Sony Bravia XR-65A8OJ IN5 પર ઓફર આપી રહી છે. આ મોડલની કિંમત હાલ બજારમાં 2,65,990 રૂપિયા છે, જ્યારે તેની રિટેઈલ કિંમત 3,39,900 રૂપિયા છે. આ સિવાય 1,09,900 રૂપિયામાં મળતા Bravia KD-55X8OJ અત્યારે સેલમાં આ મોડલ માત્ર 87,390 રૂપિયામાં ઉપલબ્ધ છે.\nઆ પણ વાંચો - એલર્ટ : ગૂગલ ક્રોમના ઉપયોગ બાબતે સરકારની ચેતવણી, સુરક્ષિત રહેવા આટલું કરવું જરૂરી\nઓડિયો પ્રોડક્ટ્સ પર શું છે ઓફર\nકંપનીની વેબસાઈટ પર ઉપલબ્ધ માહિતી મુજબ, ગ્રાહકોને4હેડફોન મોડલ પર ડિસ્કાઉન્ટ ઓફર આપવામાં આવી રહી છે. આ હેડફોન્સ એક્ટિવ નોઈઝ કેન્સલેશનના ફીચર સાથે આવે છે. આમાં, કંપનીનો WH-1000XM4 હેડફોન શામેલ છે. આ હેડફોનની રિટેઈલ કિંમત 29,990 રૂપિયા છે પણ સેલમાં આ હેડફોન 24,990 રૂપિયામાં ઉપલબ્ધ છે. આ સિવાય 24,990 રૂપિયામાં મળતા કંપનીના WH-H910N હેડફોન સેલમાં માત્ર 9,990 રૂપિયામાં ઉપલબ્ધ છે.\nઆ ઉપરાંત અગાઉ રૂ. 14,990માં વેચાતા WH-CH710N હેડફોન અત્યારે સેલમાં માત્ર રૂ. 9,990માં ઉપલબ્ધ છે. આ સાથે જ રૂ. 19,990ની કિમતના WH-XB900N હાલ સેલમાં માત્ર રૂ. રૂ. 9,990ની કિંમતમાં ઉપલબ્ધ છે.\nટ્રુ વાયરલેસ ઈયરબર્ડ ઓફર શું છે\nસ્માર્ટ ટીવી અને હેડફોન સિવાય પણ કંપની તેના ટ્રુ વાયરલેસ ઇયરબડ્સ પર પણ ગ્રાહકોને ડિસ્કાઉન્ટ ઓફર કરી રહી છે. આમાં કંપનીનું WF-1000XM3 TWS સામેલ છે જેની કિંમત 19,990 રૂપિયા છે, જો કે હાલની આ સેલમાં તે માત્ર 9,990 રૂપિયામાં ઉપલબ્ધ છે. આ સિવાય સોનીના WF-SP800N TWS ઇયરબડ્સ પણ સેલમાં સામેલ છે જેની કિંમત 18,990 રૂપિયા હતી, આ ઈયરબડ્સ સેલમાં માત્ર 10,990 રૂપિયામાં ઉપલબ્ધ છે. આ ઉપરાંત 11,990 રૂપિયામાં મળતા કંપનીના WF-XB700 ઇયરબડ્સને સેલમાં માત્ર 6,990 રૂપિયામાં ખરીદી શકો છો. તેમજ 16,990 રૂપિયાના WF-H800 ઇયરબડ્સ તમે આ સેલમાં માત્ર 6,990 રૂપિયામાં ખરીદી શકો છો.\nવાયરલેસ બ્લૂટૂથ સ્પીકર્સ ઓફર\nકંપની આ સેલમાં તેના બ્લૂટૂથ સ્પીકર્સ પર પણ જબરદસ્ત ડિસ્કાઉન્ટ આપી રહી છે, જેમાં કંપની તેના મોડલ SRS-XB13 વાયરલેસ બ્લૂટૂથ સ્પીકર ઓફર કરી રહી છે જેની કિંમત 4,990 રૂપિયા છે, જો કે હવે ગ્રાહકો તેને આ સેલમાં માત્ર 3,590 રૂપિયામાં જ ખરીદી શકે છે. આ સિવાય પણ કંપનીના વાયરલેસ બ્લૂટૂથ હેડફોન મોડલ WH-CH510 અને WI-XB400, જેની કિંમત 4,990 રૂપિયા છે, તેને આ સેલમાં અનુક્રમે 2,990 રૂપિયા અને 2,790 રૂપિયામાં ખરીદી શકાય છે. સાથે જ કંપનીના WI-C400 મોડલ જેની કિંમત 3,990 રૂપિયા છે, જે આ સેલમાં માત્ર 2,990માં મળી રહ્યાં છે. આ સિવાય કંપનીનું WI-C310 મોડલ, જેની કિંમત 3,290 રૂપિયા છે, તેને ગ્રાહકો આ સેલમાં માત્ર 1,999 રૂપિયામાં ખરીદી શકે છે.\nTags: Bye Bye 2021, Flashback, Flashback 2021, Smart tv, ટેક ન્યૂઝ


Actress Nikita Dutta and her mother became infected with Corona\nHome / News / એક્ટ્રેસ નિકિતા દત્તા અને તેની માતા થઈ કોરોના સંક્રમિત\nફિલ્મી દુનિયા Apr 08, 2021, 10:20 AM 29\nબોલિવૂડમાં કોરોનાવાયરસનો ભય સતત વધતો જાય છે. છેલ્લાં થોડાં સમયથી અનેક સેલેબ્સ કોરોના પોઝિટિવ આવી રહ્યાં છે. હવે એક્ટ્રેસ નિકિતા દત્તા પણ કોરોના પોઝિટિવ થઈ છે. તે ઘરમાં જ આઈસોલેટ થઈ છે. નિકિતા ઉપરાંત તેની દિલ્હી રહેતી તેની માતા પણ કોવિડ પોઝિટિવ છે. તેઓ ફિલ્મ ‘બિગ બુલ’ના સ્ક્રીનિંગમાં મુંબઈ આવવાના હતા, પરંતુ હવે આવશે નહીં. ‘ધ બિગ બુલ’માં અભિષેક બચ્ચન લીડ રોલમાં છે. આ ફિલ્મ ૮ એપ્રિલના રોજ ડિજિટલ પ્લેટફોર્મ પર રિલીઝ થશે.\nનિકિતા મુંબઈમાં અપકમિંગ ફિલ્મ ‘રોકેટ ગેંગ’ના શૂટિંગ દરમિયાન ચેપગ્રસ્ત થઈ ગઈ હતી. બોસ્કો માર્ટિસના ડિરેક્શનમાં બનેલી આ ડાન્સ બેઝ્‌ડ ફિલ્મમાં આદિત્ય સીલ લીડ રોલમાં છે. નિકિતાએ કહ્યું, ‘આ ઘણું જ દુર્ભાગ્યપૂર્ણ તથા નિરાશાજનક છે, પરંતુ એક્ટિંગ તમને ધૈર્ય રાખતા શીખવે છે. અમે ૨૦૧૯થી ફિલ્મનું શૂટિંગ કરવાનો પ્રયાસ કરતાં હતાં, પરંતુ અમારે કોરોનાને કારણે અનેકવાર શિડ્યૂઅલ અટકાવવું પડ્યું હતું. અમે ગયા વર્ષે ડિસેમ્બરમાં ફરીવાર શૂટિંગ કર્યું હતું, પરંતુ બોસ્કો કોવિડ પોઝિટિવ થઈ ગયો હતો. ત્યારબાદ આદિત્યને ચેપ લાગ્યો. હવે હું પોઝિટિવ થઈ ગઈ. ૧૦ દિવસ બાદ હું બીજીવાર ટેસ્ટ કરાવીશ.’\nનિકિતાએ કહ્યું, ‘કેટલાંક સીન્સના શૂટિંગ દરમિયાન સો.ડિસ્ટન્સ જાળવવું મુશ્કેલ છે. એક્ટર્સ શૂટિંગ દરમિયાન માસ્ક પહેરી શકતા નથી. અમારી સેફ્ટી ક્રૂ મેમ્બર્સના ખભા પર છે. સેનિટાઈઝર, માસ્ક, ટેમ્પ્રેચર ચેક વગેરે સાવચેતી રાખવા છતાં લોકો કોરોનાનો ભોગ બને છે. અમે બીજા શહેરમાં શૂટિંગ કરી શકીએ તેમ નથી, કારણ કે અમારો સેટ મીરા રોડ પર બનાવવામાં આવ્યો છે. ત્રીજા શિડ્યૂઅલ માટે વેન્યૂ ચેન્જ કરવું અશક્ય છે.’\nનિકિતાએ કહ્યું, ‘મારી માતાની તબિયત વધુ ખરાબ હોવાથી તેમને આઇસીયૂમાં શિફ્ટ કરવામાં આવ્યા છે. તેમને દિલ્હી મળવા જવાની હતી, પરંતુ મારો રિપોર્ટ પોઝિટિવ આવ્યો. આશા છે કે તમામ લોકો માટે વેક્સિન ટૂંક સમયમાં મળતી થઈ જશે.’\n'અનુપમા' ફેમ અલ્પના બુચ અને નિધિ શાહ થયા કોરોના સંક્રમિત\nઅભિનેતા સોનુ પંજાબમાં વેક્સિનેશન ડ્રાઈવનો બ્રાન્ડ એમ્બેસડ...\nપર્યાવરણીય સુરક્ષા માટે અક્ષય કુમારને લિયોનાર્ડો ડી કેપ્ર...\nસિંગર પલાશ સેન વેક્સિનનો એક ડોઝ લીધા બાદ થયો કોરોના સંક્રમિત\nમનોજ બાજપેયીની વેબ સિરીઝ 'ધ ફેમિલી મેન-૨' મે મહિનામાં થશે...\nઅનુષ્કા શર્માનું પ્રોડક્શન હાઉસ ઇરફાન ખાનનો પુત્ર બાબિલને...


જીજાજીને સ્ત્રી સુખથી વંચિત રહેવું પડે છે. તે તારામાં પોતાનું સુખ શોધી રહ્યા છે,સુભદ્રા પણ આ શુભ ઘડી માટે તૈયાર જ હતી\nપ્રભાકરની સુરતમાં પોતાની મુલાકાતોની સંખ્યા દર મહિને વધવા લાગી હતી અને હવે સુભદ્રાની પણ પ્રભાકર સાથેની એકાંતની ક્ષણો મીઠી લાગે છે. છતાં આ લાગણીઓમાં વાસનાની લાગણી હજુ સુધી અનુભવાઈ ન હતી. ત્યારે છાત્રાલયો, કોલેજો, પ્રવચનો, પ્રેક્ટિકલ્સ અને હોસ્પિટલની મુલાકાતો જેવા કઠોર અને કંટાળાજનક કાર્યક્રમોથી સુભદ્રા થોડો સમય નીકળી લેવા માટે અધીરી બની હતી અને ઘણીવાર પ્રભાકરના આવવાના પહેલાં થોડો વધારે સમય પસાર કરતી હતી.\nરાગિની અજાણ નહોતી. તેને ખબર પડી કે સુભદ્રાની સાથે તેની વાહિયાત સ્ત્રીને મળ્યા પછી તેની વર્તણૂક અને વલણ બદલાઈ ગયું છે. રાગિનીએ સુભદ્રાને ચેતવણી આપવાનો સંકેત પણ આપ્યો.પ્રભાકર જયારે રોકાતો ત્યારે સુભદ્રાએ કોલેજ પછીનો બાકીનો સમય જીજાજી સાથે વિતાવવાનું શરૂ કર્યું હતું. અને પ્રભાકરની સુરતની અવારનવાર મુલાકાત દરમિયાન પ્રભાકર અને સુભદ્રા વચ્ચેની નિકટતા આવી ગઈ હતી. એટલું જ નહીં, પ્રભાકરના વ્યક્તિત્વથી પ્રભાવિત સુભદ્રાના હૃદયને વિચિત્ર આવેગ, આકર્ષણ, આનંદ અને એક્સ્ટસીની લાગણી થવા લાગી હતી.\nત્યારે તેઓ મોડી રાત સુધી પ્રભાકરના હોટલના રૂમમાં ગપસપ કરતા અને બાદમાં પ્રભાકર સુભદ્રાને હોસ્ટેલમાં પણ મૂકી આવતો હતો .સુભદ્રાની બહેને સુભદ્રાને કહ્યું તારા જીજાજી કંપનીના કામ માટે વારંવાર સુરત આવે છે,ત્યારે તારે તેમના રોકાણ દરમિયાન તેમને વળગી રહેવાની કોઈ જરૂર નથી. જો તું ધ્યાનથી મને સંભાળ જે તારા બનેવી એક પરિણીત પુરુષ છે, તેણે સ્ત્રી સુખનો સ્વાદ ચાખ્યો છે અને તેથી જ જ્યારે તે અહીં થોડા દિવસ આવે છે ત્યારે તેને સ્ત્રી સુખથી વંચિત રહેવું પડે છે.\nત્યારે તને નથી લાગતું કે તે અહીં તે તારામાં સુખના સ્રોતની શોધમાં છે, કેમ કે તું તેની સાલી છો, જો દિવસની ગરમીમાં તેની હિંમત આવે તો તમે શું કરશો? કાં તો શરણાગતિ સ્વીકારશે અથવા પ્રતિકાર કરશે. પરંતુ સ90બંધની સત્યતા અને વાસ્તવિકતા જોવી પ્રતિકાર કરતાં સ્વીકૃતિની શક્યતા વધારે છે.એકવાર હોસ્ટેલના વોર્ડમાં સુભદ્રાએ હોસ્ટેલમાં અંતમાં પ્રવેશ કરતાં ચુસ્તપણે પકડી હતી. સુભદ્રાના અન્ય મિત્રો અમિતા, સુધા અને મીરાએ પણ સુભાદ્રાને પ્રભાકર સાથેની તેની પ્રવૃત્તિઓને નિયંત્રિત કરવાની સલાહ આપી હતી.\nપરંતુ સુભદ્રા પર તેની કોઈ અસર થઈ નહીં. .લટું, સુભદ્રા હવે સ્વેચ્છાએ પ્રભાકરની આગામી મુલાકાતની રાહ જોઈ રહી હતી. માત્ર એક સાલી તરીકે શરૂ થયેલી નિર્દોષ, નિખાલસ અને નિષ્કપટ મુલાકાતે ગંભીર વળાંક લીધો અને સુભદ્રા અને પ્રભાકરે એવું વળાંક લીધું કે તે ફક્ત પાછા જવું મુશ્કેલ નહીં પણ અશક્ય બની ગયું.હવે સુભદ્રાની ઘણી કિંમતી ભેટો અને એવી ઉપહાર આપવાનું શરૂ કર્યું,\nજે કોઈ પણ પુરુષ પત્ની અથવા તેના પ્રેમીકેને આપે છે, જેની પાસેથી તે સંપૂર્ણ પ્રેમની અપેક્ષા રાખે છે. સુભદ્રાને પણ હવે સમજાયું કે પ્રભાકર તેની પાસેથી જલ્દીથી આનંદની અપેક્ષા રાખે છે. પરંતુ સુભદ્રા હજી પણ પ્રભાકરની કામ વાસનાને ખાનની અંદરથી વશ કરવામાં અચકાતા હતા. બંને જાણતા હતા કે આ આવેગ રિંગ અને ક્ષણિક વધારો જેવો છે અને બંને સંતુષ્ટ થાય કે તરત જ ઓછા થઈ જશે. પરંતુ વિશ્વામિત્ર જેવા રાજર્ષિ, મહર્ષિ અને દેવર્ષિ પણ કામદેવના કટાર સામે હજી પ્રતિકાર કરી શક્યા નથી.\nપ્રભાકરની પુરૂષવાહના જાદુએ સુભદ્રાને એટલી હદે જાદુ કરી અને મંત્રમુગ્ધ કરી દીધી કે એક રાત હોટેલમાં જમ્યા પછી, પ્રભાકર સુભદ્રાને તેના રૂમમાં લઈ ગયો. સુભદ્રા પણ આ શુભ કલાક માટે તૈયાર હતો. થોડી ખચકાટ પછી બંનેની સીમાઓ તૂટી ગઈ અને પ્રભાકરે સંતોષ પામ્યો અને સુભદ્રાના શરીરમાં દિવ્યાનંદનું દાન કર્યું.\nPosted in અન્ય LeaveaComment on જીજાજીને સ્ત્રી સુખથી વંચિત રહેવું પડે છે. તે તારામાં પોતાનું સુખ શોધી રહ્યા છે,સુભદ્રા પણ આ શુભ ઘડી માટે તૈયાર જ હતી\n← સરકારની યોજના પ્રધાનમંત્રી ઉજ્જવલા યોજનામાં કેવી રીતે મળશે મફત એલપીજી કનેક્શન! જાણો અહીં બધું\nદૂધ, બદામ અને ઘીનો અભાવ મગફળી દૂર કરી શકે છે, આ રીતે ખાવાથી ગેસની સમસ્યા નહિ રહે →


Home ભારત રાજકારણ વિવાદ: સોનિયા ગાંધીનો પત્ર શશી થરૂરના ઘરેથી લખવામાં આવ્યો હતો?\nકોંગ્રેસ કાર્યકારી સમિતિની બેઠક અગાઉ મિડીયામાં લીક થયેલા એક પત્રથી કોંગ્રેસમાં ભૂકંપ આવ્યો હતો જેણે રાહુલ ગાંધીને પણ ગુસ્સે કરી દીધા હતા. હવે આ પત્ર ક્યારે અને ક્યાં લખવામાં આવ્યો હતો તે સામે આવ્યું છે.\nનવી દિલ્હી: થોડા દિવસો અગાઉ કોંગ્રેસ વર્કિંગ કમિટીની (CWC) બેઠક મળી તેના એક દિવસ અગાઉ જ મિડિયામાં એક પત્ર લીક થયો હતો. આ પત્રમાં 23 વરિષ્ઠ કોંગ્રેસી આગેવાનોની સહી હતી જેમાં કાર્યકારી રાષ્ટ્રીય પ્રમુખ સોનિયા ગાંધીને ઉદ્દેશીને કોંગ્રેસમાં ધરમૂળથી ફેરફાર કરવાનો અનુરોધ કરવામાં આવ્યો હતો.\nહવે સમાચાર મળી રહ્યા છે કે આ પત્ર પાંચ મહિના અગાઉ જ લખવામાં આવ્યો હતો અને તે વરિષ્ઠ કોંગ્રેસી નેતા અને ભૂતપૂર્વ કેન્દ્રીયમંત્રી શશી થરુરના ઘરે મળેલી ડિનર પાર્ટી બાદ લખાયો હતો. આ પ્રકારનો પત્ર આ જ પ્રસંગે લખવામાં આવ્યો હોવાનો સ્વીકાર એક અન્ય વરિષ્ઠ કોંગ્રેસી નેતા અભિષેક મનુ સિંઘવીએ કર્યો છે.\nસિંઘવીએ જણાવ્યું હતું કે આ પાર્ટીમાં કોંગ્રેસમાં મોટા ફેરફાર કરવાની જરૂર હોવાની ચર્ચા પણ થઇ હતી. જાણવા મળ્યા અનુસાર વરિષ્ઠ કોંગ્રેસી નેતાઓ જેઓ ગાંધી પરિવારથી ખૂબ નજીક છે તેવા પી. ચિદમ્બરમ, તેમના પુત્ર કાર્તિ ચિદમ્બરમ, મણિશંકર ઐયર અને સચિન પાયલોટે આ પત્ર પર હસ્તાક્ષર કરવાથી ઇનકાર કરી દીધો હતો.\nમણિશંકર ઐયરના જણાવ્યા અનુસાર આ પાર્ટીમાં કેવી રીતે કોંગ્રેસ હવે ફરીથી સેક્યુલરિઝમ તરફ પરત થાય તે અંગે ખાસ ચર્ચા કરવામાં આવી હતી. ઉપરોક્ત પત્રમાં અનેક વરિષ્ઠ કોંગ્રેસી આગેવાનો જેમાં રાજ્યસભામાં વિપક્ષના નેતા ગુલામ નબી આઝાદ, કપિલ સિબલ અને મહારાષ્ટ્ર કોંગ્રેસના પૃથ્વીરાજ ચૌહાણ સામેલ છે તેમણે સહી કરી હતી.\nCWCની બેઠક દરમ્યાન રાહુલ ગાંધીએ ઉપરોક્ત પત્રમાં સહી કરનાર આગેવાનો ભાજપ સાથે મળીને કાર્ય કરતા હોવાનો આરોપ મૂક્યો હોવાની વાત બહાર આવી હતી. તેના જવાબમાં દુઃખ વ્યક્ત કરતી Tweet કપિલ સિબલે કરી હતી.\nબાદમાં રાહુલ ગાંધીએ તેમણે જે કહ્યું તેમાં કપિલ સિબલ સામેલ ન હોવાની સ્પષ્ટતા કરતા સિબલે તે Tweet ડીલીટ કરી દીધી હતી. પરંતુ આ સમગ્ર ઘટનાક્રમ અને CWCની બેઠકના અંતે સોનિયા ગાંધીને જ કાર્યકારી રાષ્ટ્રીય અધ્યક્ષ તરીકે જાળવી રાખવાના નિર્ણયથી કોંગ્રેસમાં બધું સારું ન હોવાનું સાબિત થયું હતું.\nPrevious articleસુશાંત કેસ: રિયાએ ડિલીટ કરેલી વોટ્સએપ ચેટ સામે આવતા થયો જબરો ખુલાસો\nNext articleVIDEO: પર્યાવરણપ્રેમી વડાપ્રધાન નરેન્દ્ર મોદીએ મોઢેરા સૂર્યમંદિરને યાદ કર્યું


તબીબી ક્ષેત્રની ધબકતી - ઝબકતી કારકિર્દી ધરાવતા ડો.વિરલ બલદાણીયાનો જન્મદિવસ\nરાજકોટ, તા. ૭ : રાજકોટ - સૌરાષ્ટ્રમાં નાની વયે તબીબી ક્ષેત્રે અપૂર્વ સિદ્ધિના સોપાન સર કરનાર જાણીતા એમ.ડી. અને ઓમ હોસ્પિટલના સંચાલક ડો.વિરલ બલદાણીયા આજે તેના યશસ્વી જીવનના ૩૮ વર્ષ પૂર્ણ કરી ૩૯માં વર્ષના પ્રગતીશીલ જીવનમાં મંગલ પ્રવેશ કર્યો છે.\nદર્દીઓના દર્દ પારખવામાં ખૂબ નિપુણ ડો.વિરલ બલદાણીયાએ તેનું પાયાનું શિક્ષણ જૂનાગઢમાં લીધુ હતું. બાદમાં એમ.બી.બી.એસ. અને એમ.ડી.નો તબીબી અભ્યાસ અમદાવાદની બી.જે. મેડીકલ કોલેજમાં પૂર્ણ કર્યો છે. મુંબઈની ખ્યાતનામ બોમ્બે હોસ્પિટલમાં ક્રિટીકલ કેરની ફેલોશીપ મેળવી છે. તબીબી ક્ષેત્રે ધબકતી - ઝબકતી કારકિર્દી ધરાવતા વિરલ વ્યકિતત્વવાળા ડો. વિરલ બલદાણીયાએ કોરોના મહામારીમાં હજારો દર્દીઓની ઝડપી અને સફળ સારવાર કરીને ભારે લોકચાહના મેળવી છે. અનેક સામાજીક - શૈક્ષણિક સંસ્થાઓ સાથે જોડાયેલ છે.\nડો.વિરલ કનુભાઈ બલદાણીયાએ પ્રથમ જયનાથ હોસ્પિટલમાં ૬ વર્ષ સુધી ફરજ બજાવી હવે ગાયત્રીનગર મેઈન રોડ પર પોતાની ઓમ હોસ્પિટલ ખાતે ફરજ બજાવે છે. હસમુખો ચહેરો અને તમામને ઉપયોગી થવાની ઉમદા ભાવના દ્વારા વિશાળ મિત્ર વર્તુળ ધરાવે છે. આજે ડો.વિરલ બલદાણીયાના જન્મદિન મો.૯૯૨૫૦ ૪૨૪૩૯ ઉપર અભિનંદન વર્ષા થઈ રહી છે.


મોદી માટે બેચેની સમાન છે મુસલમાનોનું મૃગજળ | The Mirage of Muslim Malaise for Modi - Gujarati Oneindia\n46 min ago આખરે ગાંધીનગરનો સિરિયલ કિલર પકડાઈ ગયો\n| Published: Wednesday, February 27, 2013, 19:22 [IST]\n(ડો. નિરવ શાહ દ્વારા) : આ એ સમયની વાત છે જ્યારે નરેન્દ્ર મોદી વિરુદ્ધન અવાજ બુંલદ હતો. હાં, ગુજરાતના રમખાણો પછી આજે ગોધરા કાંડની 11મી વરસી છે. દુર્ભાગ્યવશ ભવિષ્ય તરફ આગળ વધથી વખતે એ પીડિતોની ચીસો આજે પણ કાનોમાં ગુંજે છે. જો મોદીની ઉપલબ્ધિઓ તરફ દૃષ્ટિ કરવામાં આવે તો વિકાસ બે ભાગોમાં વહેંચાઇ જાય છે- ધર્મનિર્પેક્ષ અને સાંપ્રદાયિક.\nકોઇ પણ જો મોદીના ગુજરાત અંગે તર્કસંગત વાત કરે છે તો લોકો કહે છે કે ઉપદેશ આપી રહ્યાં છે અને એક પ્રજાતિ એવી છે, જેણે ભારતીય મુસ્લિમો વચ્ચે એક ભય પેદા કરી દીદો છે. એક ખોટું વાતાવરણ બનાવી દીધું છે મોદી વિરુદ્ધનું. મોદી અંગે વાત કરવામા આવે તો એક મૃગજળ જ મુસલમાનોને દેખાય છે, જ્યારે ખરા અર્થમાં તેવું કઇ નથી અને એ જ કારણ છે કે ગુજરાતના મુખ્યમંત્રી માટે તે બેચેનીનું કારણ બનેલું છે.\nઆ મૃગજળનું નિર્માણ વિકૃત તથ્યોના આધાર પર કરવામાં આવ્યું છે. એખ સ્પ્રિંગ બોર્ડનો ઉપયોગ કરી ગોધરા રમખાણો બાદ તેને ઉછાળવામાં આવ્યું, પરંતુ આજે તસવીર બદલાય ચૂકી છે. ફર્સ્ટ હેન્ડ ડેવલોપમેન્ટ, શ્રેષ્ઠ શાસન અને સુવિધાઓ પ્રાપ્ત કર્યા બાદ તમામ મુસ્લિમો છે જે ગુજરાતમાં આ વાતનો ભૂલાવી ચૂક્યા છે.\nએક પ્રશ્ન એ પણ ઉઠે છે કે કોણ અને ક્યાં છે જે ભારતીય મુસ્લિમનું પ્રતિનિધિત્વ કરે છે? આ ભાડુતીઓ, જે આજે આપણી સાથે તો કાલે કોઇ અન્ય સાથે. તેમાં તમે ગેર સરકારી સંગઠનોનું નામ લઇ શકો છો, જેમની પોતાની ભૂમિકા સંદિગ્ધ છે. નેતાઓની વાત કરીએ તો મુસ્લિમ વોટ મેળવવા માટે કંઇપણ કરી શકે છે.\nસાચું તો એ છે કે ભારતમાં મુસલમાનો પાસે તેમની જનસંખ્યાથી વધારે પ્રતિનિધિ છે, પરંતુ ભારતીય મુસ્લિમ સમુદાયને કોણ સ્પષ્ટીકૃત કરે છે તે જાણવું જરૂરી છે. ઉત્તર છે મહત્વકાંક્ષા. અન્ય સમુદાયોની જેમ. ભારતીય મુસલમાનોની અનેક મહત્વકાંક્ષાઓ છે, સ્વપ્ન છે અને આશાઓ પણ, પરંતુ આ આકાંક્ષાઓને પીડિત ગણાવીને દબાવી દેવામાં આવે છે. મહત્વકાંક્ષા છે સારી શિક્ષાની, નોકરીની, વ્યવસાયની અને અન્ય કોઇ. આ બધી મહત્વકાંક્ષાઓ વોટબેન્ક પર આવીને અટકી જાય છે.\n65 વર્ષ પછી પણ ઘણા વચનો અધૂરા છે. કોંગ્રેસ દાવા કરે છે કે તે મુસ્લિમોના હિત માટે કામ કરે છે. લોકો કહે છે કે મુસ્લિમ વોટ માત્ર કોંગ્રેસના ખાતામાં પડે છે, પરંતુ ગુજરાત વિધાનસભા અને અન્ય ચૂંટણીઓ પર તમામ વાતો ઠેરની ઠેર રહી ગઇ, જ્યારે મુસ્લિમોના વર્ચસ્વવાળા વિસ્તારોમાં મોદીના ઉમેદવાર જીતીને આવ્યા છે. 2012ના વિધાનસભા ચૂંટણીમાં 66 બેઠકો, જ્યાં મુસ્લિમ વસ્તી 10 ટકામાંથી 40 ભાજપને મળી, જ્યાં મુસ્લિમ વસ્તી 15 ટકા હતી, ત્યાં 34માંથી 21 બેઠકો ભાજપે જીતી. જ્યાં મુસ્લિમ આબાદી 20થી 61 ટકા હતી, ત્યાં ભાજપે9બેઠકો મેળવી હતી.\nજમાલપુર ખાડિયા, વેજલપુર, ભરૂચ, સુરત ઇસ્ટ, વગ્રા અને ભુજ જેવી જગ્યાઓ પર ભાજપની જીત સ્પષ્ટ જણાવે છે કે ગુજરાતના મુસલમાનોને હવે વિકાસ જોઇએ. અહીં એ વાત પણ નોંધવા જેવી છે કે ગુજરાતના મુસલમાન દેશમાં સૌથી વધારે ઝડપથી આગળ વધે છે. દેશમાં જ્યાં મુસલમાનોનો સાક્ષર દર 59.1 ટકા છે, જ્યાં ગુજરાતમાં આ દર 73.5 ટકા છે. આટલો દર તો ભારતના શહેરી વિસ્તારમાં પણ નથી. આ પ્રકારે ગ્રામીણ વિસ્તારની વાત કરીએ તો ગુજરાતના 69 ટકા મુસલમાન સાક્ષર છે, જ્યારે દેશના ગ્રામીણ વિસ્તારમાં 53 ટકા મુસલમાન સાક્ષર છે.\nઆર્થિક સ્થિતિની વાત કરીએ તો ગુજરાતના મુસલમાનોની આર્થિક સ્થિતિ ભારતના અન્ય રાજ્યોના મુસલમાનો કરતા વધારે અધિક છે. આ મામલે ગુજરાતે તમામ રાજ્યોને પછાડી દીધા છે. પ્રતિ વ્યક્તિ આવકની વાત કરવામાં આવે તો ગુજરાતના મુસલમાનોની આવક 875 રૂપિયા છે જ્યારે દેશની એવરેજ આવક 804 રૂપિયા છે. આ તમામ વાત સ્પષ્ટ દર્શાવે છે કે મોદીનો વિકાસ કોઇ એક વર્ગ કે સમુદાય માટે નહી, પરંતુ દરેક વ્યક્તિ માટે છે. અંતમાં મોદીનું એક વચન જરૂરથી જણાવવા માંગીશ, સૌનો સાથ, સૌનો વિકાસ.\nnarendra modi gujarat riots muslims godhra case નરેન્દ્ર મોદી ગુજરાત રમખાણ મુસલમાનો મુસ્લિમો ગોધરા કેસ\nIt’s that part of the year when Modi bashing will be at it’s peak. Yes, it’s the 11th anniversary of the post Godhra riots. Unfortunately, the silence deserved by the souls of victims will get engulfed inacacophony of shrill voices fighting for ulterior motives.\nStory first published: Wednesday, February 27, 2013, 19:22 [IST]


sex samvad dr ravi kothari give opinion about masturbation | મારા ઇન્દ્રિયની ડાબી તરફ ગાંઠ જેવું લાગે છે એનાથી કોઈ તકલીફ થાય ખરી? - lifestyle\nમારા ઇન્દ્રિયની ડાબી તરફ ગાંઠ જેવું લાગે છે એનાથી કોઈ તકલીફ થાય ખરી?\nPublished: Nov 04, 2019, 16:30 IST | સેક્સ-સંવાદ - ડૉ. રવિ કોઠારી | મુંબઈ\nકે છેલ્લા થોડા મહિનાથી ઇન્દ્રિયની ડાબી બાજુએ સોપારી જેટલો ભાગ ઊપસી આવ્યો છે. જોકે એ ભાગ દબાવવાથી પીડા નથી થતી.\nસવાલ : મારી ઉંમર ૬૧ વર્ષ છે. છેલ્લા છએક મહિનાથી મને હસ્તમૈથુન દરમ્યાન તકલીફ પડી રહી છે. વાઇફ બે વર્ષ પહેલાં અવસાન પામી છે એટલે અંગત સેક્સલાઇફમાં હસ્તમૈથુનનું પ્રમાણ પહેલાં કરતાં વધી ગયું છે. જોકે છેલ્લા થોડા મહિનાથી ઇન્દ્રિયની ડાબી બાજુએ સોપારી જેટલો ભાગ ઊપસી આવ્યો છે. જોકે એ ભાગ દબાવવાથી પીડા નથી થતી. ક્યારેક હસ્તમૈથુન કરું તો એ પછી સારો એવો દુખાવો થાય છે. આને કારણે મારે હસ્તમૈથુન બંધ કરી દેવું પડ્યું છે. મને ઘણા વખતથી રાતે વારંવાર યુરિન પાસ કરવા ઊઠવું પડે છે. ડૉક્ટરનું કહેવું હતું કે પ્રોસ્ટેટ ફૂલી રહી છે. બાકી બ્લડ-પ્રેશર સિવાય બીજી કોઈ તકલીફ નથી કે નથી કોઈ વ્યસન. હસ્તમૈથુન દરમ્યાન જ મને ખબર પડે છે કે ઇન્દ્રિયની ડાબી તરફ ગાંઠ જેવું ઊપસેલું છે. બાકી બીજી કોઈ તકલીફ નથી.\nજવાબ: તમે જે રીતે ઊપસેલા ભાગનું વર્ણન કર્યું છે એના પરથી હર્નિયા હોવાની શક્યતા જણાય છે. ઘણી વાર ઍન્ગ્ઝાયટીને કારણે નાની તકલીફ મોટી બની જાય છે. જોકે આ લક્ષણોને સાવ હળવાશથી ન લેવાં જોઈએ. ક્લિનિકલ તપાસ વિના ચોક્કસપણે કહેવું મુશ્કેલ છે એટલે તમારા ફૅમિલી ડૉક્ટરને કન્સલ્ટ કરવા જરૂરી છે. હર્નિયા હોય તો તમારે કેટલીક કાળજી રાખવી પડશે. જેમ કે હંમેશાં લંગોટ કડક પહેરવો. વધુપડતું વજન ન ઊંચકવું. નીચેનાં અંગો પર પ્રેશર ન આવે એનું ધ્યાન રાખવું. રોજેરોજ પેટ સાફ થઈ જાય એની કાળજી રાખવી. જો કબજિયાત રહેશે અને મળ કઠણ થઈ જશે તો ટૉઇલેટ જતી વખતે વધારે જોર કરવાથી હર્નિયામાં વધારે તકલીફ થશે. વધુપડતી ખાંસી પણ ન થવી જોઈએ, નહીંતર પ્રેશર વધારે આવે અને હર્નિયાની સમસ્યા વકરી શકે. આવા સંજોગોમાં સમાગમ કે હસ્તમૈથુન ન કરવું જ હિતાવહ રહેશે. વધુ રાહ જોયા વિના સારા સર્જ્યનને કન્સલ્ટ કરવા જરૂરી છે. યોગ્ય નિદાન અને એની ચિકિત્સા થવી જરૂરી છે. જરૂર લાગે તો ઑપરેશન પણ કરાવવું પડે.\nપ્રોસ્ટેટની તકલીફ હોય તો ૬૦ વર્ષની વય પછી દર થોડાં વર્ષે એની તપાસ પણ કરાવવી જરૂરી છે.\nJun 02, 2020, 19:43 IST


07 ઓક્ટોબર 2015 Leaveacomment\nધોધ જોવાનો કોને ન ગમે? ધોધ એ કુદરતનું અદભૂત સર્જન છે. ધોધને જોઇને મન આનંદથી ઝૂમી ઉઠે છે અને દોડીને ધોધમાં ઉભા રહેવાનું મન થઇ જાય છે. આપણા ગુજરાતમાં નાનામોટા અનેક ધોધ આવેલા છે, એમાં ગીરાનો ધોધ સૌથી વધુ જાણીતો છે. અહીં ડાંગ જીલ્લાના વઘઇ ગામ પાસે ખાપરી નદી ધોધરૂપે અંબિકા નદીમાં ખાબકે છે. અંબિકા નદી ત્યાર પછી આગળ વહીને બીલીમોરા પાસે અરબી સમુદ્રને મળે છે. આ ધોધની ઉંચાઇ ૨૫ મીટર જેટલી છે. આશરે ૩૦૦ મીટર પહોળી નદી આટલે ઉંચેથી પડતી હોય એ દ્રશ્ય કેવું ભવ્ય લાગે ! નદીમાં પાણી ઓછું હોય ત્યારે ધોધ આખો સળંગ દેખાવાને બદલે, ઘણા નાનાનાના ધોધમાં વહેંચાઇ જાય છે. એ જોવાની પણ મજા આવે છે. ચોમાસામાં ખાપરી નદી જયારે આખી ભરેલી હોય ત્યારે ધોધનું સ્વરૂપ બહુ જ જાજરમાન લાગે છે. એવે વખતે ધોધ જોવા અહીં હજારો ટુરિસ્ટો ઉમટી પડે છે. ચોમાસામાં ધોધમાં આવતું પાણી ડહોળું દેખાય છે. એનો અવાજ પણ ગર્જના જેવો મોટો લાગે છે.\nગીરા ધોધ વઘઇથી માત્ર ૪ કી.મી. જ દૂર છે. વઘઇથી સાપુતારા જવાને રસ્તે ૨ કી.મી. જેટલું ગયા પછી, સાઈડમાં ધોધ તરફ જવાનો રસ્તો પડે છે. આ સાઈડના રસ્તે બીજા ૨ કી.મી. જાવ એટલે અંબિકા નદીના કિનારે પહોંચી જવાય. કિનારેથીજ ધોધનાં દર્શન થાય છે. ધોધ પડ્યા પછી નદી વળાંક લે છે. કિનારેથી નદીની રેતીમાં ઉતરીને, ખડકાળ પત્થરોમાં પાંચેક મિનીટ જેટલું ચાલીને ધોધની બિલકુલ સામે પહોંચાય છે. અહીં ખડકો પર જ ઉભા રહીને ધોધ જોવાનો અને ધોધનો કર્ણપ્રિય અવાજ સંભાળવાનો. ધોધના ફોટા પાડવા માટે આ સરસ જગા છે. પાણીમાં ઉતરાય એવું છે નહિ. જો ઉતરો તો ડૂબી જવાય કે નદીમાં ખેંચાઈ જવાય. ધોધનું પાણી જે જગાએ પડે છે, તે જગાએ જવાનો તો પ્રશ્ન જ ઉભો થતો નથી. ત્યાં જઈને ધોધમાં નહાવાનું તો શક્ય જ નથી.\nસામે ખડકો પર ઉભા રહી, ધોધ જોવાનો અનેરો આનંદ આવે છે. મન પ્રફુલ્લિત થઇ જાય છે. ધોધ પડવાથી ઉઠતાં પાણીનાં ફોરાં અને ધુમ્મસ છેક આપણા સુધી આવે છે અને આપણને સહેજ ભીંજવે છે. પણ ભીંજાવાની મજા આવે છે. ધોધ જોવા આવેલા લોકો આનંદની ચિચિયારીઓ પાડે છે અને ખુશી વ્યક્ત કરે છે. ધોધનું દ્રશ્ય જ એટલું સરસ છે કે બસ એને જોયા જ કરીએ. અહીંનો માહોલ જોઇને એમ લાગે છે કે ‘વાહ ! ગુજરાતમાં કેવો સરસ ધોધ આવેલો છે !’ આપણને ગુજરાતનો પ્રખ્યાત ધોધ જોયાનો સંતોષ થાય છે. ટુરિસ્ટોનો આ માનીતો ધોધ છે. પીકનીક મનાવવા માટે આ એક સરસ સ્થળ છે.\nનદીકિનારે ચાની લારીવાળા તથા ચવાણું, પાપડી, ભજીયાં, મકાઈ, બિસ્કીટ એવું બધું વેચવાવાળા ફેરિયાઓ ઉભા હોય છે. ધોધ જોયા પછી ચા નાસ્તો કરવાનું મન થઇ જ જાય છે. સ્થાનિક લોકો વાંસમાંથી બનાવેલી ચીજો વેચવા બેઠા હોય છે. અહીં નદીની બંને બાજુએ ગાઢ જંગલો આવેલાં છે. એમાં વાંસનાં ઝાડ ખૂબ જ છે. ધોધની નજીકમાં અંબાપાડા ગામ આવેલું છે.\nઅહીં ધોધ જોવા આવનારા લોકો ક્યારેક ગંદકી પણ કરતા હોય છે. કાગળના ડૂચા અને પ્લાસ્ટીકની કોથળીઓ ગમે ત્યાં ફેંકે છે. દુકાનોવાળા પણ ચોખ્ખાઈ નથી રાખતા. પ્રજાએ પોતે સ્વચ્છતા પ્રત્યે સભાનતા કેળવવાની જરૂર છે. અહીં સરકાર સરસ બગીચો બનાવે, રહેવાજમવા માટે સાફસુથરું એક મહેમાનગૃહ ઉભું કરે અને ધોધ જોવા માટે એક સુંદર વ્યૂ પોઈન્ટ બનાવે તો લોકોનું આ ધોધ પ્રત્યે આકર્ષણ વધે અને વધુ લોકો આવતા થાય. વઘઇથી ધોધ સુધી જવા માટે વાહન પણ સરળતાથી મળે એવી સગવડ થવી જોઈએ. વધુ લોકો અહીં આવે તો સરકાર અને સ્થાનિક લોકોની આવક વધે અને ધોધ દુનિયામાં વધારે જાણીતો થાય. કુદરતે ગુજરાતને આવો સરસ ધોધ આપ્યો છે, તો એની યોગ્ય જાળવણી થવી જોઈએ.\nગીરા ધોધ જોવા માટે ચોમાસાથી ડીસેમ્બર સુધીનો સમય ઉત્તમ છે. નદીના કિનારા સુધી વાહનો જઇ શકે છે. વઘઇ જવા માટે બસની ઘણી જ સરસ સુવિધા છે. અમદાવાદ, વડોદરા, સુરત, બીલીમોરા વગેરે શહેરોથી વઘઇની બસો મળે છે. આ શહેરોથી સાપુતારા જતી બસો વઘઇ થઈને જ જાય છે. વઘઇ, અમદાવાદથી ૩૬૦ કી.મી., વડોદરાથી ૨૫૦ કી.મી., સુરતથી ૧૧૦ કી.મી. અને બીલીમોરાથી ૬૫ કી.મી. દૂર છે. વઘઇથી સાપુતારા માત્ર ૫૦ કી.મી. જ દૂર છે. ડાંગના મુખ્ય મથક આહવાથી વઘઇ ૩૨ કી.મી. દૂર છે. વઘઇને રેલ્વે સ્ટેશન પણ છે. બીલીમોરાથી વઘઇની નેરોગેજ લાઈન પર વઘઇ છેલ્લું સ્ટેશન છે. લોકો પોતાની પ્રાઇવેટ કાર લઈને પણ ગીરા ધોધ જોવા આવતા હોય છે. સાપુતારા જનારા પ્રવાસીઓએ પોતાના રૂટમાં ગીરા ધોધ જોવાનું ગોઠવી દેવું જોઈએ. વઘઇ અને સાપુતારામાં રહેવા માટે હોટેલો છે.\nવઘઇ જતાં, વઘઇ આવતા પહેલાં, ઉનાઈ અને વાંસદા ગામો આવે છે. ઉનાઈમાં ગરમ પાણીના કુંડ છે. વાંસદાનાં જંગલોમાં વાંસદા નેશનલ પાર્ક છે. આ બંને જગાઓ જોવા જવી છે. વઘઇમાં બોટાનિકલ ગાર્ડન જોવા જેવો છે.\nડાંગમાં શીંગણા ગામ આગળ ગીરામલ નામનો એક બીજો ધોધ છે. ૩૦૦ ફૂટની ઉંચાઈ ધરાવતો આ ધોધ ગુજરાતનો ઉંચામાં ઉંચો ધોધ છે. ડાંગમાં આ ઉપરાંત,બીજી ઘણી જોવા જેવી જગાઓ છે. ક્યારે જાઓ છો ગીરા ધોધ અને ડાંગ જોવા?\nPrevious ઓમકારેશ્વર જ્યોતિર્લીંગ Next કલહસ્તી (કલહત્તી) ધોધ


હાય મહંગાઇ, તું કહાં સે આઇ-પેટ્રોલ, ડિઝલ બાદ હવે દૂધના ભાવમાં પણ વધારો – NET DAKIYA\nસુમુલ ડેરીએ વધાર્યા દૂધના ભાવ.., 20 જૂનથી અમલમાં આવશે\nમોંઘવારીના મારથી ત્રસ્ત લોકોના ખિસ્સા પર વધુ એક વાર ભારણ પડવા જઈ રહ્યું છે. સુરતની સુમુલ ડેરી દ્વારા દૂધના ભાવમાં2રૂપિયાનો વધારો કરવામાં આવ્યો છે. પેટ્રોલ-ડિઝલના ભાવમાં સતત વધારો થઈ રહ્યો છે. જેના કારણે દૂધના ભાવમાં પણ વધારો કરવાની ફરજ પડી છે. અઢાર મહિના પછી સુમુલ ડેરી દુધના ભાવ વધારવા જઈ રહી છે. આ ભાવ વધારો 20 જૂનથી અમલમાં આવશે.\nપેટ્રોલ-ડીઝલના ભાવમાં સતત વધારો થતાં સુમુલ ડેરીમાં પેકેજીંગ ખર્ચમાં 42 ટકા, પ્રોસેસિંગ અને ઇનપુટ કોસ્ટ 28 ટકા, જ્યારે મિલ્ક હેન્ડલિંગ અને પરિવહન ખર્ચમાં 30 ટકાનો વધારો થયો છે. જેના કારણે દૂધના ભાવમાં2રૂપિયા લીટરનો વધારો કરવામાં આવ્યો છે.\nસુમુલ ડેરીના ડિરેકટર જયેશ પટેલે જણાવ્યું હતું કે સુમુલ ડેરીમાં દર મહિને 12 લાખ લીટર દુધનું વેચાણ થતું હોય છે. હજી7લાખ જેટલા પર પ્રાંતિયો સુરત પરત આવ્યા નથી. એટલે હજી 10.40 લાખ દુધનું જ વેચાણ થઈ રહ્યું છે.\n18 મહિના પહેલા ડિસેમ્બર 2019માં ભાવવધારો કરવામાં આવ્યો હતો. કોરોના સમયમાં પણ લોકોની પરિસ્થિતિ ધ્યાનમાં રાખીને ભાવવધારો કરવામાં આવ્યો ન હતો. પરંતુ હવે જે પ્રમાણે પેટ્રોલ ડીઝલના ભાવ વધી રહ્યા છે તે જોતા દૂધ ઉત્પાદન ખર્ચ પણ વધી રહ્યો છે. જેના કારણે દુધનો ભાવ વધારો અમલી બનવા જઇ રહ્યો છે.\nસુરતમાં દરરોજ 22 થી 25 લાખ લોકો સુધી સુમુલ દ્વારા દૂધ પહોંચાડવામાં આવે છે. હવે પ્રતિ લિટરે2રૂપિયાનો વધારો થતાં લોકોનાં ખિસ્સા પર અસર પડશે. ખાસ કરીને ગૃહિણીઓએ હવે બજેટ મેનેજ કરવું અઘરૂ થઇ પડશે.\nPrevપાછળCM રૂપાણીએ મા અંબાને કરી પ્રાર્થના- હે જગતજનની, કોરોનાથી ગુજરાતને બચાવજે..\nઆગળહાટકેશ્વરના વેપારી પર ઘાતક હુમલો કરનાર આરોપી હજુ પણ ફરાર..!Next


Gujarat local body polls result election dhansura and liliya taluka panchayat – News18 Gujarati\nધનસુરામાં કૉંગ્રેસનાં પ્રમુખ પદના ઉમેદવારે ભાજપને મત આપી દીધો; લીલીયામાં કૉંગ્રેસ નસીબના જોરે સત્તારૂઢ!\nધનસુરા તાલુકા પંચાયતની ચૂંટણી.\nઅમરેલી જિલ્લામાં યોજાયેલી સ્થાનિક સ્વરાજ્યની ચૂંટણીમાં આમ તો બગસરા અને લીલીયા તાલુકા પંચાયતને બાદ કરતા બાકીની તમામ સંસ્થાઓમાં ભાજપની સ્પષ્ટ બહુમતી છે.\nહાર્દિક પટેલ, અરવલ્લી/ રાજન ગઢીયા, અમરેલી: અરવલ્લીમાં જિલ્લા પંચાયત (District panchayat) અને છ તાલુકા પંચાયતમાં ભાજપ સત્તા પર આવી છે. જેમાં આજે પ્રમુખો અને ઉપપ્રમુખોની ચૂંટણી આજે યોજાઈ હતી. ધનસુરા તાલુકા પંચાયત (Dhansura taluka panchayat)માં કુલ 18 બેઠકોમાંથી 15 બેઠકો મેળવનાર ભાજપે (BJP) સંપૂર્ણ બહુમત સાથે સત્તા મેળવી છે. કૉંગ્રેસ (Congress) પાસે બે અને અપક્ષ પાસે એક બેઠક છે. જેમાં આજે પ્રમુખ અને ઉપપ્રમુખની ચૂંટણી યોજાઈ હતી. જેમાં પ્રમુખ પદે કિરણબા તખતસિંહ પરમાર અને ઉપપ્રમુખ પદે અમૃતભાઈ ખેતાભાઈ પટેલ ચૂંટાઈ આવ્યા હતા. ધનસુરા તાલુકા પંચાતની ચૂંટણી વખતે એક હાસ્યસ્પદ બનાવ બન્યો હતો. બીજી તરફ અમરેલીના લીલીયા (Liliya taluka panchayat) ખાતે કૉંગ્રેસે નસીબના જોરે સત્તા મેળવી છે.\nધનસુરામાં ચૂંટણી વખતે હાસ્યાસ્પદ ઘટના\nધનસુરા તાલુકા પંચાયતમાં ચૂંટણી પ્રક્રિયા દરમિયાન એક ચોંકવનારી અને હાસ્યાસ્પદ ઘટના સામે આવી હતી. જેમાં કૉંગ્રેસના પ્રમુખ પદના ઉમેદવાર હંસાબેન ખાંટે પોતાનો મત હાથ ઊંચો કરી ભાજપના પ્રમુખના ઉમેદવાર કિરણબાને આપી દીધો હતો. ચૂંટણી પ્રક્રિયા તાલુકા પંચાયત હોલમાં યોજાઈ હતી. જેમાં કુલ 18 તાલુકા સદસ્યો ઉપસ્થિત હતા. ચૂંટણી પ્રક્રિયાના નિયમ મુજબ હાથ ઊંચો કરી પોતાનો મત ઉમેદવારને આપવાનો હોય છે. ત્યારે વિધિવત ટાઈમ મુજબ આ પ્રક્રિયાનો પ્રારંભ થતા ભાજપના ઉમેદવાર કિરણબાને મત આપવા કહેવાયું હતું. આ સમયે ભાજપના 15 સદસ્યોએ હાથ ઊંચા કર્યા હતા. આ જ સમયે કૉંગ્રેસના પ્રમુખના ઉમેદવાર હંસાબેને પણ હાથ ઊંચો કરતા તેમનો મત ભાજપને માંડ્યો હતો.\nઆ પણ વાંચો: અમદાવાદ: '70 હજાર આપી દે નહી તો હું મારી ગાડીમાં તલવાર અને હોકી રાખું જ છું,' વ્યાજખોરની ધમકી\nલીલીયા તાલુકા પંચાયતમાં નસીબના જોરે કોંગ્રેસ સત્તારૂઢ!\nઅમરેલી જિલ્લામાં યોજાયેલી સ્થાનિક સ્વરાજ્યની ચૂંટણીમાં આમ તો બગસરા અને લીલીયા તાલુકા પંચાયતને બાદ કરતા બાકીની તમામ સંસ્થાઓમાં ભાજપની સ્પષ્ટ બહુમતી છે. બગસરા તાલુકા પંચાયતમાં કૉંગ્રેસને બહુમતી મળી છે, જ્યારે લીલીયા તાલુકા પંચાયતમાં કુલ 16 બેઠક પૈકી બંન પક્ષોને 8-8 બેઠકો મળતા ટાઈ પડી હતી. આજે યોજાયેલી પ્રમુખ અને ઉપપ્રમુખની ચૂંટણીમાં પણ બંન્ને પક્ષો તરફથી આઠ-આઠ ઉમેદવાર હાજર રહ્યા હતા. જેમાં ચીઠ્ઠી ઉછાળીને પ્રમુખ અને ઉપપ્રમુખ પદ નક્કી કરવામાં આવતા કૉંગ્રેસને નસીબના જોરે સત્તા મળી હતી.\nઆ પણ વાંચો: વાહ રે કૉંગ્રેસ! સસ્પેન્ડ થયેલા નેતાને 24 દિવસમાં પ્રમોશન સાથે રાષ્ટ્રીય જવાબદારી મળી\nઆ પણ વાંચો: LIC Nivesh Plus Planમાં એક વખત રોકાણ કરીને મેળવો તગડું રિટર્ન, જાણો વિગતો\nઆમ તમામ તાલુકા પંચાયતોમાંથી લીલીયા તાલુકા પંચાયતની ચૂંટણી રસપ્રદ બની હતી. તાલુકા પંચાયતની 16 બેઠકોમાંથી ચૂંટણી પરિણામોમાં ભાજપના ફાળે 8 અને કૉંગ્રેસના ફાળે 8 બેઠકો આવી હતી. બંને પક્ષોને 8-8 બેઠક મળતા પ્રમુખ અને ઉપપ્રમુખ માટે બંને પક્ષોના ઉમેદવારોએ દાવેદારી કરી હતી. ભાજપના રેખાબેન વાડદોરીયાએ પ્રમુખ તો ઉપપ્રમુખ તરીકે રાશીભાઈ ડેરે દાવેદારી કરી હતી. કૉંગ્રેસમાંથી વિલાસબેન બેરાએ પ્રમુખ પદે અને ઉપપ્રમુખ તરીકે ભુપતભાઇ પટોળીયાએ દાવેદારી કરી હતી. ટાઈ હોવાથી ચીઠ્ઠી ઉછાળી ચૂંટણી કરાતા પ્રમુખ તરીકે કૉંગ્રેસના દાવેદાર વિલાસબેન બેરા અને ઉપપ્રમુખ તરીકે કૉંગ્રેસના ભુપતભાઇ પટોળીયાચૂંટાઈ આવ્યા હતા.\nTags: Amrelil, Aravalli, Election 2021, Local Body Polls, કોંગ્રેસ, ભાજપ


વિજ્ઞાનીઓ ટાલ પર હવે નવેસરથી વાળ ઉગાડી આપશે\nટાલ ધરાવતાં લોકોનાં માથાંમાં પણ વાળ ઉગાડી શકે તેવા કોષ ભરપૂર સંખ્યામાં હોય છે. તેમને જાગૃત કરવામાં આવે તો ટાલ પર નવેસરથી ભરપૂર વાળ ઊગવા લાગે તેમ તાજેતરમાં અભ્યાસ કરનાર વિજ્ઞાનીઓને જાણવા મળ્યું છે. યુનિર્વિસટી ઓફ પેન્સિલ્વેનિયાના નિષ્ણાતોએ ટાલ ધરાવતાં લોકોનાં માથાંના વાળ વિનાના અને વાળ ધરાવતા કોષોને તપાસીને સરખામણી કરી જોઈ હતી. તેમને જાણવા મળ્યું હતું કે જ્યાં ટાલ પડી ગઈ હતી તે જગ્યાની ચામડીના કોષોમાં પણ વાળના મૂળ બનાવનાર અને વાળના કોષ વિકસાવનાર કાચા કોષ(સ્ટેમ સેલ્સ) ભરપૂર પ્રમાણમાં હતા. આ કોષ શરીરના કોઈપણ અંગમાં ગોઠવાઈને એ મુજબનો આકાર અને વેશ ધારણ કરી શકે છે. તે દાંત બની શકે, વાળ બની શકે, લોહી બની શકે અને હાડકું પણ બની શકે છે.\nવિજ્ઞાનીઓએ તપાસ્યું તો જાણવા મળ્યું હતું કે અમુક ચોક્કસ કારણોસર આ કોષોમાંથી વાળના કોષ વિકસાવીને વાળ બનવાની ક્ષમતા જતી રહી હતી. વાળના આ કાચા કોષ આગળ વધીને ‘પ્રોજેનિટર’ કોષ બને છે અને તેમાંથી વાળ વિકાસ પામે છે. જો માથાની ચામડીના આ બધા કોષોને જાગૃત કરવામાં આવે તો તે કુદરતી રીતે જ ફરીથી વિકસવા લાગે અને ઊગવા લાગે.\nસંશોધન કરનાર ટુકડીના આગેવાન ડો. જ્યોર્જ કોટ્સાલેરેલિસે જણાવ્યું કે સાવ વેરાન દેખાતા ટાલિયા માથાની ચામડીમાં પણ જથ્થાબંધ ગીચ વાળ ઊગાડવાની ક્ષમતા જોઈને તેઓ પોતે પણ આશ્ચર્ય પામ્યા હતા. પુરુષોનાં માથાંના કોષ સંકોચન પામી ગયા હોવાથી વાળ બનવાની અને બહાર નીકળવાની પ્રક્રિયા બંધ થઈ જાય છે. મહિલાઓનાં માથાંના વાળના મૂળ ધરાવતા કોષ નબળા પડી જતાં વાળ મૂળ સાથે ખરી જતાં હોવાથી ટાલ પડે છે. તેમણે આ હકીકત જાણ્યા પછી પ્રયોગશાળામાં માથે ટાલ ધરાવતા ઉંદરોનાં માથાંના કોષને જગાડવાના પ્રયોગ કરી જોયા હતા. અનેક રીતે કોષને ઝંકૃત કરી જોયા પછી આખરે ડો. જ્યોર્જે તેનો કીમિયો ખોળી કાઢયો છે.\nહવે તેઓ પોતાના સાથીઓ સાથે મળીને આ પ્રયોગ ફરીફરીને કરી જોવા માગે છે. એક વખત તેમનો કીમિયો અકસીર સાબિત થઈ જાય પછી તેઓ આ જ પ્રયોગ માણસો પર અજમાવશે અને તેમાં સફળતા મળી જશે તો પછી વિશ્વમાં કોઈપણ માણસ પોતાની ટાલ પર નવેસરથી ગીચ વાળ ઉગાડીને યુવાનીનો દેખાવ પાછો મેળવી શકશે. માથાની ટાલ દૂર કરવાનો આથી વધુ અકસીર અને વૈજ્ઞાનિક પ્રયોગ આજ સુધી કદી થયો નહોતો. અત્યાર સુધી ટાલ પર નવા વાળનું રોપણ કરી આપવાનો એકમાત્ર ઉપાય જ કરવામાં આવે છે. તેલ અને દવાઓ વડે નવેસરથી વાળ ઉગાડવાના દાવા અનેક ડોક્ટરોએ કર્યા છે પરંતુ તેમની સફળતાની કોઈ ખાતરી જોવા મળી નથી.\nમાથાના ટાલવાળા ભાગની ચામડીમાં પણ ગીચ વાળ ઊગવાની ક્ષમતા જણાઈ\nટાલ પર વાળના મૂળના કોષને ફરી સક્રિય બનાવવાના કીમિયાની શોધ\nLast Updated on Monday, 16 January 2012 10:48


Semester System Cancel in Standard9to 12\nHomeNewsSemester System Cancel in Standard9to 12\nby - JIGS SOLANKI on - 10:00:00\nગાંધીનગર– ગુજરાતના શિક્ષણજગત માટે આજે અગત્યનો નિર્ણય સરકાર દ્વારા જાહેર કરાયો છે.મુખ્યપ્રધાન આનંદીબહેન પટેલ શિક્ષણપ્રધાન ભૂપેન્દ્રસિંહ ચૂડાસમાની અધિકારીઓ સાથેની બેઠક બાદ ધોરણ 9થી 12માં સેમેસ્ટર સીસ્ટમ રદ કરવાનો ખૂબ જ અસરકર્તા નિર્ણય લેવાયો છે.તો આરોગ્યપ્રધાન નિતીન પટેલે પણ કેટલીક મહત્ત્વની જાહેરાત કરી છે. જેમાં રાજ્યમાં આવતા વર્શે લેવાનારી નીટની પરીક્ષા ગુજરાતીમાં લેવાનો નિર્ણય કરાયો છે. આરોગ્યપ્રધાન નિતીન પટેલ અને ખાનગી મેડિકલ કોલેજોના સંચાલકો વચ્ચે એક બેઠક યોજાઈ હતી, જેમાં મેડિકલ એડમિશન પ્રક્રિયાને લગતી ચર્ચા કરવામાં આવી હતી. બાદમાં આ નિવેદન સામે આવી રહ્યું છે. તેમની જાહેરાત પ્રમાણે સાયન્સ પરીક્ષામાં આ ફેરફાર કરવામાં આવી રહ્યો છે. ધોરણ 10 અને 12માં સેમ સીસ્ટમ રદ થતાં પહેલાં અમલી વાર્ષિક પરીક્ષા પદ્ધતિઅમલમાં આવી ગઈ છે.\nઆજે જ શરુ થયેલાં પહેલાં સેમેસ્ટરની પરીક્ષા શાળાઓ દ્વારા લેવામાં આવશે. આ સંદર્ભે શિક્ષણપ્રધાન ભૂપેન્દ્રસિંહ ચૂડાસમાએ સત્તાવાર જાહેરાત કરી હતી કે સેમેસ્ટર સીસ્ટમ રદ કરવાના મહત્ત્વના નિર્ણયમાં ધોરણ 9થી 12ને આવરી લેવાયાં છે. આ તમામ ધોરણની હવેથી વાર્ષિક પરીક્ષાઓ લેવાશે. બોર્ડ હવે વાર્ષિક પરીક્ષાના ધોરણે દસમા અને બારમાની પરીક્ષાઓ લેશે. એટલે કે સેમ સીસ્ટમ લાગુ પડાઈ તે પહેલાંની સ્થિતિ યથાવત થઈ રહી છે.\nનીટ પરીક્ષાના સંદર્ભે જણાવાયું હતું કે સીબીએસઈના ધોરણે નવો અભ્યાસક્રમ તૈયાર કરાશે અને આવતા વર્ષે ગુજરાતી વિદ્યાર્થીઓ નીટની પરીક્ષા સરળતાથી આપી શકે તે માટે પુસ્તક પુરવણી આપવામાં આવશે.\nનિતીન પટેલે એવી પણ જાહેરાત કરી હતી કે, ધોરણ 11 અને 12નો અભ્યાસક્રમ નીટની પરીક્ષા મુજબ અને સીબીએસસી કક્ષાનો કરવા કવાયત હાથ ધરાઈ છે અને થોડાસમયમાં જ ફેરફાર સાથેના નવા અભ્યાસક્રમની જાહેરાત કરાશે. ખાનગી મેડિકલ કોલેજોમાં પ્રવેશ પ્રક્રિયાને લઈને તેમણે જણાવ્યું હતું કે સ્વનિર્ભર મેડિકલ કોલેજોની 25 ટકા બેઠક નીટના આધારે મેનેજમેન્ટ ક્વોટામાં ભરવામાં આવશે. જે હેઠળ 14 ખાનગી કોલેજોની 556 બેઠકો ભરાશે. 30 સપ્ટેમ્બર પહેલાં પ્રવેશ પ્રક્રિયા પૂર્ણ થવાની ખાતરી પણ તેમણે આપી હતી.\nઆ સમયે સેમસીસ્ટમ વિશે અવલોકન કરીએ તો…જ્યારે સેમેસ્ટર સીસ્ટમ અંગે ફેરવિચારણા કરવા ગત વર્ષે રાજ્ય સરકારે એક સમિતિની રચના કરી હતી. આ સમિતિએ ગત વર્ષ દરમિયાન અનેક બેઠકો કરી હતી જેમાં શૈક્ષણિક સંઘો, શાળા સંચાલકો, આચાર્યો, વાલીઓ અને વિદ્યાર્થીઓને સાંભળ્યાં હતાં. સમિતિએ પોતાનો અહેવાલ સરકારને સોંપી દીધો હતો. સેમેસ્ટર સીસ્ટમના કારણે રાજ્યના સરેરાશ\nપરિણામો અત્યંત નીચાં ગયાં હોવાની અને સેમ સીસ્ટમથી વિદ્યાર્થીઓ અને શિક્ષકો સતત પરીક્ષાકાર્યમાં જ વ્યસ્ત રહેતાં હોવાના કારણે અન્ય ક્ષેત્રો પ્રભાવિત થતાં હોવાની, શિક્ષણકાર્ય પૂર્ણ ન થતું હોવાની, ચાર પરીક્ષાઓના બોજ તળે વિદ્યાર્થીઓનો વિકાસ રુંધાવાની સમસ્યાઓ મોટેભાગે સમિતિ સમક્ષ બહાર આવી હતી. ખાસ કરીને વિવિધ શિક્ષણ સંઘો દ્વારા સમિતિમાં ભારપૂર્વક એવી રજૂઆતો કરવામાં આવી હતી કે સેમેસ્ટર સીસ્ટમ રદ કરી પહેલાંની જેમ વાર્ષિક ધોરણે પરીક્ષા લેવાય અને તેમાં 50 ટકા થિયરી અને 50 ટકા ઓએમઆર પદ્ધતિનો સમાવેશ કરવામાં આવે. તેમ જ ચાર સેમેસ્ટરના કુલ 132 ગુણથી પાસના બદલે વર્ષ 2017-18થી ધોરણ 11 અને 12 એમ બંને પરીક્ષાના દરેક વિષયમાં 66 ગુણ થતાં વિદ્યાર્થીને પાસ કરવા અંગે રજૂઆત કરવામાં આવી હતી. એક વર્શથી ચાલી રહેલી વિચારણા છતાં જે નિર્ણય લેવાયો ન હતો તેની પાછળ હેવ નીટ ફરજિયાત થવાનું કારણ હોવાનું નિષ્ણાતો માની રહ્યાં છે. સાયન્સમાં સેમ સીસ્ટમ રદ કરાતાં વિદ્યાર્થીઓ અને વાલીઓ આ નિર્ણયને આવકાર આપી રહ્યાં છે.


અકબર મામદાની Akbar Mamdani | કવિલોક Kavilok\nમારા મહી તારા મહી ખામી હતી,\nકેમે કરીને વાત ના જામી હતી.\nતેના થકી જીવી જવાશે આયખું,\nતારી છબીતો આંખના સામી હતી.\nમારા બઘાયે ફેસલા તારા હતાં,\nતારી બઘી એ વાતમાં હામી હતી.\nશોઘો નહી તે ઘાવના માટે મલમ,\nપીડા અમે તો કાળજે ડામી હતી.\nછોડો હવે તે વાતને “અકબર” તમે,\nચોમેર તેના કાજ બદનામી હતી.\nનજર તો હતી તે નજારો જુદો છે,\nહશે ભાવ તો ૫ણ ઇશારો જુદો છે.\nબદલશે પ્રવાહો નદીના ૫છીથી.\nવહે એજ પાણી કિનારો જુદો છે.\nહજુ ૫ણ ખુદાને બંદાઓ પુકારે,\nઅઝાનો જુદીને મિનારો જુદો છે.\nગગન ને દજનડી ગયો એક તારો,\nફલકતો હશે તે તિખારો જુદો છે.\nહજુ ૫ણ બદલશે ન તકદીર મારી?\nલકીરો રહી તે સિતારો જુદો છે.\nતુ ખીલે કુસુમ ૫ણ સુવાસો નથી તે,\nચમન છે જુદાને ઇજારો જુદો છે.\nન શોઘો ફરીવાર “અકબર” તમે તે,\nનજર ૫ણ નથી તે નજારો જુદો છે.\nકાં લાગણી, કે વિરહ,કાં હોય છે વેદના,\nમે તો ગઝલમાં મુકી છે. માત્ર સંવેદના.\nથાતો નથી તે થકી ના હક ૫સ્તારવો મને,\nજો કે હતાં તે સબંઘ ઉડી ગયેલ છેદના.\nછોડી જરા જો, તું માયા આ દર્પણની ૫છી,\nજાણી જશે ચેહરા છે કેટલા ભેદના.\nઆજે અહી આવ કાં પુછવા ખબર મુજ તણી,\nતારી કને હોય છે કારણ ઘણા ખેદના.\nછોડી શકો ના તમે “અકબર” રજડતી બઘે,\nદિલને દુ:ખાવે ભલેને દિલ તણી વેદના.\nજો વેદના સૂરની વાચા મળે,\nતો જગતમા સગ૫ણો સાચા મળે.\nએક પોતીકા તણી બસ ખોટ છે,\nલાગણીના કેટલા ઢાંચા મળે.\nતે શરત ૫ર આજ તે જાતા ભલે,\nએક ૫ળ માટે મને પાછા મળે.\nપ્રેમની ભાષા પછી બોલે કુસુમ\nલાગણીને જો જરા વાચા મળે.\nતે છતાં અકબર વફાની ખેવના,\nએક ૫ણ સગ૫ણ નહી સાચા મળે.\nદિલમાં રહેલા નામને ઘૂંટી શકોતો ઘૂંટજો,\nડાળી વગરના ફુલને ચૂંટી શકો તો ચૂંટજો.\nઆ કાફલોતો છે ખુદાનો, રાહબર ૫ણ છે ખુદા,\nઆ કાફલાને રાહમાં, લૂંટી શકો તો લૂંટજો.\nતેના વગરની જિંદગી,બે નામ ને બરબાદ છે.\nઆજે ખુદાને કરગરી જૂંકી શકો તો જૂંકજો.\nજગની હજારો વેદનાનો ભાર માથા ૫ર મૂકી,\nઆ લાગણીના ભારથી તૂટી શકો તો ટૂટજો.\nકોને કહે છે પ્રેમ તે કાંટા તને સમજાવશે,\nતેને કુસુમના સાથમાં ચૂંટી શકો તો ચૂંટજો.\nતારી ખરી પીછાન તો અકબર હશે તારી ગઝલ.\nઆજે ગઝલમાં વેદના મુકી શકો તો મુકજો.\nજળભરેલા કેટલા વાદળ હશે,\nતે છતા ખાલી૫ડી ગાગર હશે.\nરોજ પામે છે મરણ તે જળ બની,\nકેટલી લાચાર આ ઝાકળ હશે.\nપ્યાીસના છીપી શકે તેના થકી,\nગાજતાં જોકે ઘણા સાગર હશે.\nતે ભલે બદનામ કરતા હો મને,\nતેમના માટે મને આદર હશે.\nઆજના વરસો તમે તો ચાલશો,\nઆજ અકબર ચો તરફ વાદળ હશે\nસિતમ થોડા થવા દેશે,\nજખમની ૫ણ દવા દેશે.\nઠરે જો આગ દિલની તો,\nસમય જાતો હવા દેશે.\nહશે જો એક જૂઠો તો,\nઘણા જુઠા ગવા દેશે.\nકુસુમને ખિલવા માટે,\nચમન “અકબર” નવા દેશે.\nબઘાના દિલ અહી તોડી,\nતને “અકબર” જવા દેશે.?\nદિલ તુટવાનું કોઇ ૫ણ કારણ કહી દે,\nવઘે છે લાગણીના બહું ભારણ કહી દે,\nસહવાસે વનેવન ૫મરાટે ઇય ઉરના,\nઘબકે છે, કુસુમના મમ ભારણ કહી દે,\nદિલથી તે પછી આ૫ તુ મુજને હળાહળ,\n૫ણ તે ૫હેલા તેનું તું મારણ કહી દે,\nથઇ જાશે પુરી આજ બઘી આરજુઓ,\nદિલ ૫ર રાખમાં ખોટું તુ ભારણ કહી દે,\nભલુ થાશે દિલ મહી, તમ વાંચ્છુંદ અકબર\nદર્દ કે લાગણીના જૂજ તારણ કહી દે.


After Korona, the favorite ponk of Suratis, now Mawtha was eclipsed | સુરતીઓના પ્રિય પોંકને કોરોના બાદ હવે માવઠાનું ગ્રહણ નડ્યું - Divya Bhaskar\nAfter Korona, The Favorite Ponk Of Suratis, Now Mawtha Was Eclipsed\nમાવઠાનું ગ્રહણ:સુરતીઓના પ્રિય પોંકને કોરોના બાદ હવે માવઠાનું ગ્રહણ નડ્યું\nશિયાળાના પ્રારંભની સાથે જ બારડોલીમાં પોંક બજાર શરૂ થતાં સ્વાદ રસિયાઓ ઉમટવા માંડ્યા.\nમાવઠાને કારણે વાનીની જુવારનો પાક નિષ્ફળ જતાં મુશ્કેલી\nબારડોલી નગરે પોંક બજારથી પણ ખ્યાતિ મેળવી છે, છેલ્લા2વર્ષથી કોરોના મહામારીના લીધે મંદીનો માર સહન કરતું પોંક બજાર શિયાળાની શરૂઆત થતાં શરૂ તો થયું પરંતુ કમોસમી વરસાદ થતાં સ્થાનિક પોંકના વેપારીઓએ પોંક માટે બનાવેલ વાનીની જુવારના પાકમાં ભારે નુકશાન થયું હોવાથી, વેપારીઓ જુવાર જિલ્લા બહારથી લાવી વેપાર શરૂ કરતાં પોંક રસિકોએ ગત વર્ષની શરખામણીએ 100 રૂપિયા વધારે ભાવ ચૂકવી પોંક ખરીદવો પડી રહ્યો છે.\nપોંકની નવેમ્બરમાં સિઝન શરૂ થતી હોય છે, તાજેતરમાં ચાલુ કરવાની તૈયારીમાં જ કમોસમી વરસાદના લીધે બારડોલીના સ્થાનિક પોંકના વેપારીઓ ચિંતામાં મુકાયા હતા. વેપારીઓએ પોતાના ખેતરમાં બનાવેલ પોંક માટેની વાનીની જુવારના પાકને મોટું નુકશાન થયું છે. ત્યારે વેપારીઓ બરોડા, કરજણ, ભરુચ જેવા વિસ્તારોમાથી પોંક માટેની જુવાર લાવી રહ્યા છે. જેને લઈ ટ્રાન્સપોટેશન ખર્ચથી લઈ જુવાર પણ મોઘી મળી રહી હોવાનું વેપારીઓ જણાવે છે. જેને લીધે પોંકના ભાવ ગત વર્ષની સરખામણીમાં આ વર્ષે વધુ મોંઘો બન્યો છે.\nસાથે જ છેલ્લા2વર્ષથી કોરોના મહામારીના લીધે એન.આર.આઈ બારડોલી વિસ્તારમાં આવ્યા ન હતા. આ વર્ષે કોરોના સંક્રમણ ઘટતા આવવાની શક્યતા રહેલી છે, જેથી પોંક બજારમાં તેજી દેખાવાની પણ વેપારીઓ આશા રાખી રહ્યા છે. જોકે, હાલ પોંક બજાર શરૂ થતા જ સ્વાદ રસિકો ઉત્સાહભેર પોંક ખરીદતા જોવા મળી રહ્યા છે. રસ્તા પર કારોની કતાર લાગી જતી હોય છે.\nમાવઠા બદ માત્ર 30 % જેટલો પાક જ બચ્યો\nબારડોલી તાલુકામાં 50 વીંઘાથી વધુના ખેતરોમાં વાનીની જુવાર ઉગાડાઇ હતી. પાક તૈયાર થવાની સાથે જ કમોસમી વરસાદ વરસતા 30 ટકા જેટલો જ પાક બચ્યો છે. વધુમાં ગતવર્ષે 1 વીંઘું વાનીની જુવાર 20 થી બો25 હજારમાં ખરીદતા હતા. જે ચાલુ વર્ષે ખરાબ હવામાનના લીધે 1 વીંઘાના ભાવ 30 થી 35 હજાર થયા છે. જેથી 600 રૂપિયા કિલોથી વેચાણ શરૂ કર્યું છે. > રોહિતભાઈ, પોંકના વેપારી, બારડોલી\nપોંક માટે ભરૂચ-વડોદરાથી જુવાર મંગાવી\nસ્થાનિક ખેડૂતોની જુવાર કમોસમી વરસાદના લીધે બિનઉપયોગી બની છે. આ જુવારમાથી બનેલ પોંક જલ્દી ખરાબ થઈ જાય છે. જેથી હાલ બરોડા અને ભરુચ જિલ્લામાથી જુવાર લાવી પોંક બનાવાય રહ્યો છે. જો બારડોલી પંથકમાં ફરી વરસાદી ઝાપટાં થાય તો, બચેલી જુવાર પણ નસ્ટ થવાની શક્યતા છે. > જયંતિભાઈ, પોંકના વેપારી, બારડોલી


Wordplanet: એફેસીઓને પત્ર Ephesians - ગુજરાતી - પવિત્ર બાઇબલ - ન્યૂ ટેસ્ટામેન્ટ\nએફેસીઓને પત્ર પ્રકરણમાં 2\n1 ભૂતકાળમાં તમારા પાપો અને દેવ વિરુંદ્ધના અનુચિત વ્યવહારને કારણે તમારું આત્મીક જીવન મરી ગયું હતું.\n2 હા, ભૂતકાળમાં તમે જગત જે રીતે જીવે છે તે રીતે જીવ્યા અને તે અપરાધોમાં તમે દુષ્ટ વાયુની સત્તાના અધિકારીને અનુસર્યા. અને જે લોકો દેવના આજ્ઞાંકિત નથી તેમને તે જ આત્મા અત્યારે પ્રભાવિત કરી રહ્યો છે.\n3 ભૂતકાળમાં આપણી પાપી જાતને પ્રસન્ન કરવાના પ્રયત્નો કરીને તે લોકોની જેમ જ આપણે જીવતા હતા. આપણા શરીર અને મનની બધી જ લાલસા સંતોષવા આપણે બધું જ કરતા હતા. આપણે દુષ્ટ લોકો હતા અને તે માટે આપણે દેવના ક્રોધને યોગ્ય હતા કારણ કે બીજા બધા લોકોના જેવા જ આપણે હતા.\n4 પરંતુ દેવની દયા મહાન છે, અને આપણા પ્રત્યેનો તેનો પ્રેમ ગાઢ છે.\n5 આપણે દેવની વિરુંદ્ધ જે અનુચિત વ્યવહાર કરેલો તે કારણે આત્મિક રીતે આપણે મરી ચૂક્યા હતા. પરંતુ દેવે આપણને ખ્રિસ્તની સાથે નવું જીવન આપ્યું, તેની કૃપાથી તમારો ઉદ્ધાર થયો છે.\n6 દેવે આપણું ખ્રિસ્ત સાથે ઉત્થાન કર્યુ અને તેની સાથે સ્વર્ગીય સ્થાનોમાં આપણને સ્થાન આપ્યું. જે ખ્રિસ્તમય છે તેવા આપણા માટે દેવે આમ કર્યુ.\n7 દેવે આમ કર્યુ કે જેથી બધી ભાવિ પેઢીને તેની કૃપાની મહાન સમૃદ્ધિના દર્શન કરાવી શકે. આપણને ખ્રિસ્તમય બનાવવાની કૃપા કરીને દેવે તેની ભલાઈના આપણને દર્શન કરાવ્યા.\n8 હું એમ કહેવા માંગુ છું કે તમે કૃપાથી તારણ પામ્યા છો. અને તે કૃપા તમને વિશ્વાસથી મળેલી છે. તમે તમારી જાતે તારણ પામ્યા નથી. તે દેવનું દાન છે.\n9 ના! તમારા કાર્યોથી તમારું તારણ થયું નથી. અને તેથી કોઈ પણ વ્યક્તિ પોતાની જાતે તારણ પામી છે તેવી બડાઈ ન મારી શકે.\n10 દેવે આપણને જેવા બનાવ્યા, તેવા આપણે છીએ. કારણ કે આપણે તેની કૃતિ છીએ, અને સારી કરણીઓ કરવાને ખ્રિસ્ત ઈસુમાં આપણને ઉત્પન્ન કરવામાં આવ્યા છે. તે સારી કરણીઓ વિષે દેવે અગાઉથી એમ ઠરાવ્યું કે આપણે તે પ્રમાણે ચાલીએ.\n11 તમે બિનયહૂદિ તરીકે જન્મ્યા છો કે જેમને યહૂદિઓ “સુન્નત વગરના” કહે છે. તે યહૂદિઓ કે જે તમને “સુન્નત વગરના” કહે છે તો પોતાની જાતને “સુન્નતવાળા” કહે છે. (તેમની સુન્નત તેઓ પોતે પોતાના શરીર પર કરે છે.)\n12 યાદ રાખજો કે ભૂતકાળમાં તમે ખ્રિસ્ત વિહીન હતા. તમે ઈસ્રાએલનાનાગરિક નહોતા. અને દેવે લોકોને જે વચન આપ્યું હતું, તેની સાથે તમે કરારબદ્ધ નહોતા. તમે દેવને ઓળખતા નહોતા અને તમારી પાસે કોઈ આશા નહોતી.\n13 હા, કોઈ એક સમયે તમે દેવથી ઘણા દૂર હતા પરંતુ હવે ખ્રિસ્ત ઈસુ થકી તમે દેવની નજીક આવ્યા છો. ખ્રિસ્તના રક્તથી તમે દેવની સાનિધ્યમાં આવ્યા.\n14 ખ્રિસ્તને કારણે હવે આપણને શાંતિ પ્રદાન થઈ છે. યહૂદી અને બિનયહૂદીઓ અત્યાર સુધી એકબીજાથી વિમુખ હતા જાણે કે તેઓની વચ્ચે એક દીવાલ ઊભી ના હોય! પરંતુ ખ્રિસ્તે આ બને લોકોને (યહૂદી અને બિનયહૂદી) એકતાનો અનુભવ કરાવ્યો. ખ્રિસ્તે પોતાના શરીરનું બલિહાન આપી આ બને પ્રજા વચ્ચેની ધિક્કારની દીવાલનો નાશ કર્યો.\n15 યહૂદી નિયમમાં ઘણી આજ્ઞાઓ અને નિયંત્રણો હતાં. પરંતુ ખ્રિસ્તે આ નિયમનો જ અંત આણ્યો, ખ્રિસ્તનો હેતુ બે ભિન્ન પ્રકારના જનસમૂહને (યહૂદી અને બિનયહૂદી) એક નૂતન જનસમૂહના રૂપે તેનામાં પ્રસ્થાપિત કરવાનો હતો. અને આમ કરીને ખ્રિસ્તે શાંતિ સ્થાપી.\n16 વધસ્તંભના બલિદાનથી ખ્રિસ્તે બે સમૂહ વચ્ચેના ધિક્કારનો અંત આણ્યો. અને બે સમૂહને એક અંગભૂત બનાવ્યા, તેથી તે તેઓને દેવ સમક્ષ લાવી શકે. અને વધસ્તંભ ઉપરના પોતાના મૃત્યુથી ખ્રિસ્તે આમ કર્યુ.\n17 તમે લોકો જે દેવથી ઘણા જ વિમુખ હતા, તેઓને ખ્રિસ્તે શાંતિની સુવાર્તા આપી, અને જે લોકો દેવની નજીક હતા તેઓને પણ શાંતિની સુવાર્તા આપી.\n18 હા, ખ્રિસ્ત થકી જ આપણને બન્નેને એક આત્મા વડે બાપના સાનિધ્યમાં આવવાનો અધિકાર છે.\n19 તો હવે તમે બિનયહૂદીઓ, દેવના પવિત્રો માટે મહેમાન કે અજાણ્યા નથી. હવે તમે દેવના પવિત્રો સાથે નાગરિક છો. દેવના કુટુંબના સભ્ય છો.\n20 તમે વિશ્વાસીઓ, પ્રેરિતો અને પ્રબોધકોના પાયા પર કંડારી કાઢેલી આધારશીલા પર રચાયેલા દેવના આવાસ જેવા છો. ખ્રિસ્ત પોતે ખૂણાનો મુખ્ય પથ્થર છે.\n21 આ આખો આવાસ ખ્રિસ્તમાં એકબીજાની સાથે સંયોજિત છે. અને ખ્રિસ્તના પ્રયત્નોથી તેનો વિકાસ થાય છે અને પ્રભૂમાં વધતાં વધતાં પવિત્ર મંદિર બને છે.\n22 અને ખ્રિસ્તમાં તમે લોકો અન્ય બીજા સાથે જોડાઈ ગયા છો. તમને તે જગ્યાએ સ્થાન પ્રાપ્ત થયું છે. જ્યાં આત્મા દ્વારા દેવનો વાસ છે.\nએફેસીઓને પત્ર પ્રકરણમાં 3\n1 હું પાઉલ તમારા માટે ખ્રિસ્ત ઈસુનો બંદીવાન છું તમે લોકો કે જે યહૂદી નથી તેમનો પણ હું બંદીવાન છું.\n2 તમને ખરેખર ખબર છે કે દેવે કૃપા કરીને મને આ કામ તમને મદદરૂપ થવા સોંપ્યું છે.\n3 દેવે તેની ગૂઢ યોજના મને જાણવા દીધી. મને તેના દર્શન કરાવ્યા જે વિષે મેં પહેલા પણ થોડું લખ્યું છે.\n4 અને મેં પહેલા જે લખ્યું હતું, તે જો તમે વાંચશો તો તમને સમજાશે કે દેવના ગૂઢ સત્યને હું ખરેખર જાણું છું.\n5 લોકો જે અગાઉના સમયમાં જીવતા હતા, તેઓને આ ગૂઢ સત્યનું જ્ઞાન કહ્યું નહોતું. પરંતુ હવે, આત્મા દ્વારા, દેવે તેના પવિત્ર પ્રેરિતો અને પ્રબોધકોને આ ગૂઢ સત્યના દર્શન કરાવ્યાં.\n6 ગૂઢ સત્ય આ છે કે: દેવના પોતાના લોકો માટે જે કાંઈ લભ્ય છે તે બધું જ યહૂદિઓની જેમ, બિનયહૂદિઓને પણ લભ્ય બનશે. બિનયહૂદિઓ યહૂદિઓ સાથે તેના શરીરના અવયવોમાં સહભાગી છે અને ખ્રિસ્ત ઈસુ દ્વારા દેવે આપેલાં વચનના તેઓ પણ સહભાગીદાર છે. સુવાર્તાથી બિનયહૂદિઓને આ સર્વ સુલભ થયું છે.\n7 દેવના કૃપાદાનથી, આ સુવાર્તાને કહેવા હું સેવક બન્યો હતો. દેવનું સાર્મથ્ય જે મારામાં કામ કરે છે તેનાથી મને આ કૃપા પ્રાપ્ત થઈ છે.\n8 દેવના સર્વ લોકોમાં હું બિલકુલ બિનમહત્વનો છું. પરંતુ બિનયહૂદિઓને ખ્રિસ્તની અખૂટ સંપત્તિની સુવાર્તા આપવાનું દાન દેવે મને આપ્યું છે. એ સંપત્તિની સંપૂર્ણ સમજણ આપણી સમજશક્તિની બહાર છે.\n9 જ્યારથી સમયનો આરંભ થયો, ત્યારથી જે ગૂઢ સત્ય દેવમાં ગુપ્ત હતું, તે દેવના ગુઢ સત્યને લોકો આગળ પ્રગટ કરવાનું કાર્ય પણ દેવે મને સોપ્યું છે. દેવ જ સર્વ વસ્તુઓનો સરજનહાર છે.\n10 જે જુદી જુદી પદ્ધતિથી દેવ તેની પ્રજ્ઞાના દર્શન કરાવે છે તે સ્વર્ગના દરેક શાસક અને શક્તિઓને બતાવવા ઈચ્છતો હતો. મંડળીને લીધે તેઓ આ જ્ઞાન જાણશે.\n11 અને સમયની શરૂઆતથી દેવની જે યોજના હતી તેને આ અનુકુળ છે. દેવે ખ્રિસ્ત ઈસુ આપણા પ્રભુ થકી પોતાની યોજના પ્રમાણે આ કામ કર્યુ.\n12 આપણે ખ્રિસ્તમય બનીને અને ખ્રિસ્તમાં વિશ્વાસ રાખીને, ભય વિના મુક્ત રીતે દેવ સમક્ષ ઉપસ્થિત થઈ શકીએ છીએ.\n13 તેથી તમને હું કહું છું કે તમારા માટે જે વેદના થાય તેનાથી નાહિંમત કે નિરાશ ન થશો. મારી વેદના તમારા માટે મહિમા લાવે છે.\n14 તેથી પ્રાર્થનામાં હું બાપની આગળ ઘુંટણે પડું છું.\n15 આકાશમાં તેમ જ પૃથ્વી પરના દરેક કુટુંબ પોતે પોતાનાં નામ તેની પાસેથી પ્રાપ્ત કરે છે.\n16 તેની મહિમાની સંપતિ પ્રમાણે પિતાને હું પ્રાર્થના કરું છું કે તે તમને તેના આત્મા દ્વારા આંતરિક મનુષ્યત્વમાં બળવાન બનવાની શક્તિ આપે. તેના આત્મા દ્વારા તે તમને સાર્મથ્ય આપશે.\n17 હું પ્રાર્થના કરું છું કે વિશ્વાસથી તમારાં હૃદયમાં ખ્રિસ્તનો વાસ હો, અને તમારું જીવન પ્રીતિનાં મજબૂત મૂળિયાં પર પાયો નીખીને પ્રીતિમય બનાવો.\n18 અને હું પ્રાર્થના કરું છું કે તમે બધા સંતો ખ્રિસ્તની પ્રીતિની મહાનતાને સમજી શકવાનું સાર્મથ્ય પ્રાપ્ત કરો. હું પ્રાર્થના કરું છું કે તે પ્રીતિની પહોળાઈ, લંબાઈ, ઊંચાઈ તથા ઊંડાઈ કેટલી છે તે સમજી શકો.\n19 ખ્રિસ્તની પ્રીતિની મહાનતાને સમજવી કોઈ પણ વ્યક્તિની જ્ઞાન મર્યાદાની બહાર છે પરંતુ હું પ્રાર્થુ છું કે તમે તે પ્રેમને સમજી શકો. પછી તમે દેવની સર્વ સંપૂર્ણતા પ્રમાણે સંપૂર્ણ થાઓ.\n20 દેવનું સાર્મથ્ય જ્યારે આપણામાં સકિય બને, ત્યારે તેના થકી આપણે માંગીએ કે ધારીએ તેના કરતાં અનેક ઘણું વધારે દેવ સિદ્ધ કરી શકશે.\n21 મંડળીમાં અને ખ્રિસ્ત ઈસુમાં તેનો મહિમા સર્વકાળ સુધી સ્થાપિત રહો. આમીન.\nએફેસીઓને પત્ર પ્રકરણમાં 5\n1 તમે દેવના સંતાનો છો જેને દેવ ચાહે છે. તેથી દેવ જેવા થવાનો પ્રયત્ન કરો.\n2 પ્રેમાળ જીવન જીવો અને જે રીતે ખ્રિસ્ત આપણને ચાહે છે, તે રીતે અન્ય લોકોને તમે ચાહો. ખ્રિસ્ત આપણે માટે સમર્પિત થયો દેવને અર્પિત તે એક સુમધુર બલિદાનહતું.\n3 પરંતુ તમારાંમાં વ્યભિચારનું પાપ, અને કોઈ પણ પ્રકારના અયોગ્ય કાર્યો ન હોવાં જોઈએ. અને વધુ ને વધુ મેળવવાની સ્વાર્થી ઈચ્છા પણ તમારામાં ન હોવી જોઈએ. શા માટે? કારણ કે આવી વસ્તુઓ સંતો માટે યોગ્ય નથી.\n4 હાસ્યાસ્પદ નિર્લજ્જ મજાક પણ ન કરવી જોઈએ. આ બધી અયોગ્ય વસ્તુઓ કરવાને બદલે તમારે દેવની આભારસ્તુતિ કરવી જોઈએ.\n5 તમારે એ વાતની ખાતરી રાખવી જોઈએ કે જે વ્યક્તિ વ્યભિચારનું પાપ કરે છે તેનું ખ્રિસ્તના રાજ્યમાં કોઈ સ્થાન નથી. જે વ્યક્તિ પોતાની જાત માટે વધુ ને વધુ લાલચો રાખે છે અને દુષ્ટ કાર્યો કરે છે અને વધારે ને વધારે ઈચ્છા રાખે છે તે જૂઠા દેવને ભજ્વા જેવું છે.\n6 તમને નિરર્થક વાતો કહીને કોઈ પણ વ્યક્તિ તમને મૂર્ખ ન બનાવે તેનું ધ્યાન રાખો. આવી અનિષ્ટ વસ્તુઓ દેવને એવા લોકો પ્રતિ ક્રોધિત બનાવે છે જેઓ આજ્ઞાંકિત નથી.\n7 તેથી તેવાં લોકો સાથે આ પ્રકારનું વર્તન ન કરો.\n8 ભૂતકાળમાં તમે અંધકારમય (પાપ) હતા. પરંતુ હવે તમે પ્રભુની જ્યોતથી પ્રકાશિત છો. તેથી પ્રકાશિત બાળકોની જેમ જીવો.\n9 પ્રકાશ દરેક પ્રકારની ભલાઈ, યોગ્ય જીવન અને સત્ય પ્રદાન કરે છે.\n10 પ્રભુને જે પસંદ છે તેવું ન્યાયીપણું શીખો.\n11 અંધકારમા જીવતા લોકો જેવાં કામો ના કરો. કારણ કે આવા કામોથી કશું જ ઉચ્ચતમ ઉદભવતું નથી. અધારાના નિષ્ફળ કામોના સાથી ન બનો. પરંતુ તેઓને વખોડો.\n12 કેમ કે તેઓ ખાનગીમાં એવાં કામ કરે છે કે જે કહેતાં પણ શરમ લાગે છે.\n13 પરંતુ જ્યારે આપણે જોઈએ છીએ કે તે વસ્તુઓ ખરાબ છે ત્યારે પ્રકાશ તેની અનિષ્ટતાને વધુ સ્પષ્ટ રીતે ખૂલ્લી પાડે છે.\n14 અને બધી જ વસ્તુઓ જે આંખો વડે દશ્યમાન બનાવાય છે તે પ્રકાશિત બને છે.” તેથી જ અમે કહીએ છીએ:“ઓ નિદ્રાધીન વ્યક્તિ, તું જાગ! મૃત્યુમાંથી ઊભો થા, ખ્રિસ્ત તારા પર પ્રકાશિત થશે.”\n15 તેથી તમે કેવી રીતે જીવો છો તે વિષે ખૂબ જ ચોક્કસ બનો, અને નિર્બુદ્ધ લોકો જેવું જીવન ના જીવો પરંતુ તે લોકોના જેવું જીવન જીવો જે ડાક્યા છે.\n16 મારું કહેવું છે કે સુશીલ જીવન જીવવા દરેક સમયનો સદુપયોગ કરો કારણ કે આ અનિષ્ટ સમય છે.\n17 તેથી તમારા જીવન પ્રત્યે મૂર્ખ વ્યવહાર ન કરો. પણ તેને બદલે પ્રભુ તમારી પાસે શું કાર્ય કરાવવા ઈચ્છે છે તે શીખો.\n18 મદ્યપાન કરી મસ્ત ન બનો. તે તમારી આત્મિકતાનો નાશ કરશે. પરંતુ આત્માથી ભરપૂર થાઓ.\n19 ગીતોથી, સ્તોત્રોથી તથા આત્મિક ગાનોથી એકબીજાની સાથે વાતો કરો. તમારાં હૃદયોમાં પ્રભુનાં ગીતો અને ભજનો ગાઓ.\n20 હમેશા આપણા દેવ પિતા પ્રત્યે આભારી થાઓ, આપણા પ્રભુ ઈસુ ખ્રિસ્તના નામે તેનો દરેક વસ્તુ માટે આભાર પ્રદર્શિત કરો.\n21 તમે ખ્રિસ્તને માન આપો છો તેથી એકબીજાને સ્વૈચ્છિક રીતે આધિન થાઓ.\n22 પત્નીઓ, જે રીતે પ્રભૂની સત્તાને આધિન રહો છો તે રીતે તમારા પતિઓની સત્તાને આધિન રહો.\n23 જે રીતે ખ્રિસ્ત મંડળીનો અધ્યક્ષ છે, તે રીતે પતિ પત્નીનો અધ્યક્ષ છે. મંડળી ખ્રિસ્તનું અંગ છે. અને ખ્રિસ્ત શરીરનો ત્રાતા છે.\n24 મંડળી ખ્રિસ્તની અધ્યક્ષતા નીચે છે. અને તે જ રીતે બધી પત્નીઓ દરેક બાબતમાં તેમના પતિના અધ્યક્ષપણા નીચે હોવી જોઈએ.\n25 જે રીતે ખ્રિસ્ત મંડળીને ચાહે છે તે રીતે પતિએ પોતાની પત્નીને ચાહવી જોઈએ.\n26 ખ્રિસ્ત મંડળી માટે અને મંડળીને પવિત્ર કરવા મૃત્યુ પામ્યો. ખ્રિસ્તે સુવાર્તાનો ઉપયોગ કર્યો કે જેથી પાણીથી ધોયા જેવી નિર્મળ મંડળી તેની જાતને ભેટ કરી શકે.\n27 ખ્રિસ્ત મૃત્યુ પામ્યો કે જેથી તે પોતાની જાતને પૂર્ણ મહિમાવંત નવવધૂની જેમ મંડળીને અર્પણ કરી શકે. તે મૃત્યુ પામ્યો કે જેથી મંડળી કોઈ પણ ઉણપ, પાપ વગરની શુદ્ધ બને કે જેમાં બીજું કોઈ પણ ખોટું તેની સાથે હોય નહિ કે અનાચારી વસ્તુ ન હોય.\n28 હરેક પતિએ પણ પોતે પોતાના શરીરને જે રીતે ચાહે છે તે રીતે તેની પત્નીને ચાહવી જોઈએ. જે પુરુંષ તેની પત્નીને ચાહે છે તે પોતાની જાતને ચાહે છે.\n29 શા માટે! કારણ કે કોઈપણ વ્યક્તિ પોતાના શરીરને ધિક્કારતી નથી. દરેક વ્યક્તિ પોતાના શરીરનુ પાલનપોષણ કરે છે અને તેની કાળજી રાખે છે અને ખ્રિસ્ત મંડળી માટે પણ આમ જ કરે છે.\n30 કારણ કે આપણે તેના શરીરના અવયવો છીએ.\n31 પવિત્ર શાસ્ત્ર તેથી જ આમ કહે છ કે, “માણસ પોતાના માતાપિતાને છોડશે અને તેની પત્ની સાથે જોડાશે. અને તેઓ બન્ને એક દેહ થશે.”\n33 પરંતુ તમારામાંના પ્રત્યેકે તેની પત્નીને પોતાની જાતની જેમ પ્રેમ કરવો જોઈએ. અને દરેક પત્નીએ પોતાના પતિને માન આપવું જોઈએ.\nએફેસીઓને પત્ર પ્રકરણમાં 6\n1 જે રીતે પ્રભૂની ઈચ્છા છે તે રીતે બાળકો, તમારા માતાપિતાના આજ્ઞાંકિત બનો, જે કરવું યોગ્ય છે.\n2 “તમારે તમારા માતા અને પિતાને માન આપવું જોઈએ.”આ પહેલી આજ્ઞા છે જેની સાથે વચન સંલગ્ન છે.\n3 તે વચન આ છે: “પછી તમારું બધું જ સારું થશે અને પૃથ્વી ઉપર તમને લાંબુ આયુષ્ય મળશે.”\n4 પિતાઓ, તમારા બાળકો સાથે એવી રીતે ના વર્તો કે તેઓ ગુસ્સે થાય, તેને બદલે તેઓને સારી તાલીમ અને પ્રભુના શિક્ષણથી ઉછેરો.\n5 દાસો, આ પૃથ્વી ઉપર તમારા માલિકને માન અને ભય સાથે અનુસરો. અને આમ સાચા હૃદયથી કરો; જે રીતે તમે ખ્રિસ્તને અનુસરો છો.\n6 જ્યારે તમારો માલિક દેખરેખ રાખતો હોય ત્યારે જ ફક્ત તેને પ્રસન્ન કરવા તેની આજ્ઞાનું પાલન ના કરો. પણ તેથી વિશેષ કંઈ કરવાની જરૂર છે. તમે જેમ ખ્રિસ્તની આજ્ઞાનું પાલન કરો છો તેમ તેની આજ્ઞાનું પાલન કરો. દેવ જે ઈચ્છે છે તે તમારે સંપૂર્ણ હૃદયથી કરવું જોઈએ:\n7 તમારું કામ પ્રસન્નતાથી કરો, જે રીતે તમે પ્રભુની સેવા કરો છો, માત્ર લોકોની સેવા કરો છો તે રીતે નહિ.\n8 યાદ રાખો કે પ્રભુ પ્રત્યેકને, પછી તે દાસ હોય કે મુક્ત હોય તેમને જેવા શુભકામ કર્યા હોય, તેવો બદલો આપશે.\n9 માલિકો, એ જ રીતે તમે તમારા દાસો પ્રત્યે ભલું વર્તન રાખો. ધમકીનો ઉપયોગ બંધ કરો. યાદ રાખો તે એક જે તમારો અને તેઓનો પણ ધણી છે તે આકાશમાં છે. અને ધણી (દેવ) દરેક વ્યક્તિનો એક સરખો ન્યાય કરે છે.\n10 મારા પત્રને પૂરો કરતાં હું તમને પ્રભુમાં અને તેના સાર્મથ્યના બળમાં શક્તિમાન થવા કહું છું.\n11 દેવનું સંપૂર્ણ બખ્તર (રક્ષણ) પહેરો કે જેથી તમે શેતાનની દુષ્ટ ચાલબાજી સામે લડી શકો.\n12 આપણું આ યુદ્ધ આ પૃથ્વીના લોકો સામે નથી. પરંતુ આપણે તો અંધકારના અધિપતિઓની, અધિકારીઓ અને તેઓની સત્તાઓ સામે આકાશી સ્થાનોમાં દુષ્ટતાનાં આત્મિક લશ્કરો સામે આપણે લડી રહ્યા છીએ.\n13 અને તેથી તમે દેવનાં સર્વ હથિયારો સજી લો કે, જેથી ભૂંડા દિવસે તમે દઢે ઊભા રહી શકો અને તમે યુદ્ધ પૂરું કર્યા પછી પણ શક્તિવર્ધક હશો.\n14 તેથી સત્યથી તમારી કમર બાંધો; અને પ્રામાણિક જીવન જીવીને તમારી છાતીનું રક્ષણ કરો.\n15 અને તમારા પગે શાંતિની સુવાર્તાની તૈયારીરૂપી જોડાં ધારણ કરો કે જેથી તમે શક્તિપૂર્વક ઊભા રહી શકો.\n16 અને વિશ્વાસની ઢાલનો પણ ઉપયોગ કરો કે જેથી તમે દુષ્ટતા બળતા ભાલાઓ હોલવી શકશો.\n17 દેવના તારણને તમારા ટોપ તરીકે અપનાવો. અને આત્માની તલવાર, જે દેવનું વચન છે તે લો.\n18 હમેશા આત્મામાં પ્રાર્થના કરો. હરવખત પ્રાર્થના તથા વિનંતી કરો અને તમારો જરૂરી બધી જ વસ્તુની યાચના કરો. આમ કરવા માટે હમેશા તૈયાર રહો. નિરુસ્તાહી થઈ છોડી ના દો અને પ્રભુના બધા સંતો માટે પ્રાર્થના કરો.\n19 અને મારા માટે પણ પ્રાર્થના કરો કે જ્યારે હું બોલું ત્યારે મને દેવ તરફથી શબ્દો પ્રદાન થાય કે જેથી ભય વિના સુવાર્તાના ગૂઢ સત્યને હું કહી શકું.\n20 મારું કામ સુવાર્તા કહેવાનું છે અને તે હું અહી બંદીખાનામાંથી કરી રહ્યો છું. પ્રાર્થના કરો કે જ્યારે હું સુવાર્તાનો ઉપદેશ આપું ત્યારે ભય વિના મારે જે રીતે આપવો જોઈએ તે રીતે આપું.\n21 હું તમારી પાસે અમારા ભાઈ તુખિકસને મોકલું છું, જેને અમે ચાહીએ છીએ. તે પ્રભુના કાર્ય પ્રત્યે વિશ્વાસુ સેવક છે. મારા પ્રત્યે જે કઈ બની રહ્યુ છે તે બધું તે તમને કહેશે જેથી તમને ખબર પડશે કે હું કેમ છું અને શું કરી રહ્યુ છું.\n22 મારી ઈચ્છા છે કે તમે જાણો કે અમે કેમ છીએ અને તમને હિંમત આપવા હું તેને મોકલી રહ્યો છું.\n23 દેવ બાપ અને પ્રભુ ખ્રિસ્ત તરફથી તમને શાંતિ તથા વિશ્વાસસહિત પ્રીતિ થાઓ.\n24 તમે બધા કે જેઓ આપણા પ્રભુ ઈસુ ખ્રિસ્ત ઉપર નિષ્કપટ પ્રીતિ રાખો છો તેઓ પર દેવની કૃપા થાઓ. આમીન.


દરેક છીંક કોરોનાની નથી હોતીઃ સામાન્‍ય શરદી-ફલુ અને કોરોનાના લક્ષણો અંગે બ્રિટીશ સ્‍વાસ્‍થ્‍ય સેવાના નિર્દેશો જારી\nનવી દિલ્હી: આ એક નાની પણ ખુબ મહત્વપૂર્ણ જાણકારી છે. હાલના સમયમાં કે જ્યારે કોરોનાનું સંક્રમણ વિકરાળ રૂપ ધારણ કરી બેઠું છે ત્યારે એક નાનકડી ગેરસમજ પણ જીવલેણ સાબિત થઈ શકે છે. તમે સામાન્ય શરદીને કોરોના સમજી બેઠા કે પછી કોરોના સંક્રમણને સામાન્ય શરદી સમજો...બંને સ્થિતિ તમારા માટે પરેશાનીનું કારણ બની શકે છે. આવો જાણીએ કે કોરોના વાયરસ, શરદી અને ફ્લૂમાં સામાન્ય ફરક શું છે.\nબ્રિટિશ સ્વાસ્થ્ય સેવાના નિર્દેશ\nઆ જાણકારી વિશ્વ આરોગ્ય સંગઠનના નિર્દેશ પર બ્રિટિશ સ્વાસ્થ્ય સેવા દ્વારા બહાર પાડવામાં આવી છે. કોરોના સંક્રમણના સામાન્ય લક્ષણ સાધારણ શરદી-ઉધરસ અને ફ્લૂ જેવા જોવા મળે છે. હવે ઠંડીની ઋતુ શરૂ થશે ત્યારે આવામાં સામાન્ય ફ્લૂ અને શરદી ઉધરસ પણ ડરામણા સાબિત થઈ શકે છે. જો તમને વાસ્તવિક સ્થિતિ ખબર ન હોય ત્યારે એવી સ્થિતિમાં કોરોના સંક્રમણનો સંકેત આપનારા લક્ષણોની જાણકારી તમને હોવી ખુબ જરૂરી છે.\nકોરોનાના મુખ્ય લક્ષણો\nજોકે કોરોના ક્યારેક ક્યારેક Asymptomatic (લક્ષણો રહિત) હોવાના કારણે લક્ષણો દેખાડતો નથી પરંતુ જ્યાં કોરોનાના લક્ષણો જોવા મળે છે ત્યાં ધ્યાન આપનારી વાત એ છે કે કોરોનાના દર્દીને છીંક નથી આવતી, આ સાથે જ તેને નાક ગળવાની કે નાક બંધ થવાની ફરિયાદ પણ નથી થતી. કોરોનાના દર્દીને મોટાભાગે ડાયેરિયા પણ થતો નથી. આથી આ લક્ષણો તમને જોવા મળે તો નિશ્ચિત રહો. તમને કોરોના હોઈ શકે નહીં. પરંતુ વધુ સમય સુધા આ લક્ષણો રહે તો તમારે કોરોના ટેસ્ટ જરૂર કરાવવો જોઈએ.\nફ્લૂના સામાન્ય લક્ષણો\nતમને ફ્લૂ છે તે તમને કેવી રીતે ખબર પડી શકે. જો તમને તાવ ન હોય, આ સાથે જ થાકનો અનુભવ તો નથી થતો ને. આ બંને જ લક્ષણ ફ્લૂના સામાન્ય લક્ષણ છે. ફ્લૂમાં સામાન્ય રીતે છીંક નથી આવતી અને શ્વાસ લેવામાં તકલીફ પડતી નથી. ફ્લૂમાં સૂકી ઊધરસ થાય છે અને માથાનો દુ:ખાવો એક સામાન્ય લક્ષણ છે.\nકોરોનાના સામાન્ય લક્ષણ\nજો તમને તાવ હોય અને સતત તાવ આવતો હોય તો તમારે તરત ટેસ્ટ કરાવવો જોઈએ. આ સ્થિતિ કોરોનાનું એક સામાન્ય લક્ષણ છે. એ જ રીતે જો તમને અચાનક સ્વાદ આવતો બંધ થઈ જાય તો આ લક્ષણ પણ સારું નથી કારણ કે તે કોરોનાનું સામાન્ય લક્ષણ છે. તમારે કોરોના ટેસ્ટ કરાવવો જરૂરી છે.\n૨૨થી ૩૦ નવે. વચ્ચે ૬ મહાપાલિકામાં ચૂંટણી જંગ ! access_time 3:44 pm IST\nનર્મદા જિલ્લામાં ત્રણ દિવસથી સાર્વત્રિક વરસાદ : સિઝનનો કુલ વરસાદ 1263 મિમી :જિલ્લાના તમામ ડેમોમાં છલોછલ પાણી access_time 6:35 pm IST